
, suppetet responsum, In ea enim tragicamcedia^ quamvis 
nonnullasintquceabantiquis auctoribus decurrant, Hispania 
omnis cum habitu et moribus propriis redolere videtur ; 
tum in ea insunt qucedam personce quas recentiores totius 
Europce poetce usurpabunt ; tum denique is est flos novitatis, 
sive mores el personas inspicis^ sive componendi artem et 
nervos quibus fabula viget^ ut nonnullos pariter omnium 
gentium scriptores deleniverit et ad imitationcm sui im- 
pulerit. Hce igitur prcestantis illius tragicomcedice virtutes 
penitus nunc examinandce sunt. 



LIBER PRIMUS 

QUiE FUERIT CIRCA DECBDENTEM QUINTUM DECIMUM S£CULUM 
HlSPANIA ET QUATENUS IN PRIORIBUS THEATRAUBUS 
OPERIBUS EXPRESSAM SUI IMAGINEM RETULERIT. 

Si tibi dignoscere propositum est quid fuerit Hispaniae 
proprium et pecuHare id temporis cum primum ea imperium 
fieri coepta est non longius quaeras oportet. Satis est et ubi 
sita sit intueri, et quae rerum gestarum memoria fuerit 
recordari, et prima poetarum exemplaria manu versare. A 
reliqua Europa montibus perpetuis sejuncta haudquaquam 
moribus similes ceteris Europae populis incolas tulit, et si ad 
Annales respexeris, si hoc ne puncto quidem temporis contra 
Mauros intermissum bellum donec eos funditus extermina- 
Verit animo reputaveris, facile apparebit hunc populum et 
dissimillimum ceterorum futurum fuisse et reipsa fuisse. Non 
enim tantum caritate patriae in Mauros invehebahtur, sed 
quoniam Mauri non solum fidei christianae expertes essent 
sed etiam eam incredibili odio prosequerentur, Hispani hujus 
fidei defendendae causam suscepere et huic susceptae causae 
nunquam defuere. Inde assidua bella et acerrima in quibus 
eximiae et singulares virtutes oriebantur. Hispani enim cum 
se crederent designatos fuisse milites ut labanti christianae 
fidei opem ferrent his bellis cum fanatico quodam ardore 
fungebantur quippe qui non solum pro patria, sed etiam pro 
religione, quae quidem multo carior, mortem oppetere arbi- 
trarentur; Itaque vel trucidandi vel moriendi pari studio 
libidincmet quasi voluptatem appetebant. Inde fit ut bellum 
non tantum res justa esset quod pro patria et pro Deo simul 
suiciperetur, sed etiam res sacra, et cum assidue variis 
vicibus nec unquam despondentes animum per septingentos 
annos sustihuerint, postquam tandem ferocissimos christianae 
fidei hostes expulerunt, cui mirabile videatur si praeter 
ceteros christianae religioni deditos populos Hispani singu- 
lari fide hancet fanatico amore et defenderint et foverint? 

Nec satis : his enim temporibus et apud illas gen-tes 
viguere quaedam dotes quae praecipue illos quorum vita 
ia bellicis officiis versatur decorare videntur, scilicet quaedam 
modum excedens fortitudo, obstinatus et defixus ad ulcis- 
cendas injurias animus, nec unquam abjurata, si mododata 
sit,fides, denique habitus quidam superbiam spirans, nec, 
decore amisso aut laeso, ulla quies quin poenae repetantur, 
et honos, a patribus traditus, aliquo magno facinore integer 
restituatur. Quae quidem peculiaria illi genti falso dicantur 
quandoquidem apud Italos aut praesertim apud Gallus in- 
veniantur et in poematibus « Reali di Francia » dictis aut 
in nostris epicis carminibus saepius celebrentur. Nihilo 
tamen minus asserendum est has virtutes altius provectas . 
esse et diutius simul et effusius apud Hispanos viguisse, ita 
ut illarum ilos ibi et perfectum exemplar exstitisse jure 
videantur. 

Qui enim res aliter fieri potuissent ? Ex illis bellis quae 
memoravimus exsistere apud illas gentes et redundare quam- 
dam consuetudinem necesse erat altius mente exsurgendi et 
sublimia tantum excogitandi et quasi « sidera vertice 
feriendi ». Nobis vero seu litteras quibus vera gentis imago 
exprimitur, seu rerum gestarum Annales respicientibus, 
eadem haec sese oflferunt .* gens e *modo solita soepenumero 
egredi et inusitata tantum et grandia amore suo prosequi et 
ad ostentationem prompta 6t usque ad vitium grandiloqua. 
Haec atque talia in omnibus vel antiquissimis libris quos 
tulit Hispania reperiuntur qui nihil aliud nobis proponunt 
nisi res aut modum excedentes aut quotidianos et mediocres 
vitae usus supergressas aut ita nihil medii, nihil simplicis 
praebentes, ut insanire vel, si hoc durius dictum putes, 
certe vestigia vulgo a ceteris populis trita deriliquisse 
videantur, et si quid ingenium liberius, immissis habenis, 
insoliti excogitare possit, hoc potissimum assecutos esse et 
in his quae extra naturam et veritatem evagantur exsultasse 
et triumphasse. 

Non igitur multum a vero discedat si quis contendat His- 

paniam natura et quodam ingenito motu sublime spirare. 
Sed si magnitudine rerum trahitur, non minus ex contrario 
horrida et aspera et ad truces sa^pe cogitationes rapi videbitur. 
Non una enimetsimplex exstitit illa gens sed ex diversis et 
inter se pugnantibus moribus constare videtur : hic igitur 
invenias et insigni pietate praeditos pontifices et omni laude 
decoratos noldles et latrones omnibus sceleribus foedatos et 
lenones et lenas etsi quid adhuc turpius aut vilius excogitari 
potest. Nec solum discretos et oppositos his tantis dissimi- 
litudinibus homines offert Hispania, sed etiam in iisdem 
hominibus juncta penitus quae soleant alibi discreta inveniri. 
Si ardore et impetu mentis ad sublimia Hispani, quasi lege 
quadam naturae suae, evehuntur, non minus aestu sanguinis 
ad impudica et probrosa impelluntur, nec facilius eos cohi- 
beas, sive ad virtutes eximias, sive ad luxuriam flagitiosissi- 
mam irruant. Quidquid vero agant iidem invenientur ; eadem 
vi contraria arripiunt, pariter extra modum exsurgentes, 
sive mala gaudia, siye clarissima facta animo reputant. 
Hispanus enim simul et fortitudine erit insignis et feritate ; 
pietate eximia clarebit et libidinibus fcedabitur turpissimis ; 
ferocissimus erit et, si data est occasio, humillimus, itaut, 
si velis ad eos describendos iis uti figuris quibus ipsi solent, 
non prave depingere possis habitu et figura eximiae virginis 
in luto penitus pedes infixos habentis. 

Haec autem contraria et absona nunquam in animo 
habuere ut quodam modo temperarent, nedum funditus 
tollere tentaverint. Haec est causa cur, cum simul essent 
superbissimi hominum, si ad honorem respicias, et humil- 
limi, si ad leges a religione indictas, ars illa apud illos in- 
venta fuerit et paulo post perfecta evaserit qua quidquid vel 
co.^itaveris vel feceris quibusdam conditionibus ignosci 
poisit, cujusartis beneficio nihil opus erat ut aliquid e feroci 
animo remitterent, quandoquidem pleraquc sine scelere, 
sine noxa effici poterant. 

Hispania igitur adeo est ahquid singulare ut vi quadam 
propria eas mutationes mediocriter cognoverit quae sub idem 
tempus vicinis gentibus tantam sui mutationem attulere. In 

Gallia enim, quam exempli gratia usurpabimus, novas res 
parari et fieri videmiis et hanc gentem paulatim a priore 
habitu recedere. Illi enim longi aevi spatio quod « medium 
aevum » nuncupamus renovatio quaedam, novum et cogitandi 
et vivendi modum secum ferens, imposuit finem : regis aucto- 
ritas amplior fit et sibi nobiles justae auctoritatis impatientes 
submittit ; medius civium ordo exoritur qui nec bellicis 
rebus nec jocis quibus nobiles indulgere solebant, sed mer- 
caturis operam et tempus dant ; inde divites facti mitiore 
vita fruuntur nec non urbaniore. Jam a rudibus illis tem- 
poribus sese avertens novam aetatem sine dubio priori potio- 
rem Gallia instituit. Apud Hispanos contra et mores et 
habitus et vivendi genus quod medii aevi proprium fuerat 
nunquam intermissum est ; nunquam illi hunc rerum subh- 
.mium amorem quem ab origine foverant aversati sunt; 
nunquam, ut ita dicam, e ccelo in terras descendere, ubi 
medlocrem et industriosam vitam agerent, voluerunt; nun- 
quam animum ad mercaturam ut ignobilem sane et tahbus 
viris indignam convertere. Suijuris etsi amphssimasregiones 
postea fecerunt, nunquam ad culturam eas accommodavere 
ita ut tum demum ad paupertatem vergere videatur Hispa- 
nia cum ditissimam orbis terrarum partem subegit. Ea est 
enim Hispania, ea semper erit quam diximus, conflata ex 
duobus hominum generibus: aUerum nobiUum otiosum et 
arrogans et tantum subHmia animo versans, vel qui propius 
regem contingunt, vel qui pagos et pauperes aedes pannosi 
simul et superbi, ut fuit pulcherrimum Hispaniensis nobiU- 
tatis exemplar Don Quijote; alterum egentium et precariam 
et inopem vitam degentium nec tamen illa superbia, quae 
apud nobiles clarius eluceat, orbatorum. Medium autem 
civium ordinem et mediocres illas virtutes quae tales homines 
deceant, id est industriam et rebus agendisintenturti animum 
frustra requiras. "" 

Hanc praecipuam gentisilHus indolem necessaria quadam 
lege poetae referunt etlegislatoresipoetae autem recentiores 
eodem spiritu inflantur quo priores, cum facta egregia 
herois illius quem « El Cid » Hispani nuncupant, vel sacras 

virtutes Sanctce Marice yEgyptiacce laudibus extollebant; 
legislatores autem in codicibus haec capita « Septem Par- 
tium » non omittebant in quibus sapiens rex Alphonsus XI 
de officiis nobilium ita loquitur ut Amadis illum vel Palmerin 
Anglorum principem de iisdem rebus disserentes credas (i). 
Et sacerdotes adeo non ab antiquis moribus abhorrebant ut 
illi archipresbytero de Hita qui et in sacris meditationibus 
et in profanis amoribus aeque libens versabatur similes et 
ipsi viderentur. In omnibus Chronicis libris seu communi- 
bus seu regiis haec eadem inveniuntur ab Alphonso Sapiente 
usque ad Carolum Quintum ; hic idem spiritus intus alit 
omnia quae narrantur ab longinquis originibus usque ad re- 
centiora tempora. Illos quoque libros qui equestrium heroum 
ficta et fabulosa facta copiosius enarrant pro documento 
habebimus qui, etsi alias summo amore perlecti fuerunt et 
per tot annos totam Europam delectaverunt, oriundi tamen 
exHispania esse videntur ibique propriam habere patriam. 
Quot natos et digrios patre habuit in Hispania Gallicus ille 
Amadis ! quae facinora humanum modum supergressa et 
saepissime amentissima edidere et Galaor et Esplandian et 
Palmerin ! Quin etiam sanctae ipsae Litterae penitus apud 
Hispanosimmutantur, si quidem in «Caballeriacelestial ^p 
nobis Christus sub habitu progrediens Equitis leonem in 
scuto gerentis ostenditur, Lucifer autem serpentem in armis 
caelatum habens ideoque « e Serpente Eques ^ dictus. 

Hanc peculiarem indolem saepenumero et ahas expressam 
nusquam pariter atque in « Cancionero » clarius manifestam 
reperire possumus. Res enim gestae vela Gaiferos, GonzaUs 
Fernan et Garcia Fernandez nuUum alium populum insa- 
nire magnificentius potuisse aflfatim demonstrant. In quam- 
cumque enim « Romancero » illius partem animum 
convertas, nihil aliud videas nisi promptissimos ad vindi- 
candas injurias viros, ita ut familiae honos aut nominis 
decus, sive vitam herois illius « El Cid » dicti evolvis, sive 
comitis Juliani, sive nothi illius Mudarra^ pro numine 
colatur. Adde quod illi homines sanguine respersi ad sacer- 

(i) C! Part. u, tit. xn. 

dotes decurrunt ut piaculis et precibus sua illis aut exsecra- 
bilia aut sane religionis leges laedentia facta condonentur. 
In iis tandem antiquis cantibus nec desunt exempla vel 
crebra quibus rusticitas morum erumpat et rudes animi 
ostendantur, sive rex Ferdinandus quasdam Chimenae 
querelas de marito salibus minus facetis deridet sive illa d. 
Lambra cucumim sanguine refertum injici in nepotem jubet, 
sive sexcenta alia quae referre supervacuum. 

Haec dissimilia et quasi inter se pugnantia, ex quibus 
natura Hispanorum peculiaris conflatur, in lucem quique 
omnes docuerunt fabulas et in primis Lope de Vega protu- 
lerunt. Vel si altius introspicias et ad illos dialogos unde 
^comediay> evasit revertaris,quosque sub fine quinti decimi 
post J. C. saeculi primum in usu fuisse satis constat, haec 
eadem invenias : in qua igitur parte immorandum necesse 
videbitur si quae fuerit Celestina quidve novi secum attulerit 
perpendere volumus. Ut enim in ceteris Europae regionibus 
sic vel praecipue in Hispania circa religionem praesertim 
versantur incunabula theatri et ex illo quasi sacro fonte 
profluit quidquid in hoc genere litterarum scriptum est. 
Nempe illae tragoediae vel comoediae quas Romani scrip- 
tores jam inde a principatu Augusti non ad ultimam caveam 
sed ad dbctorum et prudentium animos delectandos respi- 
cientes ediderunt nunquam ad vulgi sensum accommodata 
fuere. Nec dum Barbari saepius trans Pyrenaeos montes 
irrumpebant necper turbas quibus Hispania jamdiu vexata 
est licitum est ut consensus hominum litteris deditorum 
fierent ; quae causa fuit cur non ad Plautinas vel Tei;en- 
tianas fabulas respiciendum sit, sed ad Atellanas mimosque, 
si quasi per gradus de antiquo theatro ad recentiorum 
temporum theatrum transgredi in animo est. 

Nec magni aestimandi sunt illi Arabarum dialogi qui vel . 
raro exstant quique et soluti et hiantes a rebus theatralibus 
valde abhorrent et in codicibus a Casiri (i) productis inve- 
niuntur ; neque majoris momenti esse debent illae fabulae 

(i) Cf. « Bibliotheca Arabico-hispana Escurialensis ». 

quas meridiana pars Gallorum haec circa tempora tulit 
quasque Gancelmo de Faydit et Garsendit de Sabran et 
Arnaldo Daniel et Roger de Clermont docuisse dicuntur. 
Si qui poetae, ut fuit Giraut Riquier e Narbonensi civitate 
oriundus, si (\\x\ joculatores cum plausu in Hispania circa 
tertium decimum saeculum excepti sunt, nunquam ad 
theatralia opera sese intenderunt ; nec, si fuerint a poetis 
quos nuperrime nominavi allati quidam ad scenam apti 
versus, illi simul atque Albigensium doctrinae oppressi sunt 
neque quidquam auctoritatis in Hispania postea habuere. 

Id verogenus fabulae quod mysterii cognomine e reUgione 
materiam ducit et primum in lucem prolatum est et diu 
vivax floruit, haudquaquam habitu pristino ceterarum et 
sacrarum fabularum dissimile videtur quae tum undique \ 
apud omnesEuropeae gentes exoriebantur. Attamen notum 
Poema de los Reyes Magos {}) aut illa Representacion del 
Nacimiento (2) quam Gomez Manrique in monoSterio 
Calabazanos docuit legentis animo aliquid simplicius simul 
atque catholicae fidei magis consentaneum offerunt. Circa 
Natalem J. C. diem crebriores fabulae in Hispania quam 
in reliqua Europa exsistunt, easque cum summa diligentia 
summoque rerum sacrarum studio cxceptas esse jam ante 
medium tertium decimum saeculum documentum praebere 
possumus vel locupletissimum , scilicet illam primam 
« P^rtida » regis xMphonsi Sapientis (3). Illius vero 
fabularum generis diutius amatores fuere Hispani, quando- 
quidem anno MCCCCLXXXVII in templo Sancto Salvatori 
Zariagosensi dicatodatum estejusmodi spectaculum deJ.C. 
nascente, nec sine cantibus, quod Maese Yust ad reges 
Fernandum et Isabelam de fide christiana monendos 
scripserat. Quae sit fides quam vulgo catholicamnuncupant, 
in his quas docuerunt Hispani de rebus sacris fabulis 
verius et planius cognoscere licebit nec in ullis ceterarum 
gentium fabulis adeo sincera reperietur. 



(x) Un decimo saeculo ortum. 

(2) Quoe « re^esentacion » quinto decimo sseculo acta est. 

(3) Cf. leyxxxiv,, tit. vi. 

Non tamen a religione omnia semina Hispanorum scenici 
ludi trahunt. Quaedam enim invenias his ludicris quibus 
nobiles per otia pacis , haudquaquam belli immemores , 
capite adoperto et cuspide praetenta citatisque equis invicem 
alii in alios irruebant ; ad ea enim spectacula vulgus 
occurrebat.Magnus quoque visendi et audiendi gratiapopuli 
concursus fiebat in his diebus festis quibus rex insigne 
regium capiti imponebat ; hac quoque arrepta occasione 
carmina quaedam (necdum etiam jure fabulas appellare 
possis) in pulpitis vel in plaustris magna plaudente corona 
recitabantur. Hunc morem in Aragonensi regione exstitisse 
vel proecipue constat quem Castellanos dictos coluisse 
quoque in quinto decimo saeculo illa notatione dignissima 
<c Relacion de los fechos del muy magnifico i mas virtuoso 
sehor el sehor don Migttel Lucas muy digno Condestable 
de Castilla » (i) demonstrat. 

Quin etiam mores quidam plebis vel vitae quotidianae 
usus, sive quidam matrimonio jungebantur, sive ad fontem 
sacrum modo nati deducebantur, sive « reinados » aut 
« mayas » fiebant, ludi extemplo parabantur qui habitum 
quemdam rerum theatralium adhiberent, et certe minutae et 
adhuc informes comoediae ex his occasionibus oboriebantur, 
Antiquorum ceteroquin mimorum sales et nugae, remota 
omni verecundia, rusticorum cachinnos semper movebant. 

Sed adeo intoleranda libertate utebantur ut saepius 
sacerdotes divina quadam ira conciti hoc scribendi genus 
exprobraverint et horrendis exsecrationibus prosecuti sint, 
jam inde a Sancto Isidoro Sevillanensi (2) usque ad 
quintum decimum saeculum (3). Ut ex,tricesima et quarta 
lege in illis Siete Partidas (Part. 11, tit. vi) apparet usque 
ad sanctissimam templi partem, scilicet ad altare Dei 



(i)Qu2e naxratio a Gayangos typis mandata est. Cf. Memorial historico^ Madnd, 

1855. 

(2) Cf. € Los Origenes'», lib. 18. cap. 41 etsg. 

(3) Cf. praeseriimConciliaannoMCCCCLXXIII (Aranda) et annoMCCCCLXXX 
(Alcald de Henares) congregata. 

dicacitas et mimicae ineptiae admovebantur, et ex veteri 
illo more quo modum sacratis carminibus quadam cantilena 
id est « villancico » imponebant intelligere licebit quibus 
vinculis innecterentur et res sacratae et popularis Hcentia ; 
nec tamen cum sacerdotes salibus laedantur unquam 
laeditur ipsa religio ; usque adeo apud illas gentes sacrata 
et omni amore ct obsequio prosequenda religio videtur. 

Nec, si abesse reverentiam ex illis ludis, ut ita dicam, 
scenicis qui in templis edebantur confidendum est, magis 
eam reperias in illis « entremeses » vel ^momos » quibus 
solebant nobiles delectari. IUi « entremeses », nihil aliud 
commune nisi nomen habentes cum illis parvulis mimis 
quos postera latura erat aetas, e mutatione vestitus et simu- 
lacris et saltationc conflabantur. Necnon in <!. momcs » 
cum primasobtineret saltatio, hic quoque vestitus mutatio- 
nes fiebant ut videmus fieri in « momo» cujus auctor Gomez 
Manrique fuit quique in publicum xviii a. Kal. Novembres 
anno MCCCCLXVII productus est, in quo demum regia 
puelia Isnbel ab Helicone descendens et vestitu Musam 
quamdam referens puero regio Alphonso jam antea octo 
praemiis a ceteris sororibus donato et ipsa nonum donum 
affert. 

Ex tribus igitur fontibus, si haec omnia colligere volumus, 
originem duxisse fabulae istae priores videbuntur, si quidem 
cum e rebus sacris, tum e ludis quibus agendis nobilitas 
per otia pacis tempus terebat, tum et moribus plebeiis 
aliquid simul detraxisse satis constat ; sed haec semina tan- 
tum erant, nec propior messis, sed valde remota et longin- 
qua. Nempe fabula e rebus sacris orta easdem semper 
imagines praebebat necnon habitu eodem utebatur. Sive 
circa natalem J.-C. diem versaretur, angeli cum pasloribus 
sanctam familiam invisebant eadem semper praeferentes vota 
camdemque venerationem ; sive de his diebus luctuosis 
quae necem infandam Cristi anteirent ageretur, solennia 
et immutabilia et mox trita usu carmina afferebantur. Quae 
rudia et manu imperita adumbrata intuens quis animo prae- 

sagire possit quae futura essent opera illa « autos » cogno- 
minata et a Mira de Amescua et Calderone composita? 

Sunt et hujus temporis carmina quaedam quae, etsi quem- 
dam dialogum continent, rectius lyricis quam scenae natis 
rebus adscribas. Haec a cantore non sine totius corporis 
motu cum recitarentur non idcirco aequiparare prologis 
aequum est, quando, sub temporibus tantum quibus Lope de 
Rueda vigebat, hoc carminis genus vulgo « romance » dic- 
tum prologus vel, si uti proprio vocabulo licet, « Ak; » et 
erit et appellabitur. In operibus a Gonzalo de Berceo com- 
positis cantum quemdam invenimus quem satellites ad 
sancti sepulchri custodiam praepositi edebant, qui, etsi pars 
cujusdam ludi scenici ad celebrandam religionem adhibiti 
esse videtur, tamen non multum pertinet ad hane quam 
agitamus quaestionem, scilicet de informando apud Hispanos 
theatro. Nec plus ad eumdem finem valent sive Dialogi a 
Compostelano scripti, sive El Duelo de la Virgen a Berceo 
compositus; quod quidem Judaeus Rahidon Santode Carrion 
scripsisse dicunt, scilicet illam « Danza de la Muerte », id 
aliquid utilitatis postea tantum habuisse videtur. Vel apud 
poetas Puerto Carrero et praesertim Escriva^ etiamsi adum- 
brata quaedam fabula inveniatur in qua Amor et Spes et 
quaedam aliae kWii-^o^iaLi pro personis adhibentur, nihil aliud 
nisi loci communes sunt nulla re dissimiles his quibus uti 
solent lyrici nostri e Narbonensi provincia priore tempore 
orti. 

Haec eadem sed cum quodam molliore lepore refert bellis- 
simus ille Dialogus a Rodrigo de Cota scriptus : in horto 
quem sol exussit ubi domus quam Gaudia vana incoluerant 
putres ostentat ruinas, sub paupere casula aetatem degit 
senex quidam, cui subito Amor fit obvius. In hunc statim 
tumido ore invehitur Senex quaeque mala vel faci- 
norosa edunt qui Amori inserviunt exprobrat. Cui quidem 
haec et talia jactanti Amor in respondendo ostendit quam 
sit sua ipsius in domandis omnibus animantibus sive terram 
sive aequora sifve aera incolentibus invicta potestas ; quin 

etiam amorem esse per quem Musis dediti sua mirabilia 
operaexcogitent et edant; esse saltera in amando aliquid 
amari ut plenius voluptas percipiatur. Haec, ut diximus, 
cum summo lepore sunt, sed potius inter lyricas quam 
scenicas inventiones annumeranda et in memoriam si non 
totum sub nomine Roscb scriptum poema, saltem primam et 
lepidissimam hujus partem revocant. 

Vel maxime ab illo Dialogo abhorrent illae notae« Coplas 
de, Mingo Revulgo » quas dicunt nec jure, mea quidem 
sententia, abeodem auctore scriptas esse, quas vero libentius 
Johanni de Mena tribuendas puto (i). Haec enim incondita 
regis Henrici IV satira libelli in hominem rebus publicis 
deditum habitum praefert et, cum a paucissimis tantum 
intelligi possit, asaccrdote scripta esse videtur. Sub speciem 
quatuor canum quae jam non pecori ullam curam adhibent 
quatuor virtutes praecipuas describere videtur et septem 
peccatisgravissimis habitum dat totidem ferocium luporum. 
Haec satis in excogitando facilia j cetera vero obscura, ab- 
scondita quae non facile cogitatione vel sagaci attingas. 
Ceteroquin, in universum aestimanti, colloquium illud inter 
populum sub imagine pastoris Mingo Revulgo fictum et 
vaticinatorem quemdam Gil Arribato subtilius est quam ut 
multum rebus scenicis de quarum origine disputamus 
tribuisse possit. Ahquidautemattulisse illi Ecglogae a /^r^;/- 
cisco de Madrid scriptae verisimilius est quae sub habitu 
pastorali regem Francorum Carolum VIII cui indictum 
nomen est Peligro (Periculum) et regem Hispaniae Fortu- 
nado (Fortunatum) appellatum ostendit. Hoc autem opus 
extemporale et ex rebus praesentibus natum nihil novi aut 
inauditi affert et, quoniam ibi res non rectis nominibus sed 



(x) In Dialogi editfone anno MDLXIX vulgata (Medina del Campo)^ Francisco 
del Canto, nuUa causa adhibita Rodrigi de Cota nomini et Ecglogam « qne dicen 
de Mingo Revulgo 1» ^i primum Celestiua actum aJdicit. Cum autem poematis sui 
€ de la Coronacion » interprelationem et Iliadis epitomam Juande Mena scripserit, 
nimia et impedita eruditione delectari videtur qu% nihil ad lepidissimum Dialogum 
€ entre el Amor y un Viejo », multum vero ad confusas c Coplas » componendaj 
valet. 

per figuras agantur, a legibus scenicis ^issentire jure dicen- 
dum est : quas figuras non prius omittent dialogi quam 
Celestina claro suo exeraplo auctores docuerit ut iis vanis 
nec ad finem propositum, si ad theatrum respiciasj aptis 
rebus carerent. 

Fabulas e religione ortas ante Fernandum de Rojas pri- 
mus est yuan del Encina qui ad res humanas effingendas 
transtulerit. Primus quoque dici potest qui quae lyricorum 
poetarum aut plebis propria antea essent dialogis incitatis 
et amcenis ornaverit (i). Itaque hunc Hispaniensis theatri 
initia dedisse in sua illa « Loa de la Comedia » (2) Agustin 
de Rojas profitetur. Non tamen in publicum opera sua pro- 
tulit, sedintraparietes cum ducis Albani, tum etiam Prin- 
cipis Don^uan, illis privatis theatris contentus, non adhuc 
veras vel e natura expressas comoedias edidit sed potius 
semina quaedam aut primam et imperfectam comcediae ima- 
ginem . 

Hujus poetae vitam intra tria spatia describere potis est. 
Natus aut inSalmantina civitateaut in suburbano litteris et 
theologiae in illa ipsa urbe operam dedit. Quatuordecim vix 
annos natus versibus indulgebat et vix quinque et viginti 
annos egressus fere omnia carmina quae in suo Cancionero 
versantur absolverat ; in quo sunt cum sacra poemata quae 
meram nec simulatam religionem redolent, tum profana, 
quibuset ingenuus lepos et elegans gratia non desunt. Peri- 
tus musicus et poeta lyricus duas illas artes simul cum 
coleret, antiquorum vestigia et praesertim illorum fidibus 
deditorum poetarum quos meridiana pars Galliaae tulit 
secutus est, ut illius <kArte de poesia castellana » demonstrat. 
Hanc rationem et viam secutus quas antea illae « Coplas 
de Mingo Revulgo » aperuerant, Vergilii Bucolica fusius 
explicat, nonnuUis rebus quas praesens aetas dabat admixtis. 
Tum vero, sineullo dubio, professoris D. Gutierre de Toledo 
ope in domum ducis Albani excipitur qui in matrimonium 

(i) Cf. Teatro CompUto de yuan del Encifta, Edicion de la Real Academia Espa- 
hola. — Madrid, 1893. 
(2) Viaje entretenido (l^GQ). 

dofiU Isabelde ZuTiiga y Pimentel duxerat quique pro virili 
parte in oppugnandis Baza et Granada pugnaverat. Dux 
Albanus et ejusuxor et juniores erant et divitiis affluentes ; 
in magnificis aedibus supra campum qui ad rivum Tormes 
patet eminentibus, et ornamentis pulcherrimis decoratum, 
nihil aliud nisi vitam suam omnibus quae ferunt ceterae 
artes vel potissimum carmina voluptatibusexplere in animo 
habebant. Festis diebus Juan del Encina studioeorum 
quibus famulabatur consulens sex Ecglogas et duo illa sce- 
nicaspectacula quse in Cancionero anno MCCCCLXXXXVI 
edito continentur confecit. Illis sispectaculu:n « del Amor » 
dictum et Ecglogam vulgo « de las grandes lluvias » 
appellatam adjungas quae in publicum etsi anno MDVII 
emissi fuerunt tamen litteris mandata sunt alterum anno 
MCCCCLXXXXVII postquam princeps i/^/2 Juan^ Regum 
Catholicorum filius, Margaritam de Austria in connubium 
duxerat, altera autem anno MCCCCLXXXXVIII; si, ut dixi, 
haec ilHs adjungas, qaeucumque scripserit ad scenam Juxin 
del Encina et in quibus ante Celestinam immorari deceat 
in promptu habeas. Immutabitur enim postea illius poetae 
ingenium, seu operibus Fernandi de Rojas penitus lectis, 
seu quid novi ex Italia cum rediret attulerit.' 

Secundam vitae \o\idcci\\\sdel Encina partem nunc attingi- 
mus.Quia Romam Hispani, regnante Alexandro VI, comiter 
excipiebantur, vel quod musica cui operam jam antea dede- 
ratperitior fieri cupiebat, urbem Italiae primam, ubiBartolo- 
meum Torres Naharro nacturus erat, circa annum MD pro- 
ficiscitur. Hic dum in musica et litteris excolendis, tum 
quoque rebus sacris deditus tempus suum adhibet, nempe 
diligentia in dies aucta quae sanctissima videt accuratius 
sequitur, et jam vergente in senium aetate voluptates quibus 
adolescens indulserat aversans in religionem quasi in arcem 
tutam confugit (i). 

(i) Cf. In Johannis nostri « Cancionero » versus qui f en nombre de un galan k 
su amiga, porquien mucho habia perdido, andando por ellahuido h desterrado », et 
« a une sefiora de quien se enamoro, estando muy apartado de amores 6 metido en 
devocion » inscribuntur. 

Cui religioni ultimam aetatis suae partem omnino dedisse 
videtur. Impositus enim anno MDXIX a summo pontifice 
Leon X Ecclesiae Leonensis sacerdos, Roma eodem anno 
proficiscitur, marchionem de Tarifa intra fines Venetiae 
convenit et paulo post Hierosolymae sacra mysteria con- 
celebrat. (i) Quibus temporibus in Hispaniam redierit incer- 
tumest ; si fidem illi Gil Gonzdlez Ddvila (2) adhibere 
licet, mortem obiit anno MDXXXIV in Sahnantina urbe 
ibique in basilica terrae mandatus est. 

Quid sit igitur notandum In his decem fabellis scenicis a 
Johanne del Encina intra primam aetatis suae partem 
scrlptis, et quatenus in his mores proprios Hispanorum 
depinxerit nunc est requirendum, ut facilius nobis occurrat 
quam res nova et inaudita Celcstina illa fuerit et quantum 
postea Johannem ipsum informaverit. Duae primae illius 
Ecglogae in scenam prodierunt nocte Nativitatis, anno 
MCCCCLXXXVII,in domo ducis Albani ubi structum pul- 
pitum fuerat. Spectante duce et tota ejus familia procedunt 
duo pastores : ex altera parte venit j^uan qui se beatum 
profitetur quod novos dominos habeat ; ex altera autem 
Mateo qui ejus obtrectatorum verba usurpat. Juan in quo 
facilius est auctorem ipsum agnoscere se jamjam opera sua 
editurum pronuntiat ut ii qui eum maledictis lacessant 
obmutescere cogantur, et novissimis suis verbis ad prose- 
quendos rursus laudibus dominos suos utitur. In secunda 
Ecgloga quae eadem nocte recitata est, a duobus pastoribus 
Lucas et Marco nuntiatur natum esse Jesum Chnstum, qua 
re nuntiata quatuor in unum congregati pastores effusius 
lae'tantur etiterad invisendum modo natum et sanctissimum 
puerum, lepidum « villancico » et ab ipso Encina musica 
ornatum canentes, ingrediuntur. (3) Simpliciter inter se 

(i) Cf. « Trivagia o via sagrada de Hierusalem » quae Romx anno MDXXI in 
vulgus emissa est. 

(2) Historia de las antigruedades de la ciudad de Salamanca — Salamanca, 
Artus Taberniel, 1606. 

(3) Cf. « Cancionero musical de los siglos XV y XVJ Iranscrito y comenlado por 
Francisco Asenjo Barbieri. Madrid, 1890. » 

pastores disserunt, ita ut statarius ille dialogus sane appel- 
lari possit ; sed nunquam a fontesacro sese amovet poeta, 
quandoquidem nihil a commenticiis Evangiliis mutuatur, — 
quod saepe nostri poetae eamdem hanc materiam scenae 
accon)modantes facere non dubitaverunt. Nec minus sim- 
plic(»s sed dulcedine quadam magis perfusae videntur illae 
« Representaciones de la Pasion y de la Resureccion » quae 
in parte aedium ducis Albani religioni dicata anno 
MCCCCLXXXXIII acta sunt, altera anniversario mortui 
J. C, die. altera illo die quo J. C. renascentem concele- 
brant. In his spectaculis cum Veronica oculis spectantium 
obversatur quae duobus eremitis Salvatorem et in crucem 
actum esse et ibi morte nefandissima peremptum esse ques- 
tibus et lacrimis enarrat ; tum contra Lucas qui maxima 
commotus laetitia et pio accensus amore jamjam omnibus 
orbis terrarum populis dulcissimum imperium et optatis- 
simum crucem illam imposituram praedicat. 

Non vero eamdem formam referunt duo Eclogae quae in 
nocte bacchanalibus signata anno MCCCCLXXXXIV actae 
sunt, altera ante coenam, altera vero post coenam ducum 
Albanorum. In altera enim pastor Beneito et ejus amicus 
Bras de bello quod cum Gallia impendeat queruntur, cum 
e macello redux Pedruelo nuntium jam icti foederis affert ; 
quo audito laeti lepidum « villancico » cantare instituunt. 
Spirat ille dialogus aliquid veri simul et amoeni, et voca- 
bulum « sagagues » (i) dictum quo pastores utuntur 
saporem facetum redolet. Sonat rusticius secunda intra 
tempus bacchanalium acta Eclogae in qua, sicut in ridiculis 
et figuratis proeliis quibus Galli pari^er ac Hispani delectati 
sunt (2), heluones de edendo fortiter decernunt, nec a 

(i) Hoc < sayaguis » verbum a e Sagayo » pago (in provincia Zamora) dictum 
est cujus pastores in eloquendo et vitiosis et obsoletis vocibus utebantur quas bar- 
baras aut a quotidiani sermonis usu intermissas repetere bucolicis fabulis et canticis 
de Nativitate « villancicos » dictis consentaneum, secunda saltem in parte decimi 
qointi saeculi, habitum est. 

(a) Cf. ridiculosam illam rixam « Bataiile de Karesme et de Charnagc » dictam 
aut facetam hanc pugnam qua cum « don Tochio » (Petaso) et « do\\a Cecina > 
(Salsa caro) < d. Cuaresma » et archipre^byterus de Hita confligunt. {Libro d4 
Cantarss). 

mensa prius recedunt quam vino ot cibo graventur : nec 
tamen Beneito ejusque sodales abeunt quin prius movendorum 
cachiiinorum gratia dixerint ita pulchre paratos esse ad 
facilius tolerandum legibus Ecclesiae impositum sibi 
jejunium. 

Ceterum duae Eclogae quae <^ Cancionero'» illi knno 
MCCCCXCVI typis mandato finem imponunt longius a 
fabulis quae e fonte sacro fluebant decedunt, altera die 
natali J. C. anno MCCCCXCIV, altera subsequenti anno, 
<i /v eodem festo die, acta (i). Prior valde noy^tris pastoralibus 

fabulis similis est et praecipue notissimo illi « Dc Robin et 
Maricn » joco. Nobis enim occurrit pastor quidam nomine 
Mingo qui, derelicta uxore, Pascualam precibus obsecrat 
ut et ipsa curis respondeat et in partem amoris quo ipse 
uritur veniat. Ecce Armiger advenit nihil aliud meditans 
nisi ut secum puellam abducat. Hunc et fallacem ideoque 
fugiendum puellae J/Zw^^ denuntial, et quaecumque sit illi 
daturus censendo exsequitur, scilicet et flosculos et poma et 
aves et quaedam alia ; nequidquam ; puellae enim armigcr 
potior videtur qui pastoralem vitam agere instituit. Etsi 
haec Ecloga non satis digna videtur quae cum Theocriti 
Eclogis conferatur, non tamen saporc rustico caret et 
nonnuUa habet quae naturam et veritatem non clam referre 
at saltem attingere saepius videantur. Eaedem hae personae 
in sequenti Ecloga quae ceteras sinc dubio antecellit 
reperiuntur : in priore parte vel, si liceat dicere, in priore 
actu amicum Mingo in aedes ducis a quibus verecundia 
quadam avertitur G// (2) intrare cogit ut dominis exuvias 
pecoris, id est libellum.in quo Johannis dcl Encina versus 
continentur, offerat. Tum Pascuala et Mingo adsunt ct 

(i) Quanquam anno MCCCCLXXXXVIII Ecgloga n de las ffraudes lluvuist 
dicta actaest, ea est tamen qu?E quasi media interquatuor priores et duas posteriore* 
ejusdem Cancionero (1498^ fabulas haud immerito habealur. Angelum enim in ea 
invcnimus qui, sacrorum poematorum more, natum esse Salvatorem prKdicat ; s«d 
plerumque profana loquentes et rudia pastores audimus. 

(2) Qui enin in priore Ecloga armiger tantum vocabalur in posteriore sic 
appellatur. 

postquam hanc locupletem domum admiratione defixi 
diutius intuiti sunt, «villancico >> lepidum in quo Gaudia 
laudibus extolluntur incipiunt. In altcro actu indacltur Gil 
qui uxori persuadet ut veslitus pastorales deponat, et simul* 
ad hanc colendam vitam quae in aedibus procerum degitur 
Mingo et Minga tali invitatos exemplo adducit. Qui fit ut 
ii omnes sensibus penitus immutentur ? Amor nempe harum 
mutationum causa fit ; ideoque Juan del Encina Rodrigi 
de Cota vestigiasequens et locum ab.illo poetajam tentatum 
usurpans suis Mingo et Gil negotium dat ut praeclare 
profiteantur quanta sit Amoris potentia ; ut dulcia immutet 
amaris, vel amara rursus in dulcia convertat ; ut adducat 
homines ad sperandum, vcl, si aliter placeat, ad desperan- 
dum ; denique ut, si ita voluntas amoris ferat, fiat e pastore 
armiger, e rustica puella matrona. Ouamvis Mingo rusticum 
vivendi gcnus et dulces rivorum aquas potantibus et somnos 
in umbraet cum cantu avium decertantes pastorum calamos 
desiderio et studio prosequatur. impar ampri reperitur neque 
se victum esse abnuit. Itaque <svilIancicoy> quo dialogus 
terminatur Amorem eum esse cui nemo obsistere possit 
pronuntiat, et hominum moderatorem. 

Nihil sane intercst inter hunc de quo loquimur dialogum 
et illud spectaculum anno MCCCCXCVII datum cui Gal- 
lardo nomen imposuit : «El triuufo de Amor » (i). In 
nemore secreto aureis saoriitis feras Amori ao^itanti fit obvius 
pastor Pelayo quem vanas minas jartantem se^gitta sternit 
Cupido. Dum saucius lucum clamoribus implet, ad eum 
amici Bras et Juani/lo concurrunt ; paulo post devenit 
Arini^jLT qui, morte pastoris comperta, testatur amorcm 
nuili esse superabilcm. Nec dcL^st illi operi lepos ; versus 
velut incitato cursu procedunt ; illi impri-nis quibus, initio 
operis, Amor solus secum loquitur, volubiles et nitidi 
fluunt : 

« Nullus imprudens audeat suas mecum vires conferrC; 

(i) Cf. El CriticQn. Madrid, 1835. 

nisis velit secum quotidiepu^nare,secumsemperdiscordare. 
Quis enim contra meam potentiam libertatem suam et 
voluntatem tueri valeat, quandoquidem arbitrio meo licet 
seu laedere, seu occidere, seu in vincula injicere» (i). 
Armiger haec dicta Amoris comprobat cujus ea est potestas 
quae millies nos mori cogat nec ideo mori sinat. Haec 
ornatiora forsitan videbuntur, sed simpliciora sunt quae 
pastores edunt : omnia vero haec non sine lepore vel solertia 
in hoc dialogo immiscentur. Non tamen hoc scenicum opus 
appellandum potius quam lyricum ; laudibus enim effertur 
Amor, nec tamen primas partes agit ; personae autem nihil 
habent in se quod proprium et peculiare dicere possis. Haec 
sunt quae notanda in illo « Cancionero » anno MCCCCXCVI 
edito praecipue videantur. 

Commemoremus igitur breviter quae legentes vicissim 
invenerimus. Primum Johannem nostrum vidimus res sacras 
e sinceris fontibus exhaurientem et simpliciter referentem. 
In hiscontra Eclogis quae, arrepta Bacchanalium occasione, 
compositae sunt, illud sermonis rustici et humilia et usu 
trita nec non sinesapore referentis studium, quod Hispanis 
innatum insitumque videtur, sese liberius effundit. Paulatim 
a fabulis sacris recedit dialogus et ad res humanas simpli- 
citer effingendas convertitur, sive pastorali habitu utitur, 
sive illis personis quas hand immerito ixXrjYopias appellare pos- 
sumus. Nec ideo hae compositiones adhuc ad scenam aptae 
videbuntur. Pleraque enim eorum quae audimus noscogunt 
ad Johannis del Encina vitam animum deflectere et memo- 
riae nostrae res a fabula alienissimas suppeditant, ita ut non 

(i) € NmguDO tenga osadia 
De tomar fuerzas comigo, 
Si no quiere estar consigo 
Cada dia 

En revueha h en porfia. 
Quien podra de mi poder 
Defender 

Su libertad h alvedrio 
Pues puede mi poderio 
Herir, matar h prender ? » 

suas pastores ipsorum cogitationes verbis reddere sed quae 
diccnda illis poeta imposuerit et non suo nomine sed poelae 
vice loqqi videantur. Denique personae quae dialogo inter- 
sunt rmlla intcrse dissimilitudinediscreti, eumdem referen- 
tes vel cogitandi vel loquendi habitum, ab hac varietate 
quae inter homines est abhorrent, Igitur vel in illis dialogis 
qui tempore Celestinam praecurrunt lyricus potius quam 
scenae natus poeta Juan del Encina videbitur. 

Illa necessario erant dicenda priusquam Fernandi nostri 
colloquiumattingamus in quo natura Hispanorum propria 
— de qua paulo ante diximus — sese liberius patefaciet. 
Attamen non solum coloribus, ut ita dicam, hispaniensibus 
Celestina illustrabitur ; sed etiam et praesertim, remotis 
quae temporum « medii aevi » nuncupatorum propria aut 
fabularum e religione ortarum peculiaria essent, primum, 
recentiorum saltem inter theatralia opera, vere et plane tra- 
gicum spirabit et expressas c vita et veritate redundantes 
personas effinget. 

LIBER SECUNDUS : 
DE CELESTINA. 

Caput- primum -. Quis et quibus e fontibus haustam 
Celestinam composuerit. 



Quis Celestinam et e quibus fontibus haustam compo- 
suerit nunc est declarandum : quod enini nisi dilucidum ha- 
beres, alia tibi obscuriora iierent quae magni sunt ponderis. 

In editionibus quae Sevillce anno millesimo quingente- 
simo secundo et Zaragozce anno millesimo quingentesimo 
septimo datae ceterarum fons et origo haud injuste habentur, 
Celestina dialogorum specieih praebet qui per unum et 
viginti actus producuntur \ primus autem actus longe est 
copiosissimus. Totum opus epistola praeceditur in qua amico 
cuidam suum auctor secretum consilium declarat . Adoles- 
centes enim hispanos cum adversus malorum ministro- 
rum et malarum feminarum insidias defendere statuisset, 
forte scriptum ei volumen occurrit quod rerum delicatissime 
excogitatarum nec non et doctissimae disciplinae plenum ei 
visum est, et ab alteiis Johannis^i? Mena^ ab alteris vero 
Rodrigi de Cota nomini addictum est. Quod assumpsit, et, 
ut animum a severiore juris studio diverteret, ei placuit dia- 
logos per quindecim vacuos dies iterum perduci, et, ne in 
suspicionem operae in vanis rebus perditae incidcret, ipse 
quoque quisesset lectores celavit. Sed Alonzo de Proaza^ 
librorum litteris mandandorum corrector, dum opus nostrum 
laudat, nos monet auctoris et nomenet originem inundecim 
« Coplas » contineri quibus iterum affirmat poeta se nihil 
aliud nisi justa bonaque praedicare voluisse. Prima enim 
cujusque versus littera secretum declarat ; quibus junctis 
legimus : « Elbachiller Fernando de Rojas acabo la comedia 
de Calisto y Melybea e fui nascido en la puebla de MontaU 
van. (Bachellarius Fernando de Rojas comoediam Calisto 
y Melibea confecit et in pago Montalvanensi natus est). 

Quis est hic Fernando de Rojas ? De eo pauca scimus 
quae certa sint. D, Bartolome J-osi Gallardo haec indagavit 
in Historia quadam Talaveranae civilatis quae in publica ct 
Madrilensi bibliotheca evolvipotest : « Fernando de Rojas 
qui Celestina)7i composuit in Montalvanensi pagonatusest, 
sicut ab eo primis operis versibus dicitur, sed domicilium 
apud Talaveranos sibi constituit, ibique mortem obiit et in 
sacra parte monasterii conditus est quod mulieres solae 
inhabitant et Sanctissimae Dei Matri dedicaverunt. Juris ille 
peritissimus fuit et etiam quosdam annos magistratum apud 
Salmantinos assecutus estquem quigerit « alcalde mayor y> 
dicitur. Civis vero fuit Talaveranus Talaveranaque in civi- 
tatc liberos habuit. » (i) Adde quod hic Ce/estince a.uctoT 
idem esse videtur ac ille Fernando de Rojas quem post 
civitatum « Comimidades de Castilla y> dictarum seditionem 
CarolusQuintusoblivionis legis bencficiodonare noluit. Sed 
de eo nihil aliud affirmare possumus et praeter Ce/es- 
tinam nihil aliud scripsit, nihil sane quod ad aures nostras 
pervenerit. 

Quo vero tempore eam composuit ? E tertii Actus loco 
concludcrelicet librum paulo post annum MCCCCLXXXXII 
scriptum fuisse. Dum enim Sempronio miratur quam bre- 
viter oblivio res vel ^ravissimas submergat : « Quae, 
inquit, miratiote corriperet si tibi nunc terrae motusauttale 
aliquid nuntiaretur? Quod tamen mox de memoria exci-, 
deret. Sic hi rumores extinguuntur : Frigore rivus riget 
mortem pater tuus obiit, emissum cst fulmen, Granada 



(i) « Histjria de Talavera, antiqua Elbora de los Carpentanos, postuma : escri- 
biola en borrador el Lic. Cosme Gomez de Tejada de los Reyes : Sacola en limpio 
Fr. Alonso de Ajofrin, profcso del Monasterio de Santa Catalina, 'orden de San 
Jeronimo, M. S. in-fol. de zo^t fops : Biblioteca Nacional. V. 1S4, fol. 256-7 ». 

Hasc sunt verba quae Fernandi deRojas intersunt : « Fernando de Rojas, autor de 
laCelestina, fabula de Calixto y Melibea, nacio ^n la Fuebla de Montalban, como 
el lo dice al principio de su libro en unos versos de arie mayor acrosticos; pero hizo 
asiento en Talavera: aqui vivio y raurio, y esLa enterrado en la iglesia del convento 
do monjas de Madre de Dios. Fue abogado doclo, y aun hizo algunos afios en 
Salamanca oficio de Alcalde mayor. yaturalizose en esta villa y dejo hijos en 
ella ». 

expugnataest < ( i) Nonne cont«ndere possumus haeceodem 
fere tempore quo extrcmum Maurorum praesidium captum 
est dicta tuisse ? Ab adolescente igitur vix scholis egresso 
Celestina composita est ; nec mirum est si animus juvenili 
quodam ardore elatus, si mens omnibus doctrinis imbuta 
dicendi impetu et intemperato scientiae usu in ea decla- 
rantur. Nec magis mirum est si Fernando de Rojas, cum 
timeret ne scribenti licentia ei crimini vertererur moraeque 
et impedimento fieret, nonsemel praedicavit se gravissiroam 
doctrinam jocis suis velasse. 

Quin ctiam, affirmare non dubito eum, dum vani et mali 
operis suspicionem fugit, eodem consilio usum esse ac Cer- 
vantes qui nomine Ctde Haniete Benengeli proprium texit 
nomen. Non esse potest quin idem et primum nec ceteros 
actus scripserit : quam sententiam 5//?«^(7 White(2) defendit 
etomniamihiconfirmare videntur (3). Etenim miraorationis 
similitudo lectori apparebit qui ceteris primum actum con- 
tulerit. In illo libro qui « Origenes del Teatro Espatiol » 
inscribitur, Morati^i cum eos nihil inter se sermonis usu 
differre animadvertat, posterioris partis auctorem non multo 
prioris scriptore veteriorem fuisse declarat ; sed nec ^uan de 
Mena; nec Rodrigo de Cota Imjus partis de qua ambigitur 
nullo modo auctores putandi sunt, quippe quorum alter 
doctrinam jactantiorem et latinum usum affectet, alter 
autem venustate quadam liquida et molli commendetur; 
quae dotes mmime et excogitandi et dicendi modo conve- 
niunt quo Celestina illustratur. Praeterea his viginti aut tri- 
ginta annis quibus hi falso crcditi auctores a Fernando de 
Rojas separantur loquendi genus apud Castellanos pluribus 



(i)«Quelanto te maravillarias si dijesen: la tierra temblo, \x otra semejante 
cosa, que no la olvidases luego ? Asi coroo : helado esta el rio, el ciego ve ya, 
xnuerto es tu padre, un rayo cayo, ganada es Granada ..» 

(^) Cf. € Variedades o Mensagero de Londres, Periodico trimestro por el Heve- 
rendo Joseph Blanco White ». — Tomo I. Londres, Ackermann 1824. 

(3) Haud magni ezistimandum ponderis existimo illum A}on&o Ulloa qui in editione 
Venetiae anno MDLIII vulgata Fernandi de Rojas de Joharine de Mena aut Rodrigo 
d0 Coia fict^ dubia referre satis habet. 

gradibus processit et paenetotum mu^atum est. Nihilautem 
est in [primo actu quod antiquitatem redoleat. Quo cetero- 
quin modo Fernandus noster ignorare potuit uter eum 
composuerit ? Cui Alanso de Proaza ita longe est ut credat 
ut ejus nomini nullum aliud adjunxerit ; quod sanefecisset 
si a priore scriptore 6>/^^/fV7«w adumbratam esse putasset. 
Totius autem operis res vinculo strictissinio tenentur, per- 
sonae semper sibi constant et omnia sic c primo actu pendent 
ut ab eo solo perfecta esse possint qui, ut ita dicam, arboris 
illiusplantam posuit. 

Quin etiam quis crederet Fernandum de Rojas primum 
actum correcturum fuisse si non ipse et eum composuisset ? 
At in diversis editionibus quae, ipso vivente, datae sunt, 
prior pars eadem ac posteriores libertate emendatur. Ne 
plura exempla proferam, in editione anno MDI in vulgus 
emissa ( i) haec verba invenimus : « ni otro poder mi voluntad 
humana puede complir » quae in posterioribus omittuntur. 
Nonne ea Rojas servavisset si Johannis de Mena aut Rodrigi 
de Cota opus tantum persecutus esset ? In eadem editione 
(MDI) neuter poetarum illorum prologo (« El Autor a su 
amigo») nominatur : ea solum leguntur: « A quocuraque 
dialogus ille scriptus est, dignus est qui legatur (tor quien 
quiera que fuesa^ esdigno de recordable memoria) ». Postea 
igitursolum Johanniset Rodrigi illorum nomina Fernandus 
noster usurpavit ut verisimiliora dicere videretur. Idem 
denique prologus anno MDI scriptus sic clauditur : *\ Ut 
melius quo loco prioris auctoris verba desinant, quo autem 
ineptiae meae incipiant dignoscendum sit, signum est in 
margine quod litterae X figuram accipit et primi actus finem 
designat. Vale » (2). Promissum autem illud signum frustra 
quaesivi. Quid ergo est rei nisi tunc Fernandum nondum 

(x) Quam editionem in pablica et Parisiensi bibliolheca inveni et infra deflcribun. 
— Cf. lih, S£C. cap. ieri. 

^2) < Y porque conozcajs donde comien^an mis maldoladas raaones 7 acaban 
las del antiguo autor : en la margen hallareys una cniz : y es el fin de la primem 
cena. Vale >. 

decrevisse quo potissimum loco Menae aut Cotae opus finiret, 
quo proprium inciperct ? Quod quidem anno tantum MDII 
designavit quando a verbis « Hermanos mios » dialogum 
suum exordium capere praedicavit. 

Ceterum tales joci satiricis Hispaniae scriptoribus non 
displicebant qui fictis his dictis fidem facere non multum 
cupiebant nec mendacii suspicionem attentissime fugie- 
bant (i). Idem enim Rojas nos monet quindecim actus qui 
in prima edicione ficto Mcnae aut Cotae dialogo adjuncta 
sunt quindecim diebus confectos esse. Quam velocitatem 
quis non mirarctur ? Sed Rojas", quia quid jurisconsultum 
deceret respexit, nomen primo celavit quod, postquam opus 
ab omnibus laudatum vidit, Alonsi de Proaza ministerio 
patefecit. Celestina ergo ab uno auctore excogitata et scripta 
est. — Quo autem animo et modo composita sit nunc inqui- 
ramus. 

Alii scriptores jam de rebus politicis satiras composue« 
rant quarum notissimae sunt « Coplas » illae « de Mingo 
RevJilgoy> ; alii autem, sicut Juaii del Encina, pastoram 
sermones et amores fingebant ; Rojas vero nebulones, lenas 
meretricesque producere et lacessere voluit quibuscum in- 
terdum juvenilem aetatem Salmantina in civitate degerat. 
Lyricis ergo poetis proprium et delicatum amorem non 
depingit quo bellissimus ille « Dialogo entre el Amor y un 
viejo » illustratur ; sed cum cupidines truculentas nec non 
et res communes familiaresque diduceret, fecunda mente 
instinctus, mox personas quasi viventes et spirantes ante 
oculos vidit. Sic qui dialogus futurus esse putabatur mox 
in verum et dramaticum opus mutabatur quod per actus et 
scenas descriptum nodo rerum stricto tenebatur et flebiles 
movebat affectus. Quapropter, ut ipse Rojas in « Prologo » 
editionis anno MDII vulgatae notat, quod comcediarum 
modo incipit in tragoediam desinit, dum personae factis 

(i) Cf, verbi gratia, Josefinam illam quae anno MDXX in scenam producta est. 
Quia vividis coloribus Micael de Carvaja /amorem depinxit talia se ab aliis mutuatmQ 
&At pcsedicat. 

suis ad infamiam mortemque adducuntur. Nonne primum 
actum adeo longum Rojas fecisse videtur quia nullum 
alium, cum ad scribendum aggressus est meditabatur? 

Quae cum prima totius operis forma dici possit, secunda 
est quae in prima editione [Burgos, MCCCCLXXXXIX) 
sexdecim ex actibus constat et mihi quidcm (de quo penitus 
disserendi non est hic locus) dramaticam virtutem maxime 
mereri videtur. Etenim si quaedam personarum ratiocina- 
tiones nec non et partes nonnuUae inutiles supprimerentur, 
nihil impediret quin Celestina in scenam produci posset. 
Sed cum legentibus potiu? quam audientibus ^estinaretur, 
cum autem videret auctor quo favore exciperetur (i), primo 
operis consilio nonnulla addere ausus est. 

In «Prologoy> qui in editione anno MDII vulgata legitur 
Fernando de Rojas computat quaru diversae de Celestina 
"fuerint legentium sententiae, aliaque se adscribere declarat 
quibus non omnino detrectantes reprimat. sed populo satis- 
faciat novarum rerum semper cupido. Ideo ab anno MDII 
Celestina ex uno et viginti actibus constat nonnullisque 
scenis ditatur quae delicatissime hominum animos perscru- 
tantur et vehementi cursu auferuntur ; aliis vero corrumpitur 
quae persaepe eadem et inutilia iterant, et molliore nodo 
fabulae conjunguntur. Quapropter grammatici quidam qui, 
sicut ceteri, tertiam Celestince formam tantum legere po- 
tuerunt quibusque adnumerandus est D, Buenaventuray 
Carlos Aribau (2) eam quasi fictam historiam esse existi- 
maverunt quae, quamquam in dialogos distributa est, 
librorum primum exemplar dici potest qui,ignobilium rerum 
et personarum dum speciem reddere conantur, «picarescos p 
sunt nuncupati. Atnos contendimus et alio loco ostendemus 
Celestinam dignam esse non solum quae tragicomoediae 
nomine ornetur, sed etiam quae prima apud recentiores 
Europae homines dramaticis eminuisse laudibus habeatur. 

(i) Quem favorem satis significant editiones quae SalamaDcae (MD) et Sevillx 
(MDI) pervul^atae sunt. 
(21 Cf . < Bibiioteca d« Autores Espaf&oles, tomo III, Madrid, Riyadenejra, 18149.» 

Quibus auxilis ad Celestinam componendam Fernando 
de Rojas usus est? Ex confuso, ut ita dicam, acervo rerum 
antiquarum quas legendo et studendo condiderat haurire 
poterat. Jamdudum illi qui in Hispania parvo eruditorum 
in numero reponebantur, seu theologiae, seu juris periti 
erant, omnia quae didicissent ostentare solebant. Quaecum- 
que Dares Phrygius, Dictys Cretensisaut GalteriusCastillio- 
nensis congesserant in libros suos deportare non dubitabant, 
nec antiquis moribus christianorum mores incondite et 
incongruenter miscere. Alexandri poema quod Segura sub 
fine tertii decimi saeculi scripsit nihil est nisi amentissimi 
Annales in quibus Vulcanus Hierosolymitarum episcopo 
occurrit et Oceani fadis Domina Philosophia.Talis farraginis 
amor per millesimum quadringentesimum saeculum augetur 
et per millesimum quingentesimum vehementior fit ; quem 
invenias in lyricis epicisque poematibus e quibus hispa- 
nie/isis « Romancero » constat , nec non et in libris 
equestrium heroum factis deditis solute et licenter florentem 
et vigentem. Nil ergo mirum si Fernando de Rojas aequa- 
lium studio cessit, cum praesertim fionnullarum ima^inum 
licentiae antiquorum phi.losophorum auctoritatem tot 
praeceptis et argumentis praetendere videretur. 

Non eruditionis solum et doctrinae materiam antiqui 
suppeditabant, verum etiam exemplaria et componendi 
genera quae quidem renovata sunt, non ita tamen ut nihil 
imitatione exprimendum praebuerint. Nunquam sane doc- 
torum studio apta et theatralia opera in Hispania plebem 
delectaverunt ; semper vero legentes paucos assecuta sunt. 
Escorialensi , exempli causa, in bibliotheca inventum est 
scriptum quoddam volumen et circa Johannis II tempus 
compositum in quo decem Senecae tragoediae e latino in 
vulgarem sermonem translatae sunt. Nonnulla quoque 
ejusdem poetae exccrpta in publica ccMadrilensi bibliotheca 
servantur (i). Nec minore studio antiquas comoedias tunc 

(i) Hac Z?. Manuel Cafiete primus desi^navit. Cf. Teatro Espaftol del S'glo xvif . 
Madrid, 1885. 



evolutas esse testis est Rojas ipse qui in Celesttnce appendice 
nos monet se Plautinas ct Terentianas fabulas ante oculos 
habuisse. Si autem Plauto et Terentio non eadem est 
mens, non idem dicendi genus, si ille vicomica, hic autem 
lcpidissima personarum spccie et rerum varietate praestat, 
uterque tamen similem comoediae forman ofterre videtur 
quam describere haud magni est laboris. In scenam enim 
vicissim producuntur nunc senes aut faciliores aut severiores, 
sempervero decepti ; nunc juvenes quibus majorest cupiditas 
quam pudor ; nunc lenones avarissimi ; meretrices denique 
et praesertim servi subdolosi. Quae omnes personae eodem 
rerum nodo a Plauto liberius, a Terentio solertius impli- 
cantur. Semper enim juveniscupidine flagrat ; obstat senex ; 
deest pecunia ; tum dolis ridiculis senem ad filii vota explenda 
servus adducere conatur. Ut infra videbis, Terentianae fabulae 
nonnihil Fernando de Rojasxn Tragicomoedia sua disponenda 
retulit, nec Plautinos sales dedignatus est ut famulos et 
meretrices inter se loquentes induceret. 

Equidem non ignoro lenones multos in latina comcedia 
esse, nullam vero lenam quae Celestinae nostrae similis sit ; 
sed talem jam mulierem elegorum scriptores adumbraverant 
quos Rojas longe abest ut fastidierit. Propertius, verbi 
gratia, Acanthim quamdam exsecralur quam Celestinae 
propemodum avunculam esse dicas.. Nonne veris coloribus 
expressa est vetula illa, modo ignobihs, modo subtilis et 
comis, semper vero sitiens et copiosarum coenarum cupida? 
Maga quoque est venenisque et carminibus fluentes aquas 
inhibere et lunae mandata imponere potest ; corrumpendi 
vero artem praecipue eanovit quae sola Hippolitum Veneris 
servum, Penelopamque Antinoi pellicem fecisset ; timidis 
et castis mulieribus pretiosas vestes et ornamenta ostentat 
quibus pudicitia laesa pensatur ; artes docet quibus amicus 
quasi servus domi retinetur, nec non et juvenibus suadet ut 
juveniUbus annis utanturet abutantur. Ahera in Amoribus 
(I, 8) Acanthis, Dipsam dico, invenitur ; sed Ovidius qui 
iogenio suo nimis indulgebat inter carmina et veneficia 
moratur quibus lena per noctem et umbras evolare, mortuos 

evocare, vivos terrere potest ; depravandi tamen artem 
Dipsa didicit ampliorem et efficaciorem. Quia autem Ovidius 
his teraporibus poetarum Romanorum, excepto Vergilio, 
notissimus erat, non Amores tantum Rojas attentissime 
legit ; tres quoque Artis Amatoriae libros evolvit necnon 
et Remedia Amoris et illa Medicamina faciei quae falso 
fortasse ejusdem scriptoris nomini addicuntur. Quasdamex 
his fontibus Celestina medicinas hausit quae ori adhibitdB 
nitorem inducere et cutis colorem exhilarare dicuntur. 
Quod vero in ea novum et vividum apparet neque apud 
Propertium neque apud Ovidium reperiebatur. Nullas enim "* 
corrumpendas Acanthis et Dipsa tentant nisi meretrices aut 
jam ilticitis amoribus vitiatas muHeres, nedum ad nobilem 
et puram puellam depravandam aliquid valeant. Hoc cete- 
roquin et praecipuum inter eas et Celestinam interest quod 
illae turpia velut a natura constituta ingenuo animo propo- 
nunt, haec autem, dum paganis libidinibus christianorum 
mores et fidem non sine simulatione miscet, vel nitidissima 
luce exstare atque eminere videtur. -' 

Quibus quasi in seminibus earum rerum vis inerat quae 
ex his progenitae adeo apud Fernandum nostrum floruerunt 
et viguerunt ? Cum autem nihil sit in quo operae plurimum 
ponatur quam in Melibea malis artibus et callidis corisiliis 
involvenda, primam harum machinarum speciem in latina 
et in millesimo ducentesimo saeculo scripta comoedia vides 
quae nunc « Pamphilus de amore cum Commento familiari », 
nunc et aptius « De Vetida » inscribitur. Primas enim in 
ea partes vetula agit cujus auxilio Venus ipsa Pamphilum 
uti jubet ut pulcherrima etditissima Galatea et a parentibus 
in intentiore cura asservata juveni in amore respondeat, 
Praemiis primum lcna tanto majoribus donatur quanto plus 
sibi laborandum praedicat quippe cui simulata sponsalia 
impedimento sint ; juveni tamen ne spem simul et largita- 
tem eripiat, dilectam adolcscentulam de eo semper loqui 
affirmat. Nec minus prudenter cum Galatearem vetula gerit 
quam puella, postquam eam iracundius respuit, quasi malrem 

deinde in occultam dotnum sequitur in qua ne clandestinis 
quidbm nuptiis laesam pudicitiam reparare potest. Nonne 
si lenoniii his artibus antiquorum servorum et meretricum 
dolos et libidines adjeceris, tibi jam, in universum aesti- 
manti, pleraque, ut ita dicam, Celestince iineamenta videre 
videberis ? (i) 

Quae omnia denique quo modo hispaniensem speciem 
induere possint facile est apud notissimum archipresbyterum 
de Hiia dignoscere. Eademenim ac in comoediarf^? Vetula 
fabula est in illa« Historia amorosa de D, Melony de Dona 
Endrina (Coplas 554-865) quae, fateor, hanc materiam non 
tam comoediarum quam narrationum proprio m ^do refert- 
Non sane sine frigore iUrjop^a excipitur qua Pamphilus fit 
Don Melm de la Huerta ei Galatea Dofia Endrina. Qua 
vero veritate et subtilitate Hispanorum mores exprimuntur ! 
Quibus praesertim vividis et lepidis coloribus lena illa de- 
pingitur cui haud immerito Trota-convenfos nomen est ut- 
pote quae non unum monasterium introeat ut amantium 
mandata exsequalur. Magnas ea mercedes accipere non 
dubitat quia et utilem nec pudendam artem exercere putat. 
Juvenibus nonne egregiam dat operam quorum cupidini 
explendae toto animo incumbit? Laudibus ab ea D. Melon 
effertur quibus postea Calisto a Celehlina ornabitur, nec 
aliterquam Melibea ad misericordiam primum, deinde ad 
amorem d. Endrina adducitur. Optime igitur de Rojas 
nostro archipresbyterus de Hita meruit qui primus novam 
et fnagis Hispanorum ingenio accommodatam lenae ima- 
ginem aduipbrare potuit. Cujus ceterum liber « de Cantares » 
ita antiquorum doctrinaset christianorum moresjungit, ita 



(i) ComGcdia < Pamphilux de Amore » e lalina in gallicam linguam circa annum 
MCCXXV a Jean Brasdefer translata est et « Pamphile et Galatie » inscnpta- 
Nonnihil ex ea fructus cepisse yean de Meung videtur. C«m autem galiici poetae 
€ Vetula » talibus iiguratam personam Bel-Accueil dictam verbis prosequatjr quali- 
busCelestina Farmenonem, nec non et simulata religioae et impudicis scrmonibus 
emineat, magnas a Fernando de Rujas gratias repelere posset nisi et ipsa anteriores 
latinae comcedia; debuissel quam ^olam verisimile est hispanum scriptorem 
iegisse. 

proverbiis et fabellis illustratur ut ad Celestince dicendi 
genus explanandum et quasi ad fontem reducendum plu- 
rimum valeat. 

Ad libellum quoque qui vulgo « El Corvacho » (i) nun- 
cupatur et a Fileno in Johannis del Encina Ecloga laudatur 
te fortasse revocare necesse esset, si omnia quae apud Rojas 
nostrum ad eloquendum nonnihil momenti obtinuerint in- 
quirere propositum esset, Dum enim «adversus mulieres 
quae non tam doctae quam improbae quid deceat nec dicunt 
nec faciunt » (2) asperas facetias Talaveranus archipresby- 
terus Aljonso Martinez de Toledo destringit, ridicula et 
festiva narrat quae jam, ut ita dicam, Celestinam subsi 
piunt (3). 

Sed haec satis. Quo Rojas modo tot et tam contrarias res 
junxerit nunc est enucleandum. Antiquis et hispanis 
scriptoribus quid ille adjecit ? Alienam materiam qua mente 
sui juris fecit dum proprio ingenio inservit et vitae suae 
forman reddere conatur ? Qui denique fit ut priorum 
poetarum vestigia deseruerit, nec sacrarum aut bucolicarum 
fabularum, sed novi et profani et vere dramatici operis 
auctor cvaserit ? 



(\) Hic libellusannoMCCCCXXXVIII srriptuscst scd anno solum MCCCCXCIX 
in Toledanorum civiiate typis mandatus. 

(2) « Tractado contra lax mujeres que con poco saber meaclado ron malicia dicen 
i facen cosas no aebidas ». 

(3) Cf. Narratlonem qaa deridetur ille acaballero viejo gue iomo por mujer una 
moaa-h. 

LIBER SECUNDUS. 

Caput secundum : Quid ad personas describendas 
Fernandode Rojas Novi adhibuerit. 

Celcstinam qui leviter et cursim legerit fortasse quid in 
eaex antiquis fontibus haustum appareat prssertim videbit 
et notabit. Multos enim graecos et latinos scriptores Fer- 
nandj de Rojas evolvit a quibus exempla et argumenta 
infinita mutuatus est. Quid mirum ? Vitam cum scholasticis 
degit qui tum quasi soli in hbris versabantur et longe er^^nt 
ut a nimia eruditione abhorrerent. Nonne eorum studiis 
indulget Sempronio philosophi verbum miro modo memo- 
rans : « Ut materia appetit formam, sic mulier viruro ? » Si 
ministri etiam Aristotehs haud ignari sunt, quid de dominis 
dicam? Saepa saepiusque, ut antiqui poetae aut oratoris 
patrocinium requirant, Ovidii ant Apuleii sententiohs, 
Vergihique aut Ciceronis locis incongruenteradhibitis, flebi- 
lia et facta et dicta deformant et corrumpunt. Ne multa, quae 
non sine fastidio essent, referam, Pleberii querelas proferre 
satis habebo quae tanta nos afficerent misericordia si tot et 
tam supervacuis exempHs non vitiarentur : « Pauli ^Emihi 
constatia, exclamat pater ille unica fiha orbatus, non mihi 
solatio esse potest. Si sex diebus duorum fihorum funeribus 
non turbatus est, sed in hberorum exsequiis populum 
Romanum ipsc consolari potuit, alii tamen ei duo fihi super- 
vivebant, adoptione aliae gentis participes. ^gnanimqs ille 
Xenophon... » At certe non indignaberis si te cura libera- 
yero omnes legendi quorum luQtus cum suo conferendos 
non esse Pleberio praedicat. Magis etiam offensionis habent 
res paganae quae christianis vana eniditioni^ pstentatione 
misc2ntur. Calistine fprmam Celestina describere cupit ? 
Non ei ut illam exemplis explanet, nobilis Alexander, 
strenuus Hector, pulcher Narcissus jucundusque cantor 
Orpheus sufficere possunt, sed sanctum qupque Georgium 
e^usque ^quum in t^stimonium vocare necesse putat. Quid 

quod tristis Pluto quem lena incantamentis obsecrat non 
multum a Lucifero differt quippe qui trium Furiarum princeps 
et damnatorum angelorum imperator vicissim denominetur ? 

Non eruditione tantum Celestina antiquitatem redolere 
videtur. Nonne, in universum aestimanti, Fernatido de Rojas 
in personis fingendis Plauti et Terenfii vestigia sequitur? 
Quas enim induxit ? Ministri primum apparent qui, si non 
antiquam servitutem serviant, non aliter quam Davus qui- 
dam aut Syrus nec minus astuti sunt. Quorum dominus 
Calisto non magis amori pronus est quam Terentiani 
^schines et Ctesiphon. Quid de Elicia et Areusa aut de 
Celestina dicas nisi illas latinarum meretricum imaginem 
referre, hanc autem a Propertii ant Ovidii lena haud multum 
dissentire? Fabulam etiam in qua aliae aliis ohveniunt 
nonne tibi jam, dum in scholis sedes, legisse videris? 
Melibea, fateor, non ea est quae pretio venahs esse possit ; 
ea tamen est quae corpore non quaestum sed donum faciat, 
nec tantopere a servientibus puellis differt quae postremo 
apud Plautum aut Terentium ingenuae reperiuntur. Si qui- 
dem, ut senes qui Romanae caveae cachinnos movebant, 
Calisti pater non decipitur quia jam e vita discessit, tristes 
ejus partes et tristiores etiam Melibeae parentes, Pleberio et 
Alisa agunt. Cum denique, quamquam non tam servorum 
doli quam lenae artificia clariore luce apparent, de juvene 
semper agatur qui, ut puellae amore fruatur, ignobilia minis- 
teria adhibet, quid ex his apparet nisi etin personis figu- 
randis et in fabula explicanda ab antiquae comcediae poetis 
et formam et materiam Rojas nostrum mutuatum esse ? 

Quod si tibi persuasum haberes longe abesses ut quae sit 
Tragicomoedia de Calisto y Melibeay et cujus momenti, 
exacto et dilucido modo intelligeres. Ad enim Plauti et 
Terentii memoriam in tuum revocandum animum, mihi quae 
antiquitatem redolerent subtiliter dispiciendi opus fuit et 
etiam dicendo amplificandi. Si contra verius dijudicare 
propositum habueris, confusa primum et permixta Fernandi 
de Rajas eruditio tibi erit praetermittenda quae nullum ad 

fructum perveniret nisi quae tunc in Salmantinis scholis 
florerent tibi essent curae. Haud'tamen frustra tot exempla 
et argumenta ex antiquorum libris erut^sjant et congesta, 
quippe quae primum aliquid edisserenldi artem Hispanos 
docere valuerint, posteaque eadem mira diversitate usque 
apud « aureae » aetatis dramaticos poetas non mediocrem 
habuciint locum. Quae vero e Graecis aut Tatinis fontibus 
Rojas hausit longe sunt ut vividis et recentibus aquis com- 
pari possint quae e suo tantum et proprio rivo efiiuxerunt. 
Cui sententiae non adversabere postquam quid no\i in per- 
sonis fingendis Celestina attulerit attente inquisiveris. 

Non equidem ignoro amore flagrantes et omnis impatientes 
auctoritatis juvenes magno saepe cum lepore a Terentio 
expressos esse ; sed muUo magis variis et, quamvis, ut ita 
dicam, hispanicnsiores interdum appareant, magis tamen 
hominum omnium et praesertim recentiorum studio accom- 
modatis coloribus Calistum depinctum esse fateberis si prius 
quo ille modo amorem susceperit et ipse per gradus concita- 
verit percipere volueris. Postquam in Pleberii hortum ad 
evolatum falconem recuperandum Calisto intravit, Melibeae 
obvenit cujus forma se subito allectum et sentil et dicit. 
Cum autem a puella, quae dignitatem et pudicitiam diligen- 
tissima cura tuetur, non sine ira et opprobrio rcspuatur, 
moerore conficitur et domum regressus amorem vanis querelis 
adauget. Cui famulus Sempronio vix astutissimae lenae 
auxilium proposuit, et jam ille Celestinam adesse cupit nec 
flocci facit quid sibi de bonis aut etiam de honore vetula 
detractura sit. Quid apud eum Parmenonis argumenta 
valeant cujus nihil nisi ipsa cupido interest, nec qui coenam, 
sed equum parari jubet ut ante Melibeae domum iterum 
transire possit ? 

Sic in amando ardorem juvenes inconsultius sequuntur 
caecique et praecipites feruntur. Quo autem modo sese ipsi 
decipiant et magis magisque, dum amore pascuntur, et sui 
impotentes fiant et dilectae puellae ignari quam novis et 
fictis virtutibus exornanti quis melius quam Calisto te 

docere possit ? Quia enim cupidini et dolori suo in somno 
etiam inservire non desinit, semel tantum visam infinitis 
Melibeam laudibus prosequitur, nec Celestinae loquendi 
facultatem facit j adeo omnia audiendi avidus ut ne prima 
quidem verba continuandi moram tolerare valeat. Ea tamen 
quae lena de suo cuni Alisae filia colloquio refer^e conatur 
immoderatam ei spem et terrorem vicissim injiciunt. Amore 
enimagitatus nec bonis credere nuntiis audet nec malis vult 
summam adhibere fidem. Modum sane, Hispanorum more, 
Ca/^,r/^excedit, non ita tamen ut vere amantium exemplar 
haberi non possit qui ardore flagrantes hispaniensia somnia 
somniare semper dicti sunt et dicentur. 

Quorum quoque simillimam imaginem prae se fert, dum 
omnia indignatur quae cupidini suae morae sunt atque 
impedimento. Postquam. interfecta Celestina, carnificis 
manibus Sempronio et Parmeno perierunt, honorem suum 
Calisto et amorem laesum esse dolet ut qui famulorum 
poenis aliquid decoris sibi avulsum esse sentiat et aliorum 
ministerio egeat qui ad Melibeam faciliorem praebeant 
viara. Parum vero apud juvenem in libidinem eflfusum vel 
justissimi scrupuli et delictorum conscientia valent. Mox 
Celestinam haud immerito occisam esse Calisto existimat 
nec suimet ipse memor est qui vetulae auxilium ad vitian- 
dam puellam arcessere non dubitavit. Nihil jam ei curae est 
nisi quo postea modo Sosiae et Tristani Parmenoniset Sem- 
pronii locum daturus sit ut securiorem consequatur laptiti^m. 
Frustra ei Melibeam nefariis artibus stupratam objiceres ; 
cujus deliciis cum fruitus sit, nonne eum Deus ipse maximo 
illo donavit praemio ? Quo ceterum quid amore suo non 
soluip preti.psius, sed etiam sanctius inveniret? Captiosa 
igitur adhibet argumenta ut omnem excutiat tristitia,m et 
cupidini quasi soli et unico officip satisfaciat. Quid multa ? 
Cum haec ante annum millesimum quingentesimum sqripta 
sint, nonne te ea ad magnam traducunt admiratiqnem 
qyiippe quae qua in amando ratione se juvenes gererent nec 
verius^ tum ne^ acutius e^primere valerent ? 

It^ fit ut Calisto juvenum quos recentiores et dramatici 
poetae amore ardentes saepe saepiusque effinxerunt haud 
immerito primus haberi possit. Qucm si humana semper 
sentientem videbis non semel tamen verbis et sententiis 
utentem audies quae, ut itadicam, Hispaniam redolent nec 
quibus Lofe de Vega ejusque discipuli repugnaturi sunt. 
Etenim multa sunt, dum loquitur, quae e solito modo 
egredi aut simplicitatem excedere videntur. Nonne usque 
ad vitium grandiloquas laudes esse jure existimabis quibus 
Melibeam quasi deam extollit cujus ori nihil nisi solem 
ipsum conferri posse praedicat ? Elaboratos jam dicendi cir- 
cuitus adhibet quibus intemperantius indulgere persdnae 
illius a dramaticis poetis « galan » nominatae proprium et 
naturale apud Hispanos semper habebitur. Calisti, verbi 
gratia, oculi non ad videndum, velut tui, tantum accom- 
modantur ut qui quasi foramina pateant in quibus clavem 
somnus immittit, et postium quoque, si data est occasio, 
locum obtineant quos vicissim irrumpunt cupidinis vulnera 
jet remedia. Infelicem, si quidem vera Calisto diceret, 
Melibeam ! Aheneo pectore praedita esset nec ei virum 
queravis intueri aut oratione prosequi permitteretur nisi ut 
sagittas simul conjic^eret et plagas infligerct. Haec non tam 
venusta quam falsa et sanitate orbata per totam Europam 
quasi sermonis morbus evagata sunt ; sed nusquam sibi 
magis quam in Hispania praeparatam terram et certum 
domicilium consecuta sunt. 

Quae cum interdum Melibea quoque adhibeat se ejudem 
ac Calisto gentis esse aperte profitetur. Longe tamen abest 
ut simplicem sentiendi modum saepe supergrediatur ; inge- 
nuam contra sui imaginemplerumquereddit. Nimiafortasse 
et Hispanae propria ira accenditur dum Celestinae dictis 
decorem suum laesum esse putat ; uno tantum argumento, 
id est ne verbo quidem decus suum tentatum esse fateatur, 
impediri potest quin vetulam propriis inlerficiat manibus. 
Non ea est tamen quae, quamvis jam acuto praedita sit 
ingeriio, Celestinae fictis et humilibus causis et precibus 

resistere valeat. Quo enim modo candida et optima puella 
lenj© pravitatem et astutiam suspicaretur ? Mox igitur irae 
eam poenitet et pulcherrimi miseret juvenis occulto morbo 
morientis. Nonne muHerum animos plane Celestina novit 
quae misericordia praesertim ad amorem adducuntur ? Non 
funiculum modo sacris reliquiis admotum et ita quasi" 
remedium factum Calisto Melibea commodandum patitur, 
sed etiam vetulae sanctam et doloribus medentem prccem se 
postero die daturam poUicetur. Heus ! rectam puella viam 
reliquit cui nunc multis argumentis opus est ut sibi nullo 
Celestinam fuisse detrimento persuadeat. Dum ad misera- 
tionem solam allici existimat, funestus amor in imprudenti 
pectore sese insinuavit et sensim invaluit. 

Majores autem morbus ille qui non minus angoribus 
quam gaudiis pascitur, majores semper radices mittit multos- 
que puellae et diversos dolores injicit. Quae cum vicissim 
nescio quid optet et metuat, concitatos cordis motus perferre 
non potest et a Celestina petit quae causa sit cur tam turba- 
tam et inquietam vivat vitam. Audito repente aegritudinis 
suae et nomine et remedio, primum animo deficitur quem 
mox recipit, sed omnibus viribus nudatum et Calisti desi- 
derio oppressum. Cupidini posthac tanto magis Melibea 
inservit quanto plus ab ea prius abstinuit. Toto enim 
pectore in amorem ruit qui nisi morte exstingui potest ut 
qui puellae et sola culpae causa et quasi novum decus appa- 
reat; nec ullam postremo moram interponit quin, defuncto 
Calisto, cum dilecto juvene si non vitae, at saltem mortis 
unam et semper eamdem societatem coeat. 

Non solum veram et exquisitam puell^ speciem Melibea 
praese fert, sed et dramaticam; cui optimos et vividissimos 
eriperes colores si eam a Calisti imagine secemeres et 
detraheres. Quid enim diversi in amando uterque sexus 
praebeat, qua varia tempestate virilis aut feminea cupido 
ardeat et aestuet subtiliter in Celestina expressum esse fate- 
beris si quo Fernando de Rojas modo amantes juvenes inter 
se loquentestereffinxerit legere et meditari volueris. Quam 

lepidis et ingenuis verbisCalisti cupiditaset Melibeae amor 
primum depinguntur ! Per mediam noctem et e ferreis port^ 
cancellis prospectans juvenem puella orat ne incepto per- 
maneat et famae adhuc intactae injuriam injiciat. Quem 
cum excruciatum et nullo nisi moriendi consilio contentum 
videt ita misericordia commovetur ut animi secreta celare 
non possit et, exsultante Calisto, quasi ebria et ipsa fiat. 
Juvenem tamen moratur qui portam frangere conatur et 
eum dulcissima solatione solatur ut quae se et suos et ejus 
dolores pati profiteatur et se postera nocte visendam oflferat 
Quae sic ingenuo animo pollicetur, et alia quidem quorum 
rationem haud habet, Calistum Melibea impedire non valet 
quin accipiat aut eripiat. Pleberii enim in hortum per 
tenebras vix juvenis irrupit, et dilecto amplexu non prius 
avellitur quam omnia et validissima pudoris vincuja 
exsolverit. Culpam insanabilem et tantum genti dedecus 
admissum Melibea primum lamentatur ; sed, nullo remedio 
viso, in amorem deinde ruit et in ultimo cum Calisto 
coUoquio non ab eo per occasionem rapitur sed sese ipsa 
ei libenter tradit. « Tune hic es, exclamat illa quam prius 
cainentem Ca/tsio latenter audieratet nunc habetamplexam, 
tune hic es, anima ipsa et corculum meum ? Ubi absconsus 
eras, lucidissime sol ?,.. Cur me rauca et absurda mea instar 
cycni voce frustra aerem verberare passus es ? Totus hic 
hortus noster adventutuo nova laetitia inducitur. Vide lunam 
inter innumerabilia sidera prolucentem. Nonne suaviorem 
lucem coelum exserere videtur? Vide nubes quam rapide 
per coelestia spatia diflfugere properant : audi hanc aquam 
longe suaviore nunc murmure per viridarium hoc florescen- 
tiura herbarum de fonte decurrentem. Ventus etiam com- 
positissimus summa temperie omnia permulcet et quasi 
voces mutuas foliorum hinc inde perferre propositum habet. 
Placidissimae sunt arborum umbrae et obscuritates suas 
condensare conantur ut furtivis nostris voluptatibus gratis- 
simum inducant tegmen.. . Quid vis cantitare me, Amasium 
meum? Desiderium tuum vocem meam incitabat et ejus 

sonum regebat qui, dum tuis mei oculi pascuntur, ad 
tempus evanuit. Quae moUia et dulcissima quamvis in 
licentiora et turpia desinant, pri.ma tamen haberi possunt 
quibus duo juvenes, cui rerum natura obscuritate et nescio 
quo fascinante et ineffabili lenociniofavere videtur, amantes 
et nihil nisi amorem respicientes suavissimis depingantur 
coloribus. Talibus saepe scenis et Shakespeare et recentiorcs 
poetae varia fortuna utentur, sed Celestince, etsi nullas 
gratias plerumque debebunt, pulcherrimam haud eripient 
laudem. 

Nec minus personae quae in theatro humili loco natos 
referunt, quanquam a poetis antiquioribus proficiscuntur, 
speciem quamdam habent aliqua parte novam in qua pro- 
prius Hispaniae et vernaculus sapor deprehendi facilepotest. 
Quod clare elucebit si inter se Pyrgopolinicem illum Plau- 
tinum militem et Centuriohem Gonluleris. Habent certe 
permulta inter se cojnmunia et imprimis illam vaniloquen- 
tiam qua, cum de se ipsis loquuntur, utuntur ; sed vel in 
hac parte Centurio praestare videtur et jactantioribus 
adhuc verbisuti, ut decet hominem in Hispania versatum 
ubi semper res dicendo augentur, ubi nihil vel dici vel 
scribi potest quin elatum et tumidum fiat, ubi demum 
nemo est qui non, lege quadam naturae, vel in vulgari 
sermone ampulletur. Jamenim in « \^^^«/z«^^r^ » sese gloriari 
immodicis laudationibus solent quippe qui nondubitent haec 
et talia dicere- : « satis esse decem Hispanos ad profli- 
gandos mille homines », vel ; « si centum et viginti 
Hispani caedantur quindecim millia Maurorum necesse 
esse ». Hoc dicendi genus adeo innatum insitumque apud 
Hispanos est ut Galli verbum novum et quasi hispa- 
niense ad gloriosos illos milites significandos excogi- 
taverint quos vulgo « Matamores » dicvuit. Centurio igitur 
noster nil nisi brachia fracta et membra rupta crepat ; cnsi, 
si egregie facta enarrare possit, nunquam tempus affatim 
fore ; se baculo saepe utl ut cesset aliquando ensis ; per se 
ipsum impleri sepulchra quia facilius sit ioli cursum suum 

intermitttere quam sibi non occidere quem attigerit. Sed ut 
verbis et praedicatione frelus eum fortissimum putes, ita 
re vera ignavum reperias. Coactus enim ab amica sua 
Areusa ut poenas ob interemptum Parmenonem a 
Calisto repetat se repetiturum promittit nec promissis 
stat et alienum nescio quem qui tumultum edat vice sua 
mittit. His jgitur omnibus, seu grandia dicit, seu ab 
agendis de quibus magnifice praedicat facinoribus abstinet, 
cum merum militis gloriosi filium se denuntiat, tum 
non minus manifesto ostendit se Hispanis aptissimam 
esse personam et horum populorum indoli maxime consen- 
taneam. Nempe advectus Romam e Graeciae vel potius 
Asiae regionibus miles-gloriosus fuit ; Romani enim ab illa 
deridicula magnifice loquendi ratione multum abhorrebant ; 
Hispani autem hanc, quamvis haud impares Romanis forti- 
tudine videantur, semper coluere, ita ut jure dicere possimus 
potius e fonte hispanensi quam Romano in nostrum theatrum 
hos milites diutius universo populi plausu exceptos erupisse. 
Sed multo frequentior eorum famulorum proles qui apud 
Celestinam et Chrysalorum et Syrorum partem agunt. Nec 
tantum comoediae intersunt ut salibus ne Siculis quidem, 
nedum Atticis,' spectatores detineant vel fabulam per 
ambages facete excogitatas morentur et rursus ad exitum 
festinent. Non valde ab iis officiis remoti, si quidem et 
rusticis opprobriis saepissime uti et fabulae immisccri ut 
prius solent, ad riovam tamen industriam facilem animum 
nec non magnarum rerum cupidum intendunt ; e Romanis 
Hispani fiunt el qui servi fuerunt nunc ministri, ut qui 
penitus immutentur, appellandi sunt. Longe enim a priore 
habitu recedunt ; e servitio exisse non . contenti, ut heris 
similes fxant aut saltem videantur esse, omni industria 
nituntur. Si eos cucullo satis mundo donaveris, extemplo 
cum induunt ct cum superbia (eos nobiles esse credas) in 
publicum procedunt. Si expcrtes sint periculi, eos fortitu- 
dinis suae ostcntatorcs rcpcrias ; si ingru.it periculum, 
socprdes e.xtemplo facti. Et ipsi amabunt — ut dominis 

perquam similes videantur — et amicam blanda voce salu- 
tare et verbis magnifice sonantibus amorem suum profiteri 
solebunt ; supra conditionem ingenio suo subtili et cui 
nihil nefas sit sese exto:lent paulatim donec vel fortunis 
vel vitae ornamentis inter primores evadant. 

Haec mutatio, digna quam intueamur, plures habet, ut 
ita dicam, gradus quos lepide Celestina ipsa describit. Qui 
iter incipiunt, juvenili quodam errore decepti (ita enim sunt 
Sosia et Tristanico), confidunt hero, ct vel honorem vel 
vitam ejus curis diligentissimis prosequuntur, nec dubitant, 
adeoei libere et simpliciter inserviunt, si in periculo verse- 
tur ille, in societatem periculi venire, etsi necesse fieri pos- 
sit vitam domino impenderc. Sed ut aetate maturior fit 
famulus ita minus domini studiosus ut qui eum intellexerit 
5uimetipsius diligentem tantum esse, nec fidelem famulum 
ut deceret curare ; cumque saepius de domino famulus 
optime meruerit nec pr^emium pro tot et tantis meritis retu- 
lerit satis amplum, ad alias cogtationes convertit animum 
nec audet adhuc qu& secum cogitaverit contra dominum 
factis exsequi. Non tamen jam Tristanico est ; fit enim 
Parmeno. Si lena quaedam aliquid insidiarum contra domi- 
num moHatur et famulum hortetur ut carum machinariim 
particeps fiat, dummodo adjiciat pruiiiissa quibus animum 
famuli deleniat, non diutius ille adversabitur, et, omissa si 
qua permanserat adhuc inanimofide, ad prodendum herum 
suum, adhortante vel quaestus vel cupidinis spe, decurret. 
Nec satis ; suam pristinam fidem ut insulsam et valde con- 
temnendam irridebit ct sc proditorem domini arrogantibus 
sane verbis profitebitur. Ante oculos tum Sempronium habe- 
mus. Quod restat, operam dabit ut minister sit domini 
voluptatum et illi in libidines se invehenti lenocinetur. 
Quidquid enim delirat dominus lucro famulus apponit. Nec 
tamen a proposito abhorrcbit si quando, rjutata in spcciem 
agendi ratione, ut sese contineat ncquc tbtum sc amatoriae 
voluptati dcdat herum adhortatur ; pariter enim cautus et 
sibi solum consulcns, seu assentatur, scu increpat, domi- 

num munificum saepissime experitur et sibi gratulantem 
quod fidelissimum ministrum habeat. Interea propriis 
amoribus indulget optimus noster famulus, et quaesitis 
attentus a sumptibus quos secum ferre solet amatoria libido 
lepide avertitur, et integros in loculis nummos habet, ut 
senior-factusomnia ad bene beateque vivendum necessaria 
aflfatim suppetant. Si opus est, non dedignatur noster cum 
lena quadam societatem instituere et ex illa quaestum 
ampliorem ducere. Si vero, ut fit saepissime quoties de 
quaestu cam illo genere feminaram agitur, sibi rapere plus 
quamdeceat anus rapax tentat, non is est nosterhomo qui 
libenter aliquid sibi detrahi patiatur : jus suum repetit 
fidemque datam obtestatur. Evenit sdspe ut lena ad suetam 
artem decurrat et, retinendae pecuniae, de qua rixatur, 
causa, meretricis corpus ad Hbita famuli submittendum pro- 
mittat ; abnuit vero famulus noster et dentibus infrendens 
machaerame vagina eripit nec, nisi redditis nummis, dubi- 
tabit lenam interficere ; qua interfecta fieri potest ut ille in 
crucem toUatur, si mala avi natus est ; si yero fausto hoc 
egerit facinus omine, jam illi omnia plana erunt et fortunae 
filius jure perhibebitur. 

Illi famuli industriosi simul et solertes et quibus nihil 
sancti erat, cum in Italiam devecti fuissent, solertiores 
dolorum et comicarum machinarum artifices paulo post 
factisunt, saporemque rusticum quem apud Hispanos habue- 
rant exuere. Mox in Galliam penetravere, ibique sub variis 
seu Scapini sen Mascarilli nominibus praeclaras vel potius 
primas partes, in his comoediis quas exemplaria Italorum 
secuti nostri poetae ediderunt, obtinuere. Attamen vera 
eorum proles intrafines Hispaniae permansit non solum in 
fabulis ad scenam accommodatis, sed etiam iii his ubi 
legentibus seu ignobilium, seu nequam hominum facta 
narrantur ; in his enim longis narrationibus propriam indo- 
lem ostentabunt famuli fientque simul socordes et superbi, 
sese supra pristinam et liamilcm conditionem attollere 
conabunlur, resque bene ccdet quia subtilitate ingenii freti 

nil nisi suas utilitates curabunt. Ex illa prosapia evadunt 
illi apud populum notissimi quibus inclytum nomen Gil 
BldS ct Figaro indictum est. Ad Celestinam igitur, si quis 
veram originem illorum recentiorum famulorum simulque 
mutationum quas memoravimus initium deprehendere 
velit, respicere necesse est. 

Quin etiam in eadem Tragicomoedia inventum est illud 
sermonis genus maxime his novis personis consentaneum.* 
Plautina quaedam sane vocabula, ut aequum est, usurpant, 
sed, cum locutioni suae multa popularia verba et figuras 
rudes quibus plebecula uti solet immisceant, aliquid novi et 
Hispaniense sonans afferunt. Cum ParmenoAovti\x\wm suum 
adhortaturut amori suo indulgeat, nunquam intermittit quin 
secum dicat hancusu populari tritam sentenciam : « esse in 
aqua turbida locum piscatoribus unde multos pisces 
capiant ». Nec solum illa proverbia in sermone famulorum 
invenies sed etiam illos rusticos sales quibus inter sese 
agricolae uti solent. Nec multa referam exempla necesse 
videturj unum et alterum retulisse saterit. Si quis pauper- 
tatem servi jumentis curandis dediti deridere vult, hunc 
dicit nil nisi strigilis pulverem possidere. Si quis autem 
quemdam amore insanientem depingere in animo habet, 
hanc dicendi rationem ex usu populari cx^ rossam inveniet : 
« Si lancea illius amantis trajiceretur talus, cerebrum e talo 
potius quam e capite effunderetur ». Subtiliore sane, sed 
ejusdem generis sermone famuli utentur qui in nostris 
floi-ebunt comcediis. 

Nec aliter loquuntur Elicia et Areusa quae in Celestina 
antiquitatis meretricum locum.tenent ; verbis er im et voci- 
bus plebem ex qua ortae sunt rcdolent. Una in re tamen 
longe ab antiquis meretricibus recedunt quod ab aman- 
tibus se negligi vel aliam sibi praeferri non patiuntur. 
Etenim si amator ad aliam quamdam animum deverterit 
offensionem sibi fieri ducunt, ncdum hanc rem ul solitam 
minimi pretii putcnt ; ct pocnas extemplo, ut decet Hispa- 
nas, a proditore quam gravissimas repetere in animo habent, 

quia et ipsis est aliqua honoris cura quem, cum ^que ac 
matron^ superbiant, l^di haud facile sinunt. E^ enim 
sunt quibus rationem vitae ut corpus ex corpore alant 
susceptam non libenter exprobrabis cum reputaveris eas hoc 
vivendi genus quadam ingenita superbia deceptas amplexas 
esse ne servilibus officiisfungerentur, neve superba dominae 
fastidia ferrent : liberam neque alicujus arbitrio sub- 
ditam degere vitam voluerunt, et quoniam nullo alio, hoc 
saltem quo poterant modo, hanc pretiosam libertatem sibi 
vindicaverunt. Alioqui neque avaritiae admodum, sicut 
Plautinae meretrices, deditae videntur neque pr^miis solum 
animum intendunt, sed, quod neque aspernandum in illis 
est, si amore alicujus immorantur, non spe quaestus sed 
amandi tantum voluptate detinentur ; si saepius corpus suum 
emendum et blanditias venales, ut fert quod sequuntur 
vivendi genus, praebent, aliquando et ipsae ex arca sumunt 
unde egenti amatori suppeditent, vel ad pauperiem, sicut 
Areusa a Centurione, ab amatore suo adduci patiuntur. 
Sunt denique nonnullae quae cum vere et toto pectore 
amaverint amatorem mortuum, ut Sempronium Elicia, 
brevi luctu prosequantur. Omnes vero illae meretrices per 
gradus procedunt quos ingeniose Fernando de Rojas nota- 
vit. Areusae enim modo vitam instituentes primum amorem 
laedere dubitant nec quidquid in se verecundi habeant 
abjiciunt j mox aut honestarum vel utilium rerum omnino 
incuriosae factae in libidinem effunduntur, aut nullius, si 
ferat aera, amatoris fastidio aflFect^ nummos sedulo in 
loculum demittunt unde aetate graves senectutem suam 
alent. Ad summum, sive utUitates, sive amandi voluptatem 
sequuntur, prolem frequentem habuerunt quippe quibus, 
ne plures dicam, sive Fenha apud Hispanos, sive Manon 
apud Gallos ut natae assigriari posse videantur. 

Ex eadem sobole exoritur Celestina quae ingenio subtili 
et industria perdocta supra ceteras exstat et eminet. Non 
nihil quidem in ea reperias quod tibi ex antiquis fontibus 
haustum videatur. Non enim ea vel aliter v^l minus quam 

vetula CistellaricB meretrix aut Plautini Terentianique 
lenones avidissimam se gerit ; aurum tantum spectat, nec 
quae manus aurum adferat, nec qui fiant imprudentes 
omni ab ca le familiari exuti ; nulla misericordia commo- 
vetur januamque habet- oranti surdam, ferenti patentem. 
Multa autem cum sibi deposcat, pauca famulis permittit 
quos dolorum adjutores adhibuit, nec tantum ad vitam 
quantum ad avaritiam sustinendam toto animo incumbit. 
Suam vero auri famem ut expleat machiniset incantamentis 
utitur in quibus Acanthis et Dipsa apud Propertium et 
Ovidium versabantur, nec non et ' ipsa eadem superstitione 
obligatur. Magas enim artes aeaque carmina novit nec 
unquam periculosam rem aggreditur quin Plutonem evocet 
aut auguria habeat. Quae vero omnia quae antiqu'tatem 
redolent novis coloribus a Fernando nostro illustrantur. 
Suum Celestina vivendi genus haud invenit sed proprio 
modo exercet nec a Parmenone « Trota-conventos ^> immerito 
vocatur. Hispanorum enim, ut vetula illa quam ab archi- 
presbytero de Hita jam inductam vidimus, moribus ct 
studiis artem suam ita accommodavit ut eam haud parvi 
faciendam praedicet. Nonne ad molestis doloribus agitatos 
homines levandos et delectandos omnes nervos intendit? 
Quo quis munere utiliore et humaniore fungitur? Quis 
clientium patrocinium callidius et felicius usurpat ? Ut ad 
optimum oratorem rei, sic ad Celestinam amantes decur- 
runt. Quibus cum fideliter nec sine suo interdum periculo 
inserviat, quid quis ei objiciat? Tranquilla ergo et quieta 
ecclesias ingreditur et preces mussitat, nec ab aeternae 
salutis spe animum removet utpote quae hominum nequi- 
tiam saepissime experta sit, Deo autem sine ulla inter- 
missione diligentissimum cultum adhibuerit. 

Haec est causa cur Celestinae nihil obstitit quin astutis- 
sima et solertissima lenarum fieret. Diversas enim aman- 
tium dementias sivbtiliter perspexit ut melius ex illis diversa 
ratione tractatis lucrum faceret. Eine clientes obveniunt qui 
corporis tantum desiderio impclluntur ? Magnam illa dat 

operam ne illorum ardorem simul et liberalitatem extemplo 
exstinguat. Chirurgos contra in exemplum assumit qui pri- 
mum vulnera atrocissima videri affirmant et remediis quam 
lenissime utuntur. Juvenisne autem ad eam decurrit omnis 
morae impatiens et obstaculis « velut taurus calcaribus >> 
effrenus et ferox ? Cavet Celestina ne saepe repulsus amor 
relentescat, et perniciosae febris impetum quam citissime 
discutere conatur ut eam laetitiae impotens juvenis subitis 
nec computaiis praemiis ornet. Sic, variis semper machinis 
intermixtis, dum cupiditatem illa suam semper profert nec 
unquam ostentat, maximam sibi fidem facit et ad viros 
quaestui habendos quam plurimum valet. Nec minorem ad 
mulieres sibi conciliandas solertiam adhibet. Semper enim 
se offert quo usus operae sit, et sexcentis mulieres beneficiis 
afficit quae viris minima videntur, eis vero maxima aestiman- 
tur. Nonne multas medicinas novit quae, cum egregium 
corpori colorem suppeditent, quam pretiosissimae habendae 
sunt ? Vix autem domum ingreditur, et jam sibi fidem ita 
facit ut ei mox occulta credantur. Nec eam percellunt quae 
ceteris formidinem injicerent, nedum matronas vel nobiles 
puellas tentare dubitet quas saepe quo primum arrogantio- 
res, eo deinde humiliores sensit. Quae ceterum mulier lenae 
illi resistat qu* mulierum pectus quasi apertum videt ? Quid 
enim in eis imbecillum sit nec Celestina ignorat et id 
subtiliter tractat, sive eas pecunia vel voluptate, sive mise- 
ricordia oppugnat. 

Ita fit ut omnium hominum naturas perscrutata nullum, 
si data est occasio, depravandum recuset. Quibus primum 
artificiis Parmenonem circumvenit qui imprudentem Calis- 
tum tueri conatur! Qua simulata comitate famulo suadet 
ut ab ingrato domino deficiat, suis autem comiuodis inser- 
viat ! Quam deniqu^ in ejus animo libidinem movet ut 
eum Areusae possidendae spe totum suum faciat ! Quo 
Parmeno modo vetulae diutiuS^ obsisteret quae quondam in 
familiaritatem matris penitus intravit et nune amicae Ciau-- 
dinaefiiiumsincero amoreprosequi profitetur ? Celestina quod 



Parmenoni promiserat praemium, niilla interposita mora, 
exsolvit, Areusamque ut viiamdeiiciis et voluptatibus dedat 
impellit, nec eam suo primo amatore contentam esse sinit. 
Has enim corruptelas adhibet quibus posteriorum aetatum 
lenae Celestinae vertigia sequentes utentur ; earum vero 
nulla huic noslrae se sequiparare potest. Quae enim 
possunt esse adhortationes impuriores, quae lenocinandi 
ars solertior ? Quae aptior ad pudorem funditus exstinguen- 
dum ? Si Celestinam cum Areusa colloquentem audire 
vacat, haec audiamus : muliebrem formam eam esse quae 
inutilis fiat nisi multis communicetur ; nihil esse causae cur 
hominibus denegentur deliciae cum nihil mulieribus sit 
damnosum, quod petant homines, quam plurimis largiri ; 
hanc tantum sectari artem oportere, scilicet ut quisque sibi 
soli credat dari quod quam plurimis tribuatur. Non igitur 
mirum si Areusa his monitis valde proficit et perfecta 
meretrix evadit. 

. Quid vero ars sua valeat imprimis cum Melibeam aggre- 
ditur Celestina ostendit. Kes est enim magni momenti nec 
periculi expers ; nobilem et castam puellam apud parentes 
ipsos e pudicitia avertere Celestina statuit. Fili vendendi 
causa domum virginis intrat et solam Melibeam offendit ; 
dum ante virginis oculos mercem vendendam exponit, ut 
sibi Melibeam conciliet de senectute sua praefatiir. dein 
laudationes in eam congerit et postquam eam sui studiosam 
fecerit, se ipsam quae sit nondum aperiens, verbis virtutem 
assimulantibus et vultu in modestiam composito non sine 
ambagibus pronuntiat se operam dare ut bonis, quantum 
plurimaim possit, operam ferat ; se paratam semper esse ut 
temporibus bonorum adsitet amicis laborantibus succiirrat ; 
inter amicos tandem honestum quemdam juvenem habere 
cui opem vel maximam Melibea terrc possit. Virgir.e autcm 
quid sibi illa obscura vocabula velint demirante, addit 
Celestina nihil magis a religione imperari, nihil Dco ejratius 
jesse quam si de aliis bene mereamur ; tum demum de 
Calisto agidicit. Indignanteautem Melibease haudquaquam 

turbatam ostendit et quasi innocentiae conscia exspectare 
viciiptur tranquillo vultu dum tempestas sedata sit. Cum ira 
virginis conquievit, falsa verboium obscurorum imagine 
deceptam esse Melibeam lena nostra asserere non timet, 
ideoque se venisse ut quaedam sacra carmina, quasdam 
saciMS reliquias peteret quibus morbi depelli soleant : adeo 
hu.iiiliset vultu demisso loquiturut virgo fidem fallacibus 
verbis, habitu lenae decepta, tribuat. Tum astuta vetula 
affectus movere virginis conatur et erga Calistum misera- 
tionem ciere qui deperit et jam in eo est ut mors sibi im- 
matura immineat. Quibus auditis animo penitus turbatur 
virgo et jam ad misericordiam vertitur, quae via recte ad 
amorem ducere videtur. 

Quam varia autem et multiplex Celestina videtur, quam 
apta ut diversissimis conditionibus . accommodetur ! Si in 
Eclesia desidet, res religionis curare credas, adeo modestum 
habitum habet et defixos in terra oculos ; sed res aliter se 
habet ; Celestina enim nil ni homines alliciendos et femi- 
nas a pudicitia avertendas cogitat ; si inter matres ad suspi- 
cionem pronas versatur, adeo artem amovendae suspicionis 
callet ut sola cum virginibua quas mox in vitium sit adduc- 
tura relinquatur. Qui honorem religiose colunt mox habitu 
honesto Celestinae falluntur cum sermones ejus audiunt nil 
nisi puram et integram virtutem sonantes. Quid plura? 
NuIIa est lena quae cum ea vel industria diversissimas res 
amplectente, vel summa ludificandorum hominum aut 
corrumpendarum feminarum peritia conferri possilt. Ea 
igitur arte quam postea coluere nostrae * Macette ^ et <k Fro- 
sine ^ ita usa est ut illae filiae saltem Celestinae, sed filiae 
haud matri pares videantur. 



LIBER SECUNDUS. 
Cdput tertium : QuA nova Rojas arte fabulam 

DISPOSUBRIT BT AD EXITUM PBRBGBRIT . 

Jam variis Celestince personis satis dispectis, quid ex his 
rei est nisi miram et triplicem formam Fernandum nostrum 
Tragicomoediae suae primum induisse quippe quae tum 
demum et religionis custodiis omnino liberata, et recentio- 
rum hominum studiis magis consentanea, et vere dramaticis 
virtutibus praedita essc videatur. Cui sententiae longe aberis 
ut adversere si quo fabula nodo implicetur, qua diversa 
ratione Plauti et Terentii artem immutet et renovet, quibus 
denique quasi nervis et lacertis vigeat prius inquisiveris. 
Cave tantum ne Celestince dijudicandae disciplinam comi- 
cis poetis ab antiquis impositam adhibeas. Quamvis enim 
liberius et longius Celestina evagetur non ea est tamen 
quae nihil theatralis operis habeat. Equidem non ignoro 
eam priore habitu nunquam in scenam productam' esse ; 
quid vero quod, quibusdam partibus ab aliis scriptoribus 
amputatis, a'd pulpita postea admota est ? Quid praesertim 
quod, quanquam ignobilium personarum dolosnon repudiat, 
anima, ut ita dicam, alia ac Plautinae et Terentianae 
fabul* vivit illa et spirat ? Non enim nunc^caveae rudis- 
simos sales, nunc equitibus exquisitam contaminationem 
praebet, sed homini cuique patricio aut plebeio veram vitae 
imaginem proponit quam vel minima colorum varietate red- 
dere propositum habet. 

Cum autem quot animi motus sunt tot significationes et 
commutationes Fernando de Rojas e^oidXj nonnuUis, fateor, 
incommodis occurrit. Sc^pe saepiusque ut nos quo quaeque 
persona modo, quemcumque fabula tulit casum, vicissim 
afficiatur, servato rerum ordine, doceat, multa, quibus jam 
interfuimus, sermone iterata nobis proponit, et quae non sine 
gratia actasunt ea narrando corrumpit. Adde quod nonnihil 

pffensionis habet ad omnes personas invisendas per totam 
urbem vagari. Ne plura dicam, duodecimo actui non ante 
finem Rojas noster imponit quam nos ad Melibeae portam, 
in Pleberii cubicuium, in Calisti ccnaculum, nec non in 
Celestinae domum vicissim deduxit. Nonne scriptor in 
fastidiosam rerum tenuitatem descendit qui personas 
suas relinquere negat quin eas in lecto attente colioca- 
verit ? 

CelestincB tamen fabula longe est ut semper nobis stare 
videatur ; saepe contra ea quae longiora putabantar utilia et 
interdum necess^ria postea apparent et in rebus explanan- 
dishaudparvi fiunt ponderis. Levissimisenim ex rationibus 
humilium personarum vel gravissima facta originem trahunt. 
Tantane Celestina verisimilitudine occideretur si prius 
avarissimam vetulam et avidissimum Parmenonem inter se 
strepentes non audissemus ? Sic multa quae supervacua 
tdicas ad posteros casus legentium animos comparant ; 
muita quoque laxo nodo fabulae adstringuntur quae pluri- 
mum ad personarum mutationes explicandas valent. Quid, 
verbi gratia, inutilius simul et festivius Pleberii et Melibeae 
nocturno sermone videatur ? Attamen quae pauca pater et 
filia inter se loquuntur, anxius ille et vel minimo sono sol - 
licitus, haec vero jam mendaciolo uti coacta, nonne ea 
puell^E funestum amorem et parentis summam pietatem 
praeclare significant ? Quae quo flebili modo nos afficient 
cum ante laceratum et exanirne Melibeae corpus querelas 
Pleberio effundet ! 

Magis ceteroquin incitato motu Celestince fabula progre- 
diebatur cum ex sexdecim actibus constabat. NuUum 
equidem editionum quae anno MCCCCLXXXXIX et anno 
MD vulgatae sunt sive in Hispania, sive in Gallia exemplar 
reperire potui ; multas vero civitates postquam frustra scru- 
tatus sum, in publica tandem et Parisiensi bibliotheca 
volumen « Comedia de Calisto y Melihea » inscriptum 
inveni quod anno MDI Sevillae a Martino Polono typis 



-67 - ( 

mandatum est et ab Alonso de Proaza correctum (i). 
Sexdecim tantum, sicut anteriores editiones, ex actibus 
conflatur ut inquo actus qui in cditioaeanno MDII prolata 
XV, XVI, XVII et XVIII numerantur desint, quartus autem 
decimus a prima actus partc qui postea quartus decimus 
dictus est in ultimam actus partem qui, postquam Celestina 
novissimam induit formam, numero xix signatus est pro- 
tinus transcurrat (2) Atqui actus qui in recentioribus 
editionibus XV, XVI et XVII notantur casus et varietates 
ante oculos proponunt quibus segnior fit et languidior Tra- 
gicomoedise nostrc-e impetus. Parum enim attento animo 
Eliciam et Areusam excipimus quae, occisis Celestina Sem- 
pronioque et Parmenone, immeritas poenas a Calisto petere 
in animo habent. Postquam Sosiae Areusa domini arcana 
elicuit ut C enturioni ulciscendi tempus designaret, quid tum 
inde ? Traso tantum intervenit qui, a Centurione adductus, 
ante Melibeae hortum turbam facit et confestim discedit. 
Inutili illa persona, quam ceterum profectam esse mox 
Tristan nuntiat, nihil Calisto opus est ut obscura nocte 
deceptus scalas non videat et solo caput impingat. Magis 
etiam h^c supervacua sunt quae, incipiente in posterioribus 
editionibus viccsimo actu, Tristani Sosia narrat, quia res 
in septimo decimo actu jam actas repetunt et corrumpunt. 
Nos melius Rojas et verisimilius c quarto decimo actu in 
sequentem, id est in ultimam illiuspartem qui posteanumero 
XIX notatus est, primum traducebat. 

Si quidem res tardius et frigidius in posterioribus editio- 
nibus aguntur, duo saltem sren.x maximam consequuntur 
gratiam quarum altera magnam vicesimi Actus partem im- 

(i) Voluminis illius forma ia-4« clicitur, litterarum notae gothic;e nuncupantur, et 
litulus sic inscribitur : « Comedia de Calisto y Mclihea coii sus argumentos niieva' 
mente ahadidos laqual contiene demaa de su atrradnble y dulce estilo muc/ias sen- 
tencias filosofales : y avisos muy necessarios [^ara nMncebos: fnosirandoles los engahos 
^ue estan encerrados in servieutes y alcahuetas >. 

(2) Ne parvas varietates enotem, postquam in editione anno MDI prolala haec 
Lucrecia dixit verba : « No^ sehor», que durmiendo he estado », sic eadem pergit : 
« Escucha, escucha, gran mal es este » Quie novissima verba circa decedentem 
vicesimum Actum in posterioribus editionibus leguntur. 

plet et exquislto illo et novissimo Calisti Melibeaeque 
sermone illustratur ; altera autem, e qua una sextus de- 
cimus actus conflatur, nihil ad Tragicomoediae cursun» 
incitandum valet, plurimum vero ad affectus flebiliter mo- 
vendos. Pleberio enim et Alisa^ qui Melibeam ne oculis 
quidem viri alicujus laesam esse confidunt. filiam nuptum 
collocare in animo habent. « Jam, inquit pater, aetate 
conficior. Nonne filiae conjuge opus est qui eam omni cura 
pr^sidioque tueatur ? Quem illa e cunctis deligere' potest 
quae et venustate et divitiis et praesertim pudicitia floret ? » 
Dum Pleberio Alisa assentitur, in cubiculum suum Melibea 
regreditur et parentum voces, invisa ipsa, audit et intelligit. 
Pater autem interrogat filiamne de matrimonio consulat : 
« Cave, respondet mater, ne castae et pudicae puellae ter- 
rorem injicias ». Quantam nobis misericordiam eliciunt et 
parentes summam filiae fidem habentes et ipsa fiHa malefacti 
conscientia exagitata et cruciata ! Haec domesticarum rerum 
plena quibus nusquam apud Romanos poetas locus per- 
mittebatur non potius Celestince moram et impedimentum 
quam novos et vividissimos colores afferunt. 

Ceterum Tragicomoedia nostra, et cum per unum et 
viginti actus producitur, longe est ut stataria dici possit. 
Ita enim Calisti ardores et Celestinae artificia interse jun- 
guntur ut aliquid novi semper respicientes semper intenti 
teneamur. Levibus primum nos affectibus juvenis noster 
movet dum sibi astutissimae lenae auxilium parat et se Meli- 
beae deliciis fruiturum confidit. Quae vero quasi comoedia 
incipit postea fit tragoedia quippe in qua occidatur Celestina 
infelicique arbori suspendantur Semprmio et Parmeno. Vix 
deinde Calisto Melibea leniter arrisit, et nobis Areusa et 
Elicia occurrunt quae ulciscendi libidine flagrant et e laetitia 
metum facere operose conantur. Quam diversis denique et 
concitatis motibus afficimur cum ante oculos duo juvenes 
primum amore delectati, mox horrenda morte defuncti obver- 
santur ! Sic vicissim ridendaet flenda legimus quae veram 
vitae speciem praebtnt. Nonne enim ut in Celestina personae. 

sic in vita homines per diversa fluctuantur? Itaque, si quae- 
dam Rojas parva aut fastidiosa scripsit, novam tamen in 
disponenda fabula viam ingressus est et primam tragicomoe- 
diam composuit. 

Cui fabulae novis quoque nervis opus erat qui ad praecipuos 
rerum et hominum motus exprimendos valerent. Quae igitur 
est causa cur ad agendum homines plerumque impellantur ? 
Unde quasi e fonte inexhausto risus et lacrimae, praeclare et 
nefarie facta exsiliunt ? Qua semper vi dulci simul et amara 
patricii et plebeii juvenes et etiam senes commoventur ? 
Nonne haec omnia amoris potentiam satis significant ? 
Quam Ro]as valde cognovit et propriis depinxit coloribus. 
Non enim ei, velut antiquis poetis, corporis tantum forma 
iDulieres eminere videntur, nec rursus, velut Italis scriptori- 
bus, nunc excogitatis et humanum modum excedentibus 
virtutibus, nunc pravis et dolosis voluptatibus praestare. 
Novam contra et magis recentiorum studio consentaneam 
speciem Melibea induit quae et Maurarum ardore fervet et 
Christianarum caritate mollitur. Cum autem ab ea toto non 
solum corpore sed etiam animo Calisto diiigatur, amore et 
ipse flagrat qui animi pariter accorporis voluptatibus inser- 
vit. Omnes itaque pastores aut armigeros procul a se relin- 
quitqui in prioribus Eclogis lyrico modo Cupidinem eisdem 
semper querelis prosequebantur. Quo validiore ille et multo 
magis tragico affectu excitetur subtiliternosCelestina docet. 
^ Nulias, inquit, amantes nisi inter se pugnantes res agere 
possuntqui nec loquuntur nec silent, qui nunclaetitia nunc 
dolore afficiuntur, adeo insanientes et deliri ut ne cibum 
quidem in os inserendi memores fiant. Nihil unquam nisi 
absurda et absona respondent utpote quorum corpus tantum 
adsit ; animus vero absit ad amicam requirendam profec- 
tus ». (i) Non ita absoluta ceterae personae, sed ejusdem 
generis cupidine ardent, sive Elicia justae tantum irae man- 
data exsequi putat, sive Parmeno domini salutem fictis 

(i) Cf. Actum IX. 

causis deserit. Quid estin Celesitna caus^ cur ille exsultet, 
haec autem ingemat, cur illi alliciantur, hi vero trucident 
aut pereant ? Amorem, amoi^m semper incusabis qui, quia 
hominum moderator dici potest, in recentiorum theatro 
magis magisque dominabitur. 

Quamvis vi maxima amor ille progrediatur, non is est 
tamen cui nihil unquam obstet. Nec ea solum dlco quae 
externis causis superveniant ; sed intimos sensus et accepta 
praecepta significo quae effrenis cupiditatibus modum 
adhibere conantur. Cum autem diversa apud diversos po- 
pulos ea sint quae nos quid debeamus doceant, nusquam 
magis quam apud Hispanos peculiari et mira forma induta 
sunt. Non enim, ut supra vidimus(i), immutabiliet omniuni 
hominum propriae legi tum Hispani parent ; honori vero ita 
inserviunt ut nihil decoris a se usurpati laesum patiantur, 
aut, si accepta est injuria, nullam ferunt moram quin atro- 
cissimae poenae repetantur. Quo quasi officio pariter fun- 
guntur in Celestina et domini et ministri et etiam mere- 
trices. Qui fit ut, occisis Sempronio et Parmenone, in 
judicem Calisto tot verbis incendatur nisi quod genti suae 
allquid dedecoris admissum esse existimat ? Quamobrcm 
tanta Celestina pericula obit nisi ut lenarum optima ha- 
beatur? Non ei ipsi tanti sunt iruir.ini quanti laudes et_ 
gloria. Cum autem Hispani supcrbia intumescant, non eis 
I curae est qui reipsa sint scd qui esse videantur, nec qui sit 
' domesticarum rerum status sed quam praebeat speciem. 
Ignavia tantum Sempronio ct /^<7r//;w(9 praestant quos tamen 
fortes et strenuos Calisto praedical quippe cujus ne ministri 
quidem mali evadere possint. Alia, nec minus absona, siius 
Eliciae persuadet decor ; quc-D, po.stquam Celestinam ulta 
est, Sempronii quoquc, quem ipsa jadicibus tradidit, poenas^ 
se repetituram praedicat. A quo vero ? Ab amatoris sui do- 
mino qui famuH mortcm inultam passus est et ei ipsi pro- 
priam facit injuriam quandoquidem alix mulieris deliciis 

(I) Cf. Cap. I. 

l^tus fraatur. Sic poenae aliae ex aliis nectuntur ut cala- 
mitates illae quas antiqui poetde fato et immutabili neces- 
sitate intermixtas ostendebant. 

Talem cum scriptores bonorem cum amore pugnantem 
depinxerint, diversa component opera et scenicis apta 
ludis. Cum autem multa sint iheatralia genera, verone 
majora dicam si ea ad Celesttnam quasi ad stirpem re- 
duxero? Mihi quidem satis constat hispaniensem comoediam 
quasi totam ex ea pendere. Quod ceterum mox confir- 
mabo ; ne vero Hispanos tantum respiciam, quid omnium 
populorum tragoediae magis consentaneum invenias quam 
Melibeae et Calisti fluctuantes sententis? Dum enim delibe- ^. 
rant an cupidini totos se tradant, dum conscientiae angores 
captiosis causis et argumentis opprimunt, quo magis tragico 
et undique percepto modo animi sui formam redderent ? 
At haec ab aliis, quae non lacrimas, sed cachinnos movent, 
dissentire videntur. Fateor ; sed non omnes unum et ejus- 
dem generis affectum auribus requirunt ; sunt contra qui 
vel confusis et interse contrariis rebus delectentur. Quorum 
de studio disserendi non hic est locus ; hoc tantum notare 
satis habebo comoedias ipsas apud recentiores non adeo 
profecturas fuisse si tragoediarum materiam sui juris facere 
non conatae essent. Ne multa dicam, quid, quod pcenitere 
possit, Moiierus noster effecit cum risum ex eodem fonte 
hausit e quo lacrimae quoque et gemitus semper exsilue- 
runt ? Non eamdem ac tragoedia, sed ejusdem hominum 
naturae speciem comoedia praebebit quoties a vana solum 
et humiliore curiositate movenda abhorruerit. Quid hoc rei 
est?Cum in Tragicomoediae suae fabula ad exitum pera- 
genda amore et honore quasi nervis et lacertis Rojas noster 
usus sit, antiquiorum viam deseruit, et recentioribus novas 
et tragoediarum et comoediarum imagines adumbravit. 

LIBER SECUNDUS. 

Caput quartum : Quatenus Hispanorum studiis Celestina 

INDULSERIT HISPANIENSIUMQUE RERUM SIMILEM EFFIGIEM 
EXPRESSERIT. 



4 



Vere tamen hispaniensis est Celestina, cum sentiendi et 
cogitandi formam quamdam praebeat quae multum apud 
Lope de Vega ejusque discipulos vigebit, quae vero non 
penitus in animo tuo insidebit si longe a Pyrenaeis monti- 
bus in lucem susceptus eris. Non enim tantum proprio 
quantum publico ingenio Fernando de Rojas inservit dum 
contrariis contraria ita opponit ut ridiculas et horrendas 
res, fortia et impudica facta, quae praecipuis aut religiosis 
personis et quae plebeiis et ignobilibus conveniant mira 
diversitate jungere haud dubitet. Fictas solum et commen- 
ticias fabulas praetermisit .qu.ibus quamquam Hispani 
indulgebant veras hominum imagines repugnare putabat. 
Nihil autem magis quam Celestina humanam saepe, ut ita 
dicam, et hispaniensem semper veritatem spirat. Quid 
enim,si personarum omnium ingenia considerare volueris, 
quid omissum senties quod ad mores exprimendos valeat ? 
Multa etiam adeo divine finguntur ut viventes ipsos homi- 
nes audivisse auctorem dicas. Nonne verius vero est Areusae 
colloquium famularum vitam describentis et dolentis ? Ne- 
quicquam, et in latina etiam comoedia, vividiores requiras 
picturas ad ministrorum et meretricum cupiditates expri- 
mendas ? Nihil Fernando de Rojas licentius esse videtur 
quod quidem certam naturarum specicm praebeat. Areusae 
amore quo Parmeno modo perfruatur haud ignari sumus 
cum Celcstina iilius veneres et hujus ardorem intueatur et 
depingat. Non minus improbis nonnunquam verbis Elicia 
et Seinpronio delectantur, ned.um dominorum studia et 
sermones semper imitentur. Quod compertum habebis si 
epulis adfueris quas in Celestinae domo non suis, sed 
Calisti impensis Parmeno celebrat. Dum eniai in vinum 

trahuntur, famuli et meretrices incalescunt et inter se ita 
obtrectant ut probris et maledictis ictus quoque succederent 
si non alia et plane diversa jurgii finis essct. Tali veritate 
et majore etiam licentia praeterita et praesens Celestinae 
vita ante oculos nostros obversatur. Quae illam Claudina 
docuerit Parmeno nos certiores facit. * NuUa monasteria 
nonnatum aut monachorum non frequentabat, ut simulato 
religionis cultu lenocinia ibi sua componeret. Domi suae 
pretiosos odores parabat omniaque genera exoticorum Iruc- 
tuum adulterabat quos pro medicamentis simplex turba 
emebat. In alio secessu remedia habebat amoris conciliandi, 
ossa cordis corvini, linguas viperarum, cerebella asinorum, 
funem strangulati hominis, florem hederae, etc, etc,.*. » 
Quantum autem Celestina ceteras lenas superaverit non te 
praeteribit si Sempronio credideris : « Quinque amplius 
millia audivi feminarum hic esse quas de virginibus illa 
mulieres, de mulieribus virgines auctoritate sua per civi- 
tatem fecerit. Ludus ei temeratum pudicitiae florem mentitis 
machinis pro integro vendere. Haec durissimas etiampetras, 
modo velit, in libidinem commovere valet ». Celestinae 
igitur domus longa et prospera usa est fortuna, nec, 
quamvis ad parva redacta sit, omni ope vacua est et nuda. 
Non minus horrendis rebus quam familiaribus et licentio- 
ribus Fernandum de Rojas indulgere intelliges si magis 
magisque tremendam finem meditatns eris quae dominos 
amatores aeque ac ministros nequam et malos secuta est. 
Multum jam offensionis Sempronio et Parmeno habent 
cum vetulae avaritia efierati in lenam irruunt quam incon- 
fessam et mortuam relinquunt Quas vero atrociores poenas 
luunt dum se, ut judicium fugiant, in praeceps jaciunt et, 
cadendo contusi, sanguine et etiam cerebro imbuti, pati- 
bulo affiguntur ! Qu^ infanda cum ab agasone Sosia audit,^ 
intimis Calisto sensibus exhorrescit ; frigidiore tamen nos 
horrore afficiet qui mox e Melibcae complexu avulsus solo 
caput impinget nec magis quam Celestina aeternae salutis 
spem confessione auferet. Ad summos denique animi nostri 

angores cumulus accedet cum ex alta turre Melibea se abji- 
ciet, et, dum Calistum morte assequitur, exterriti patris ante 
oculos praeceps rorruet. Sic Hispani modum egrediuntur qui 
luto aeque ac sanguine vicissim delectantur. 

Dum autem nullius adhuc morte aut dolore misericordia 
nostra evocatur, risum singularem et, ut ita dicam, hispa- 
ni. .sem vix tenere possumus cum ab amantium ardoribus 
et deliramentis ad communem sensum et vulgarissimas res 
traducimur. Sunt quidem in Celestina quae, quia hominum 
notissima vitia insectantur, omnibus populis aeque dilucida 
apparent ac ridicula. Quis quid parum explicatum aut face- 
tum inveniat dum, esempH causa, cupidissima Celestina, et 
Parmeno de vetula male metuens, et morae impatiens 
Calisto colloquentes inducuntur ? Lena enim, cum juveni 
laetum nuntium afferat, tempore utitur ut mercedes conse- 
quatur quas sicut facinora cum sociis communicare non 
possit. « In quo, inquit, periculo versata sum ! Pro vita 
mihi nemo tanti rem pretii dedisset quanti vile hoc et usu 
detritum est pallium. » Calisto vero Celestinae cupiditatem 
non intelligit ut qui amori tantum inserviat. <v Spem, ait, 
afTers optimam ? » — <k Optimam merito, respondet vetula, 
dicere possum, cum optatior Melibeae ego detrita atque 
exoleta hac tunica veniam. quam alia quaevis serico et aureo 
textili induta ». Spem solam qua. delectatur cum juvenis 
audierit, omnia narrandi quae se in Alisae domo habuerunt 
Celestina consilium capit : « O, clamat Calisto^ si tum ego 
subter pallium istud tuum abconsus essero, ut colloquii tui 
consors fuissem cum illa quam Supremum Numen tantis gra- 
tiis dotatam excellere voluit ! — Subter pallium, ais, 
meum ? Atqui ilHc clare conspectus fuisses ; plus enim tri- 
ginta foraminibus illud perforatum est, et utinam melius 
mox accipiam. » Tanto minus risum tenes quanto plus 
Parmeno vetulae indignatur quae non solum pallio donatur 
sed etiam aureum cingulum ita primum recusat ut quae 
ingentibus gratiis mox id acceptura sit. « Heu, commur- 
muratur Parmeno secum voce flebili, munere illo se vetula 

indignam esse putat sicut Melibeae amore dominus 
meus. » 

Pecuniae ista aviditas a nobiliore Calisti cupidate plu- 
rimum dissentit. Multa vero sunt in Celestina quae multo 
magis alia cum aliis discrepant ct quae ridiculo sed Hispa 
norum proprio modo tumidis et magnificis verbis rudia et 
inurbana opponunt. Sic discrepant Centurionis gloriationes 
et famulorum convitia. Sic Areusae probris avi sui qui centum 
mulieribus imperavit laudesmiles gloriosus interponit.- Sic 
Sosiae fictis et meretriciis blanditiis ovanti conservus 
Tristan nominis obscuritatem et equilis stercus objicit. Qua 
vaniloquentia et pingui jocatibne risus concitatur vernaculo 
sapore distinctus. Non enim, ut solet, ad cachinnos mo- 
vendos disparia tantum Fernando de Rojas jungit sed quae 
maxime alia aliis refragentur. NuIIae autem res magis inter 
se pugnant quam dominorum liberalitates et famulorum 
sordes. Quae inter se contraria priores jam Hispanorum co- 
dices velut primis lineis designabant, ea Celestina clariore 
forma describit. Non sane dubito quin simile aliquid apud 
omnes hominum animos semper reperiatur quorum duplex 
est vis, cum una pars in appetitu, altera contra in divino 
instinctu posita sit. Illae vero altera ab altera discordantes 
partes non solum multo magis dispares apud Hispanos 
apparent, sed etiam duobus personarum generibus expri- 
muntur quibus illustriores nullae sunt quam Don Quijote 
et Sancho Panga, Nonne tibi Calisto Melibeam eodem im- 
petu deliroque ardore interdum prosequi videtur quem in 
amentis equitis non animo, sed cogitatione Dulcinea exci- 
tat ? Nonne etiam Sempronio^ sicut pinguis ille famulus et 
immortalitatem assecutus, communi sensu et loquacitate 
mulieres despicit et homines illudit ? Quid quod non aliter 
quam postea Cervantes risum Fernando de Rojas movere 
conatur dum capiti, ut ita dicam, ventrem semper oppo- 
nit? « A Melibeae capillis, inquit Calisto^ nunc incipiam 
Vidistine tu filamenta aurea delicatissimo metallo ducta, 
qualia ducuntur in Arabia ? Pulchriores sunt Melibeae ca- 

pilli neque minus splendoris habent, Prolixi usquq ad 
confinia planlarum, cum compositi et in ordinem redacti 
cirris caput vinciunt, sicut eos componere et aureo funiculo 
connectere solet, soU valent ad spectatorem quemvis in 
lapidem vertendum. — In asinum, miissitat Sempronio^ 
potius putem ». Sic uno verbo flagrantis juvenis exagerata 
altius o.atio deridetur. Talis excitatur risus cum Calisto, 
qui famulorum fidei et virtuti innititur. Melibeae domo sine 
metu appropinquat, Sempronio autem et Parmeno arma 
disponunt, sed in tergo, consiliumque cum utroque com- 
municant, sed primo tumultu fugiendi. Minus sane inve- 
recundi sunt Sosia et Tristayi^ sed nihilominus facetiis 
suis impediunt quin dominorum fervidis aut flebilibus 
sermonibus diu commoveamur. 

Non minus crebro et hiulto magis miro modo devota et 
impudica verba in Celestina inter se pugnant. Nulla fortasse 
improba sententia tuas aures offendit, nullus locus oculos 
laedit tuos quin simul sacratas sententias audias aut catho- 
licis antiquissimas imagines videas. Ita enim in intimos 
Hispanorum omnium animos religio tunc illapsa erat ut in 
dialogo qui veram rerum et hominum speciem praeberet 
persaepe non emanare non posset. Amorisne sui ivim et 
dolorem significare Calisto in animo habet? a Ego, inquit, 
Melibaeus eum^ Melibeae sectam sequor, in Melibea credo, 
Melibeam denique adoro... Si qualis meus talis est Purga- 
torii ignis, pecudis fatum raallem quam hoc dolore emptam 
ccelorum beatitudinem ». Quae quamvis impia a Sempronio 
dicantur catholicae religionis familiaritatem non obscure 
declarant. Magis ofiensionis hodie habent quae, dum pu- 
denda spectantur, pia praedicantur. Postquam Celestina 
praeteritam vitam quae nulla christiana floruit virtute subti. 
liter r«talit, perfectam humilitatem ostentare non dubitat 
nec ad virginem depravanc^am Dei et sanctissimi Michaelis 
benedictionem implorare. Medio etiam in luxu lenae et mere- 
trices salutis aeternae viam * perdere non existimant. Si 
quid muiierem deceat ab Elicia requisiveris nihil mdius 

esse respondebit quam florente aetate sine scrupulo frui et 
intacta fide parvum in immenso Paradiso locum mereri. Per 
Purgatorium fortasse iter faciendum erit ; sanctae vero et 
beatae sunt a quibus auxilium haud frustra petatur. Nonne 
Maria ^Egyptiaca * miserabilem carnem suam crucifixit ? 
Quid refert quo modo cretaceo et lutoso corpore usus sis 
si animum servaveris religioni credentem ? Haud igitur 
miranda sunt Eliciae aut Areusae verba et mores nec quasi 
dolosa judicanda et interse contraria. Longe aliter Celestina 
religiosas voces usurpat ad facilius alios decipiendos majo- 
resque sibi quaestus faciendos. Non omnia tamen in ejus 
religicne ialsa sunt et ficta. Dum enim sociae Claudinae 
justas poenas memorat non multum abest quin eas cum 
martyrum cruciatibus sincero animo comparet. Catholicae 
ceteroquim fidei virtutem ita sibi persuasam habet ut, quid- 
quid faciat, ab omni spe aeternae vitae sibi parandae non 
discedat. 

Quae cum audirent, Hispani non indignabantur. Ita enim 
familiariter in omnium mentibus et animis religio insidebat 
ut impurissimis non minus quam nobilissimis factis et dictis 
inhaereret. Nonne etiam licentioribus imaginibus legitimam 
causam #t justam excusationem affcrebat, cum medio in 
fimo purissimum gigneret florem ? Multum igitur moribus 
Celestinam conferre Femando de Rojas praedicat quando- 
quidem juvenes lenarum et famulorum fraudes amorumque 
inconcessonun miserias vivis imaginibus et insignibus 
exemplis doceat. Vitia sane nullo verborum praetextu nul- 
laque umbra celavit. Quorum vero cum magis magisque 
horrend^ finem nobis ostentaverit, quo praestantiore roodo 
nos ab eis avertisset ? Haud certe mirum est Celestinam 
sua oppressam cupiditate perire \ sed, dum lena corruptrix 
a corrupto £amulo interficitur, quo afficiuntur terrore qui 
corruptela et perversitate pascuntur ! Quid quod Calisto 
statim atque delicias suas amplexus est repentinam obit 
mortem cui mox Afelibea se ultro oflert ? Quid infirmis ani- 
mis qoi cupiditatibus parent atrocius proponatur ? Pleberio 

denique non nobis concedit ut nos Celestince praecepta et 
documenta ^raetereant. « O amor, exclamat ille ante filiae 
exanimum corpus, Amor, postquam per medias ardorum 
tuorum flammas me erupi, confidebam laqueis me tuis jam 
elapsum esse... Non putabam te parentum delicta ipsorum 
posteritati imputaturum... Nescio utrum ferro ferias an igne 
comburas... at corda mortalium in penitis pectorum pene- 
talibus lancinas... Quem finem adepti sunt discipuli tui, 
quem ipsorum ministri ? Lena illa falsa et decrepita fidelis- 
simorum suorum sodalium vulneribus mortua est qui postea 
carnificis manibus perierunt, Calisto quoque casu interiit, 
tristissimaque et infelicissima filia mea ipsa sibi mortem 
conscivit ut illum sequeretur.. Quorum omnium solus tu 
causa es et caput. Dulce tibi vocabulum imposuerunt, 
amara sunt facta tua... Deum te appellant alii, nescio quo 
errore sensibus suis tum spoliati : vide quis ille Deus per- 
hiberi valeac qui quoS educavit occidit ! » A quo melius 
Amor accusari posset quam a patre illo excruciato et, ut 
novissimis CelestincB verbis utar, « omnis solatii exsorte in 
perpetua hac aerumnarum valle » ? 

Tali excusatione Fernando de Rojas usus est ut illis 
satisfaceret qui obscenitatis Tragicomoediam suam condem- 
nabant. Non enim libertatis modum excessit nisi ut veris- 
simis imaginibus animi errores extorqueret et lubricam 
fiduciam excuteret. Quae defensio scriptoribus semperoccur- 
rit omnibus qui omnia dicenda, quamvis turpia sint et 
impura, sibi permittunt. Forsitan multi dicant, nec imme- 
rito, non tam in talibus libris praeceptum bonum apparere 
quam exempla prava et noxia. Maline famuli, castigato 
Sempronio, unquam defecerunt ? Quid demum nos Calisto 
docuerit nisi amantes juvenes fatali nescio qua vi et immu- 
tabili volvi necessitate ? Celestina ceteroquin omnem vere- 
cundiam effundit. Quam ne, sicut Alejo de Venegas^ « non 
C^lestinam, sec ^'^^lestinam » vocem, aut, sicut Luis Vives 
« nequitiarum parentem et carcerem amorum », non possum 
non minus quam Cervantes reprehendere quod pudoris fines 
transierit : ig 

Segun sieote Celesti -- 

Libro en mi opinion divi — 

Si encubriera mas lo huma — (x) 

Cum autem Tragicomoedici Calisto y Melibea verissimam 
et etiam impudicam vitae speciem praeberet, prima esse 
saepe visa est librorum illorum qui humiliorum rerum et 
personarum naturam imitati sunt et tantopere apud His- 
panos floruerunt et viguerunt. Quid de sententia illa existi- 
mandum sit facilius nunc intelligi potest. Magni certe 
momenti in ejusmodi operibus Celestina fuit, pluris vero 
et praestantioris in dramaticis . Primus enim est recentiorum 
librorum qui se omnino clericDrum laqueis expediat et 
plane profanus evadat. Primusest dialogus qui hispaniensis 
ingenii vividam et jam quasi perfectam imaginem ostendat 
utqui, commenticiis fabulis exceptis, omnibus Hispanorum 
studiis indulgeat. Dicitur D. Diego Hurtado de Mendoza, 
cum Romam legatus proficisceretur, duos tantum libros, 
Amadis scilicet de Gaula et Celestinam secum asportasse. 
Si Calderonis- quoque ^kauto-s^ aliquem auferre potuisset, 
totam secum Hispaniam iter facere merito praedicasset. 

Non solum Celestina primum est opus quod hispanien- 
sium rerum simillimam effigiem reddat, sed etiam prima 
recentiorum tragicomcedia recte dici potest. Quae enim 
antea vidimus nisi fabulas antiquo sermone interpretatas 
nec unquam in scenam missas ? Quae contra scenicis in 
ludis agebantur breves tantum erant dialogi, ecglogae aut 
spectacula. Non eqpidem ignoro ad histrionum ostenta- 
tionem Celestinam haud esse accommodatam. Nonne vero 
legentium animos pcnitus et plane dramatico commovebat 
affectu ? In qua tragoedia aut comoedia praestantiores va- 
rietate aut veritate personas invenires? Domini, ministri, 
parentes, juvenes, lenaC; meretrices, omnes denique quos 
loquentes Fernando de Rojas effingit non sicut in falsa 
aliqua et ficta historia depinguntur, sed oculis nostris 



(x) Cf. versus quos Cervantes primis notissimi operis verbis adjecit et qui 
DanosOj poeta entreveradOf a Sancho Panea y Rocinante > dicuntur. 

spirantes et verisimile aliquid semper agentes subjiciuntur. 
Perlecte igitur Celesthta tibi videberis plenae hilaritatis 
comoediae et plenae doloris tragoediae vicissim interfuisse. 
Mirandus liber qui, quamquam in anno MD jam vulgatus 
est, nostram tamen in memoriam et Shakespeare et Lope de 
Vega revocat ! Cui, postquam quid apud hispanos poetas 
sexto decimo in saeculo valuerit magis compertum ha- 
bueris, fortasse non dubitabis primas in effingendis drama- 
ticis recentiorum operibus partes tribuere. 

LIBER TERTIUS : 

QUAS PARTES AD HISPANIKNSEM « COmedia » ANTE LopC de 

Vega EFFiNGENDAM Cekstina egerit. 

Celestina, cum soluta oratione scripta esset, magni fuit 
momenti omnibus in illis operibus quae, longa aut brevia, 
humilium et familiarium rerum imaginem legentibus pr^bere 
sunt conata. Non igitur mirum est si grammaticis multis 
primum hujus generis exemplar esse visa est quod ab His- 
panis <L picaresco y> vocatur. Dramaticis tamen in dialogis 
in quibus ante Lope de Vega quasi imperfecta sed vera 
comoediae species apparuit, pauca sunt quae non Fernandi 
de Rojas memoriam reducant. Quod compertum habebis si 
Ecglogas evolveris quas Juan del Encina millesimum quin- 
gentesimum post annum aetatis nostrae composuit. Nec me 
fugit illum in Italia non frustra moratum esse quippe qui 
Romae sine dubio fabularium personarum studium conce- 
perit et fortasse amorem subtilioribus munditiis pingere 
edocuerit. Cum enim Cupido Febeam ab inferis excitat (i), 
et Venus lacrimanti jamque morituro juveni apparet cui 
mox Mercurius dilectam puellam ad vitam revocatam refe- 
ret (2), nonne manifestum est deos omnes illos e terra 
venisse in qua semper floruerunt ?• Haud aliunde profectus 
est Cardenioy qui, in Ecgloga « Fileno » inscripta, verbis 
utitur ad mulierum laudem suscipiendam quae Petrarchi 
spiritu afflata esse videntur ? 

Nullum tamen scriptorem magis Juan del Encina imita- 
tusest quam Fernandum de Rojas^ novissimis saltem in 
suis Ecglogis. Cujus non solum virtutes, sed etiam vitia 
expressit, sive, non sine jactantia aliqua, molestam osten" 
tavit eruditionem, sive curiosis et nimis exquisitis verbis 
potius quam propriis et simplicibus usus est, sive denique 

(i) igloga Crittino, 

fa) ^gloga Plaeida y Vitorians, 



multa non tam vera quam impura et licentiora referre non 
dubitavit. Cum enim Suplicio incertas amantium libidines 
describere cupit, fabulosa nomina congerit quorum notissi- 
ma Jason et Minos sunt, et Paris et Tereus multaque alia 
quae referre fastidiosum esset (i). Num aliter Celestina 
infinitarum et antiquarum personarum memoriam referebat 
ad sententiolam aliquam illustrandam? Dialogum denique 
lege in quo Eritea Flugenciae meretrici pessimas artes suas 
explanat et puellas enumerat quibus virginitatis honorem 
iterum et tertio reddidit ut quaestum majorem corpore face- 
rent. Celestinae aemulam facile agnosces quod avidissima 
illa lena nuUum stuprorum recusat quae jam in Tragico- 
moedia de Calistoy Melibea descripta sunt, nedum magicum 
ministerium repudiet et turpe aliquid existimare possit, si 
quidem auribus resonent nummi. 

Non tamen Celestince pravitates tantum yuan del En- 

cina referre valuit, sed et hispaniensem colorem et dramatici 

aliquid quod in prioribus Ecglogis nusquam inveniebatur. 

Semfranio enim et Parmeno in mentem veniunt cum rustici 

audiuntur qui juvenis amantis querimonias aut rudi animo 

interpretantur autcrassis facetiis irrident. Quae verborum et 

sensuum mira diversitas peculiari Hispanorum studio adeo 

respondet ut vocem « gracioso », quae sola illam exprimit, 

nulla alia lingua significare possit. Quomodo enim latinis 

sententiis risum explicabis-ad quem frons tua transfertur 

cum Filenum de Cefira et fortuna non sine causa sed sine 

fine deplorantem solatiis Zambardus permulcet quae amici 

tristitiam magis cavillari quam levare videntur ? (2) Non 

aliter Pascualet Gil se gerunt qui flebilia et flentes 

personas nunc jocis, nunc somno excipiunt (3). Mo- 

nachi quoque apud Johannem del Encina sicut apud 

Fernandum de Rojas limis verbis increpantur ; nempe et 

ipsi facetiis illis materiam praebent quae Hispanorum popu- 

larem et tam firmam quam liberam devotionem patefaciunt. 

(0 &gloga Placiday Vitoriano, 

(a) ^gloga Fileno. 1 

(3) &glQga Placida y Vitariano, 

« Non religiosa veste, ait Febea, illi omnes induuntur qui 
CQ&lum consequuntur. » Justino non ab ea dissentit qui 
nullos eremitas sanctos esse affirmat nisi senes quos aetas 
vitiis inhabiles fecerit. (i) Quin imo nullam in CelesHna 
partem invenias in qua Fernando de Rojas Christianorum 
sacris fabiilosas et profanas res majore misceat licentia 
quam y«a« ipse del Encina. Vide enim quo Placida modo, 
cum Mercurii incantamentis ab inferis revocatur, oculos 
iterum aperiat. Nonne ea repente Lazari memoriam in ani- 
inum tuum reducit? Qu* Catholici sanctissima habent 
cum paganorum moribus ita in eadem Ecgloga familiariter 
junguntur ut nullas eorum religioni inimiciores voces reperire 
possis quam « Vigiliam » illam quae sine dubio Inquisitorum 
iram et prohibitionem in totum dialogum concitavit. Quid 
enim magis mirum est et religiosis animis molestius quam 
<s Invitatorium » illud et psalmi in quibus Cupido, sacris et 
latinis verbis hispaniensi et vulgari sermoni mixtis, non 
secus ac solus Deus invocatur ? 

« Scaor Dios mio, exclamat Vitoriano, 

Por el primor de mujeres 

Soy contento padecer... 

Convertantur 

fletus, et revereantur, ( 

et valde v«lociter. » 

Versus quoque lege quos « Requiem aeternam et antifonam » 
Jiian del Encina inscripsit : 

€ Pater noster, nifio 6 ciego... 
Cupido, fCirieleison. » 

Nonne confestim Celestina in tuum venit animum ut 
quae sanctissimas et impudicissimas res eadem simplicitate 
referre soleat ? 

Alia vero e Tragicomoedia de Calisto y Melihea et meliora 
et majoris momenti Johannem del Encina hausisse fabulae 
ipsae demonstrant quae eam in exemplum assumpserunt. 
Non enim solum plures personas in scenam inducunt, sed 

(x) ^hga Cristinoy Fehta» 

etiam novi aliquid et dramatici ita induunt ut non jam 
bucolica poemata sed « quasi comoediae » esse videantur. 
Quod perspicue discernes si cum Dialogo « entre el Amor 
y un Viejo » a Cota scripto Ecglogam contuleris in qua 
Cristino^ Justino^ Febeaque^ 6t Cupido confabulantur. In 
eadem enim materia versantur, sed dum triumphantem 
amorem ostentant, lyricis Dialogus, dramaticis contra 
virtutibus Ecgloga floret. Quid quod omni spe orbatus 
Fileno vitam tolerare non potest, et. dolori impar, nullaque 
solatione contentus, cultro pectus ipse perfodit ? Nonne 
tragicum spirat satis ? Quid tandem inter breviorem sed 
veram tragoediam et Placidae Vitorianique miserabilem 
casum interest nisi quod Venus et Mercurius numen inter- 
ponunt ut amanti amatam postremo reddant et dolorem 
in laetitiam convertant ? Nonne vari j personarum aflfectus 
digni sunt qui in dramatico opere exponantur ? Vitoriani 
enim a Placida alienatio, quae nihil gravius habet quam 
leves illae et quotidianae inter amantes irae, miseranda mox 
fit desperatio et puellae primum, juvenis deinde consiliuni 
concitat a vita desciscendi. Sic, mortuo Calisto, nihil Me- 
libea promptius habebat quam infelicem amantem eadem 
et horrenda morte convenire. 

Talis Amor qui tot lamentis et funeribus pascitur non 
mollibus vicissimque rudibus aut elegantibus blanditiis 
utitur quibus in prioribus Johannis del Encina Ecglogis 
pastores aut armigeri puellam aliquam allicere conabantur. 
Non enim jam leve est animi studium, sed eflfrenata cupi- 
ditas quae nec ratione exstingui nec deverticulo aliquo 
decipi potest. Inanem itaque operam Cardonio insumit 
cum ardenti Fileno ronsilia aflferre cupit. Quid audiat 
vesanus ille qui insaniam suam et compertam habet nec 
vult sanare ? Nihilominus amens Cristino evadit qui 
amorem mortis fratrem esse existimat et, neglecta tamen 
placida et solitaria vita, viam ingreditur dolendam in 
qua, sui impotens, nunquam lacrimis satiabitur? Pla- 
cidam quoque audi cum, a Vitoriano relicta, per montes 

vagatur et gemitus questusque effundit. Nunc maledictis, 
nunc dulcissimis querelis amatum semper juvenem in- 
crepat, et, sive indignatur, sive absentem precatur, tristia 
animi secreta multo dilucidiora patefacit. Vitoriano deni- 
que Placidae memoriam non magis amittere potest et 
amicum adit a quo vanam petat solationem. Nihil enim 
propriis ipse viribus effecit verborumque contumeliis quasi 
gravissimis incrementis dolorem tantum adauxit. Nonne 
amore illo flagrat quem Celestina summa veritate depin- 
xerat et quo cum ardeant posteriores Johannis del Encina 
personae nova certe et multo magis dramatica virtute et 
varietate induuntur? Non enim Vitoriano et Placida indi- 
gniores sunt qui cum Calisto et Melibea aliquo modo 
conferantur. 

Pastores quoque, in Ecglogis quae Celestince exemplum 
sibi proposuerunt, animi sui formam magis veris et diversis 
verbis reddunt. Jam enim satis exquisitis coloribus pingun- 
tur et Zamhardo qui sese tam ingenuo animo diligit dulcis- 
simoque, dum Fileno ingemit, somno dormitat, et Suplicio 
quo nemo fortasse inter notissimos amicos magis fuit deli- 
catus, et Justino prflesertim qui omnes mentis habitus sub- 
tiliter dispicit mitissimoque imbuitur ingenio cum aman- 
tium stultitiam acutis nec malis insectatur facetiis. Quid 
hoc rei est nisi quod Johanni del Encina CelestincB perlectae 
haud poenitendum fuit si quidem ex illa multo magis 
dramatici operis proprias et fabulas et personas assumpsit ? 

Non minus Fernandi de Rojas Tragicomoedia in illis 
spectaculis momenti habuit quae, progrediente sexto decimo 
saeculo, hispaniensis comediae quasi magis et magis clarae 
species apparuerunt. Seponendus quidem est « Auto » ille 
« de la Pasion » quo nihil in illo genere nec pulchrius nec 
purius vidimus. Sanctissimam enim tragoediam quam Evan- 
gelistae tradiderunt, rerum servato ordine, ante oculos ita 
obversat ut quasi divino numine afflatusesse videatur (i). 

(i) MagdaleDae, verbi gratia, si qierelam legeris, divinum illttm fateberis luctum 

NuUum vero aliud opus Lucas Fernandez composuit quod 
talibus vel similibus dignum sit laudibus. Quamvis enim in 
duobus et scenicis ludis quos de Nativitate scripsit religioso ' 
interdum spiritu instinguatur, tribus e fontibus, sicut in 
ceteris et profanis versibus, aquas haurit quibus rivulum 
alit suum. Cum autem primum Rodrigum de Cota^ Johan- 
nem A^xn^tdelEncina^ Fernandum denique de Rojas vicis- 
sim imitetur, nusquam, mea quidem sententia, dramatici 
poetae partibus melius functus est quam in scenis quae Tra- 
gicomoediae de Calisto y Melibea memoriam reducunt . Quo 
enim verbo ad Dialogum « para cantar » dijudicandum 
ularis quod lyrico sermoni « entre el Amor y un viejo » non 
jam conveniat ? Quid interest, nisi titulus, inter priores 
Johannis del Encina Ecglogas et comoediam cujus personae 
Bras-Gil^ Beringuella^ Miguel-Turra, Olalla senexque 
Ju4in Benito nominantur ? Pastores semper audimus qui 
rustica opprobria fundunt aut puellae fastidia superare 
/conantur. Quae in septima Johannis del Encina Ecgloga 
Pascualae Mingo^ si quidem mutuam consecutus erit volun- 
tatem, se daturum esse pollicetur, omnia illa vel talia, non 
minus rudia et ridicula, nepoti dotem Ju4in Benito consti- 
tuit. Ne ali6 « saturae » materiam quaeramus inquanobilem 
quamdam adolescentulam, pastoremque et armigerum 
loquentes audimus. Risum certe tuum rusticuli ineptiae mo- 
vebunt quae flebilis puellae nimis exquisitis flosculis et 
ambitiosae in loquendo jactantiae longe disparia verba oppo- 
nunt ; mediocrem vero vim in fabula intricanda, mediocrem 
quoque personarum veritatem esse existimabis. 

Affectus contra in « satura » acrius et gravius moventur 
quae pastores duos, militem quemdam puellamque ovium 

magis ingenuis verbis et quae majorem habeant misericordiam nulla in lingua 
expressum esse : 

€ Cuan desconsoladas fuimos 

Mezquina entre las mexquinas, 

Cuando quitar le quisimos 

La coronai 7 no podimos 

Arrancarle las espinas 1 » 

custodem in scenam inducit. Luca^ enim Fernandes^ dum 
eam componiti Ecglogas ante oculos habebat quq? a Jo- 
hanne del Encina ad CelestincB speciem imitando relatae 
sunt. Testis est Prabos qui ad Amoris potentiam illustran- 
dam Fileni Cristinique exempla memorat quorum ille mor- 
tem, hic vero solitudinem qu^ivit. Nil igitur mirum si 
juvenem pr^sentis semper puellae cupidine flagrantem tam 
vividis Miles depingit coloribus. Nonne Celestinae edoctus 
est disciplina ? « Centurionis » quoque a jactantia tantum 
abest ut abhorreat ut rudibus sed sanis pastorum judiciis 
gioriationem suam et vaniloquentiam opponere soleat. Quid 
facetius quam dialogus in quo Pasctuilst^ lorica visa^ nihil 
animo nisi rapinarum et contumeliarum timorem volvere 
fatetur, Miles autem saevitiis quae vitari posse non videntur 
patrocinia quaerit, et gladium, quasi necessarium justitis 
propugnatorem, maximis eftert laudibus? Non jam h^C 
« satura; T> tantum propria sunt, sed et verae comediae. 

Farsas quoque nominantur Ecglog* duae quas de Nati- 
vitate Lucas Femandez composuit,. sed, quamvis sanctis- 
sima in materia versentur, longe tamen absunt ut ab omni 
CelestiruB imitatione se expediant. Quarum enim prioris 
personae Pascualy Lloreinte, Jiuin Pedroque Picado impro- 
bissimis facetiis, sicut Sempronio et Parmeno^ divinarum 
rerum doctrinam immodica lingua miscere solent. Celes- 
tina memoriam multo magis tenebis si posterioris de 
Nativitate « saturae » primam partem evolveris. Nec plu- 
rimam ostentare eruditionem nec parum verecianda pras se 
ferre verba Lucas Fernandez dubitat dum Fernandi de 
Rojas vestigia prosequitur. Quid sermone licentius in quo 
Bonifacii aviam Gil ita depingit ut eam Celestina pejorem 
{^peor que Celestinay>) fuisse confirmet ? Ex quo apparet 
longe jam Tragicomcediam de Calisto y Melibea dissi- 
patam esse cum in Ecglogis etiam de Nativitate locum 
teneat et in fabulis quae primum ad clericorum scenam 
componebantur novas et omnino profanas virtutes et vitia 
injiciat. 



Duo sunt tamen rivi quonim aquas Lucas Femandez nec 
deperdit nece Celestince fonte haurit. Catholicae enim reli- 
gionis afflatus fictarumque studium historiarum tantum 
absunt ut omnino exstinguantur ut dramaticis ab operibus, 
quae ad scribenda Hispanorum et Lusitanorum sermone 
Gil Vicente pari felicitate usus est, vim majorem mutuen- 
tur, nec minoris momenti quam picturae a Fernandi de 
Rojas discipulis ad solam rerum veritatem traductae in 
« aureae » aetatis comediis futura sunt. Celestince certe ima- 
ginem in « saturis » agnosces quae « Velho da horta » et 
« AtUo das Fadas » inscribuntur et lenam aut anum male- 
ficis viventem artibus ante oculos ponunt. « Saturarum » 
(Fargas) vero liber lusitana lingua quasi semper utitur, 
nec, si brevi extra regis d. JoAo tertii fines egressus est, nulli 
generi nisi mimicis jocis quos « entremeses y> Hispani nomi- 
nant exempla praebere potuit. Quid de TragicomGediarum 
libro dicam qu*, exceptis « don Duardos » et « Amadis da 
Gaula », temporibus solum parent et aulicis praesertim 
accommodantur, cum reginam d, Catherina Lusitanorum 
primam urbem ingredientem (Nao d^Amores^ IS^?), aut 
regis^. Mantcel ^VidLTCi consecvsitsim (Templo d^Apolo, 1526), 
aut regem ipsum d. Jo&o tertium sponsalia constituentem 
(Fragoa d^Amor)^ figurato et ficto modo celebrare propo- 
situm habeant? Ut opera talia, quae machinatoris non 
minus quam poetae artem desiderant, aliquas apud Hispa- 
nos partes tulerint, nihil ad comoediam effingendam, si 
verum fateri volumus, valuerunt, sed in scenicis illis ludis 
magni momenti fuerunt qui a fabularibus historiis dfecora 
blanditiasque mutuantur et ^ Jiestasy> cognominat^ feli- 
cissimum, regnante Philippo quarto, exitum consecuti sunt. 

Dissimili contra ratione dialogi de Nativitate existimandi 
sunt. Praetermittamu3 solum ^auto-» illum «. pastoril caste- 
Ihano » qui pastorum joca et facetias Johannis del Encina 
modo referre satis habet. Quae enim, dum Italorum aut 
Gallorum sacrarum et figuratarum fabularum species aliqua 
in mente insidet, devotissina fide Gil Vicente composuit 

novam faciunt viam quam ingressi hispaniensis comoedi^ ; 
principes laetissimos decerpent flores. « Auto » illum lege 
<k da Barca da Gloria )> qui nostrarum <c Mortis Saltatio- 
num » memoriam refert tragicisque et tremendis versibus 
non commoveri non poteris quibus nullos in « E/ Vtaje del 
Alma » graviores Lope de Vega scribet. Ne plura dicam, / 
quid Calderon ad catholicam religionem illustrandam efEnxit 
cui non praeclarus « Auto del Alma » dignus sit qui compa- 
retur ? Dramaticum vero genus illud et tam singuiari praedi- 
tum sapore non ante regem Philippum quartum ad frugem 
perveniet. Etenim neqne ^uanPastory neque Yanguas^ neque 
Sudres de Robles^ neque Lopes de Ubeda scenicos clerico- 
rum ludos refovere valent. IUae autem « saturae » aut comoe- 
diae quas de Nativitate Bartolomi del Castillo aut Jtum 
Fraticisco Fernandez componunt non ad priorum Ecgloga- 
rum exemplar feliciore modo revocantur quam dialogi omnes 
a Pedro Gomez Cisneros aut Andris de Quevedo de Resur- 
rectione scripti. Quo majorem Celestina exitum habet, eo 
minorepi poetae partem religiosae doctrinde tribuunt quam 
postremo profan^ facetiae et munditiae comprimunt et suffo- 
cant. 

Magis contra magisque fictis et parum verisimilibus fabu- 
lis student quibus in Comoediarum libro et in duabus Tra- 
gicomoediis « Dom Duardos » et « Amadis da Gaula » Gil 
Vicente indulsit. Nunc puellam videmus in Hispania nas- 
centem et cum Syriaco principe in Creta junctam {Rubena)] 
nunc regis filium servili indutum veste nec utram humilium 
sororum vehementiore prosequatur amore nisi in extrema 
parte decernentem (Comedia cb Viuvo) ; nunc portentosa 
et mirifica eventa quae urbi cuidam insignia attulerunt 
{Comedia sobre a Divisa da Cidade da Coimbra) ; nunc 
insanas fraudes quibus mercator, rex, regia virgo, Cupido- 
que ipse vicissim decipiuntur (Floresta de Engafios) ; nunc 
denique amentissimas commenticiarum fabularum {Dom 
Duardos et Amadis da Gaula). Quae omnia Hispanorum 
ingenio aptius congruebant quam ut, extra Lusitanorum 
fines vix egressa, non ita florerent ut in eorum comoediis 

magnum consequerentur locum. Valde igitur CelestituB 
exemplis contraria Gil Vicente imitanda praebuit, quod certo 
te desiderio afficiet si quidem tecum reputaveris nulla eum 
in parte majore fuisse in jocando lepore quam in « saturis » 
cujus momentum quasi nullum in Hispania evasit. Facetias 
enim quibus faeneratores, medicos, astrologos et monachos 
irridet recentiores grammatici meditabantur qui, verborum 
immoderatione elati, Moliero nostro Lusitanum comicum 
comparare non dubitaverunt. Hoc vero feliciter evenit quod 
apud Hispanos incredibiles fabulae veritatis studio non 
nimio primum fuerunt detrimento. Decimi enim et sexti s^culi 
scriptores, sive versibus, sive soluta usi sunt oratione, Fer- 
nandi de Rojas artem aliquo modo servaverunt et poetis 
tradiderunt qui a Lope de Vega profecti in veris et ingenuis 
sicut infictis et falsis rerum et hominum imaginibus de- 
pingendis tot et tam diversas comoedias certatim compos- 
nerunt. 

Nonne mores et ingenia viva jam veritate ille imitatur 
qui Ptnpaladiam scripsit et primus comoediae ab Hispanis 
4 de capa y espada » dictae propemodo perfectam figuravit 
formam ? Cum autem Italici poetas aeque ac Fernando de 
Rojas apud Bartolomeum Torres Naharro multum valuerint, 
oper.^ pretium est quid Romanorum ille et Neapolitanorum 
societati debuerit ante omnia inquiiere. Mihi quidem videor 
in Propaladia subtiliores interdum videre colores quibus a 
Petrarcho ejusque discipulis amores depinguntur, neque 
possum quin italicorum grammaticorum doctrinam me- 
morem dum in fabula disponenda justum et legitimum 
admiror ordinem. 

Quo modo exquisita et eximia amoris et pulchritudinis 
species e lyricis Italorum versibus in dramaticos Hispa- 
norum dialogos transierit facilius intelliges si opusculum 
illud legeris quod « Cuestion de Amor » inscribitur et 
inter annum MDCVIII et annum MDXII compositum est. 
Ne curemus qua veritate Neapolitanorum aulicorum vitam 
depingat, ad sermones tantummodo et epistolas nos 

conferamus quae de amatoria lite disputant. Dilectam 
Vasqutrano Violinam amisit qua rapta in Siciliam con- 
fugerat. Amicus autem ejus Flaminio^ cui ne spes quidem 
ulla ostenditur, continuo et dolendo amore Belisenam 
quamdam prosequitur cujus nominis umbra Isabellae Ara- 
gonensis filia, Bona Sforza tegitur. Uter amantium illorum 
miserior est ? Ea est materia de qua subtilioribus saepe sed 
aliquando miserabilibus sententiis perdiu disseritur. «Fla- 
minii cruciatus, inquit Vasquirano^ quomodo meis confe- 
rantur cum in Neapolitani regis aula illi saltent et canant, 
hi contra domi gemant et lacrimentur ? — Tu saltem, 
respondet Flaminio, felicitate fruitus es cui nihil aeterni 
natura rerum concedebat. DeliciarUm igitur finem quod 
subitum vidisti tu quereris, ego vero quod molestiarum 
nullum finem video ». Qua ratione elaborata illa concin- 
nitas aflfectataque circa verba subtilitas a vera humiliorum 
rerum imagine haud abhorrere possit jam in Ecgloga 
perspicies quae in « Quaestione de Amor » die festa agi- 
tur (i). Cum enim Flaminio qui Torini partes defendit 
Petrarchi et Johannis^<?/^«««/2 (2) discipulus esse videatur 
dum acerbo dolore dolet et mortem vehementius requirit, 
amantis tormenta, quibus nihil nisi rabiosi canis morsus 
similius esse praedicat non minus Gw^VZiafr^c? irridere dubitat 
quam Quiral cui haud magnae formidini amor est quo 
multi verbo tantum nec re ipsa exanimes fiunt. Tahbus 
utebantur facetiis Sempronio et Parmeno et ad eorum 
exemplar Zambardo pastor (3). 

Talia quoque in Bartolomei comoediis sententiis delica- 
tissimis finitima reperiuntur. Quod primo exquisitius in 
amore depingendo italici poetae scripserunt in comcedia 
Jacinta interdum agnoscitur. Cum enim fabula tras pere- 



(i) Ecloga illa longe abest ut sola in italicam scenam ante Torres Naharro in- 
ducta sit. Alia enim, quae « Placida y Vitoriano » fuisse videtur, Romanis in ludis 
anno MDXIII haud parvum habuit locum. 

(a) Cf. £cglogam Fileno (Cancionero 1509). 

(3) Magnas Zambardo agit partes in Ecgloga Fileno, 

1 

grinos juvenes vicissim advenientes, e quibus unum vicini 
castelli domina conjugem cligit. inducerc satis habeat, me- 
diocrem apud nos gratiam consequiiur. Incredibilem contra 
capimus voluptatcm e mollibus blanditiisquibus quasivera 
religione mulieres honorantur. Quid enim Jacinti verbis 
dulcius et suavius ? « Virtutes nostras, inquit, mulieres nos 
docent qui nihil illas nisi vitia docemus... Si quidem mulier 
aliquo te prosequitur amore, quam moesta et flebilis dolen- 
tem te circumvenit, rogitat et consolaturl... Ne lacrimarum 
quidem gratiam referre potes quas domi in angulis effundit 
omnibus. » (i) 

Muiierum rursuspatrocinium Torres Nahtrro in comoedia 
Serafina suscipiet (2) et eadem sustinebit venustate. Gram- 

(i) « Nuestras virtudes hallamos 

ser las que aprendemas dellas, 
sus maldades ser aquellas 
que nosotros les mostramos... 
pero digamos de alguna 
que tiene un poco de amor, 
con quanta pena y dolor 
por poco mal que sintais 
anda y torna en derredor 
demandando os como stais 
diziendos que le mandais 

consolando os 

porfiando os que comais... 
su comer y su bebida 
sospiros, lagrimas son... 
no puede ningun varon 
pagalle complidamente 
las lagriraas solamente 

que dexa en cada rincon 

sus cuydados. 
sus grandezas, sus hazaf^as 
son servir a sus amados i> 

{Comedia Jatinta^ Jornada guarta) 
(2) « De majeres blasfemamos 

los que malas las hacemos ; 

Un errorsuyo diremos 

y dos mil nuestros callamos. 

Nosotros los engafiamos 

con palabrasy argumeotos, 

y nunca estamos contentos 

aino cuando las burlemos, > 

{Camedia Ssrafina^ yomada torcora) 

maticis vero italicis non minus quam poetis gratiam referre 
debet. Etenim ab eis ita dramatic^ artis praecepta edoctus 
estutdialogo usus sit qui nec, sicutin prioribus Ecglogis, 
exilior, nec sicut in Celestina, nimium copiosus et redun- 
dans esse videtur, comoediaeque hispaniensis aptam compo- 
sitionem et veram formam primus descripserit. Propaladice 
« prooemium » si evolveris, Aristotelis discipuli cujusdam 
commentaria in manibus habere putabis. Comoediae enim 
quatuor esse partes Torres Naharro affirmat (scilicet pro- 
thesim, catastropham. prologum et epithasim), nuUamque 
perfectam esse fabulam praedicat quae non e quinque cons- 
tet actibus. Quam disciplinam frangere Lope de Vega ejus- 
que discipuli non dubitabunt, sed haud majore in spatio 
sua includent opera. Plurimum ceteroquin profecissent si 
Bartolomei consilio paruissent, personarumque et tempo- 
rum aequiorem duxissent rationem : « Ne quid servus dicat 
aut faciat quod domini proprium sit, nec item contra. »(1) 
Grammaticis etiam Torres Nahxirro obtemperat a quibus uno 
et loco et tempore utendi necessitas comico poet^ imposita 
est. Divinam igitur suam in publicam viam inducit ne prio- 
rum personarum sedem mutet, (2) nec in comcedia Imenea^ 
tot et tam miriiicis rebus implicata, plus consumit quam 
viginti et quatuor horas. 

Quamquam Italicis poetis et grammaticis multum Torres 
Naharro debet, nemo tamen de eo melius meruit quam 
Fernando de Rojas, Non enim e Celestina quid, ut ita 
dicam, comoediae corpus deceret, sed quid animum ipsum 
didicit. Neglecta autem ejus « Trofea » quae nihil aliud pro- 
positum habet quam Lusitanorum regem D. Manuel publi- 
cis celebrare landibus (3), in tres partes oportet dramatica 
Propaladice opera distinguas. Comoediae primum Aquilana 
et Calamita non simul ac ceterae in vulgus emissae sunt et e 

(x) Prohemio, 

(2) Comedia facinta. 

(3) Forsitan comcsdia Jacinta ad Tragicomocdiaa componendas apud Gil Vicsnte 
noimihil valuerit. 

fictis portentosisque constant fabulis quibus Lope de Vega 
ejusque discipuli indulgeburit. Peregrinum in « Aquilana » 
videmus qui, Hispaniensis et regiae virginis amore raptus, 
prope est ut cum dilecta puella pereat eodemque ipso tem- 
pore Hunnorum regis filius et sponsus renuntiatur. Non 
minus contra fidem « Calamitam » esse existimabis si 
Romuli casum audieris. Ille enim Sicu^ae civitatis prin- 
ceps quinque rilias segre ferebat proximamque filiam se 
occisurum esse juraverat. Pastoris igitur filio in ejus locum 
substituto, sextam mater filiam servavit quam Calamitam 
esse j^m intellexisti. ( i ) 

Celestince tamen imitationem usque inter insolitas illas 
et mirificas fabulas facile dispicias, Duo enim in Aquilana 
horticultores, FelicinaL* famula et Aquilini minister veris 
depinguntur coloribus quibus jam Fernando de Rojas usus 
est. Jusquini quoque in <^Calamita » artificia a Sempronii 
fraudibus haud multum abhorrent. Florihundo certe et 
Calamita nec ^moris nec honoris gravem et variam speciem 
praebent qua Ccilisto et Melibea in aetcrnum illustrantur ; 
rerum vero familiarium facetas et ridiculas imagines Torres 
Naharro descripsit quae in Celcstina non humiliorem locuin 
tenerent. Torcazi enim stultitias lege aut Libinae et Esco- 
laris sermones, licentioraque sed vivida.etnitentia miraberis 
verba. Sic loquebatur Celestina cum ardenti Calisti famulo 
possidendae Areusae spem ostendebat et ad eflectum ad- 
ducebat. 

Talia et magis improba in secunda PropaladifB parte 
reperiuntur, id est in comoediis quas < anoticia^ Torres 
Naharro vocat. Cum enim in eis Bartolomeus rerum et per- 
sonarum in quibus quotidie versatur ingenuam etexactam 
imaginem oculis proponere cupiat, Fernandi de Rojas 
artem et rationem usurpat. Qua autem veritate in « SoW 
dadesca » summi pontificis milites colliguntur I Non eisdem 
ac Centurio verbis, sed pari vaniloquentia et minimedis- 

(i) Similem repeiias fabulam apud Lope tle Vega, Cf. El Palacio confuso. 

siraili intemperantia Gusman giofitituv. Ubi deinde potius 
quam in « Tinellaria » melius perspicere possis quo vasta- 
tionum, flagitiorum "et luxuriarum cardinalis famuli tum 
pervenirent? Naturam ipsam ita Bartolomeus imitatur ut 
viginti et duarum personarum varietatem quatuor nati- 
vorum sermonum diversitate et familiaritate interpretetur. 
Fabula vero in disponenda multum e nono actu assumit 
in quo convivium Celestina instruit et celebrat ; jinta- 
culum enim primo, prandium deinde, denique coenam 
explicare satis habet. Conviv^ quidem alii sunt, iisdem 
vero depinguntur coloribus. Quin Barrabas Celestinae 
verbis utitur ad Lucretiae illecebras explanandas. « Ve- 
tulae gallinae, inquit, unctissimum cibum parant ». A 
lenarum quoque regina ad Matiam mercede adstringen- 
dum certissimum modum mutuatur quo quasi firmissimo 
vinculo /^arw^;/^^ devinctus est. Quid multa?Nihil lascivum 
et religionis specie celatum Celestina loquitur quo non 
impuriora et magis impia sint quae in tertio actu Godoy et 
Mofiiz proclamant ut mensam benedicant. 

Felicem denique naturarum imitationem in comoediis 
laudabis quas extremas reposui. Quae quamquam a Barto- 
lomeo « a fantasia y, id est de re ficta denominantur (i), 
sincejam nihilominus vitae imaginem praebent nec a ceteris 
uUo discrimine di5:cernuntur nisi fabularum nova et magis 
dramatica virtute. « Serajinam » tamen fateor quid veri 
simillimum sit non semperquaerere. Hispaniensi fortasse sed 
non humano animo Floristan ornatus est qui. ut Serafinam 
recuperaret, innocenti et adhuc intactae Orfeae confessionis 
et mortis necessitatem imposuisset si opportuno tempore 
/'^/mawnonrediisset morituramque fratris conjugem prosua 
vindicasset. Quid de monacho Teodoro dicam ? Celestinae 
profecto depravatos et perditos mores et sermones sibi 



(i) Hjcc sunt Bart>)lomei verba : « a fantasia, de cosa fingicla, que tenga color 
de verdad aunque no lo sea, como son Serafina, Imenea. > 

(Propaladia^ Preliminares). 

sumit, libentius vero nefaria et infanda mandata exsequitur 
quam ut contra fidem haud evadat. Pejor est famulus ejus, 
« frater » Gomecio qui Deum implorare non dubitat ut in 
lecto suo Dorosiam famulam <s in saecula saeculorum » collo- 
care velit. Attamen « Serafinam » non est parvi aestimanda 
ut quae personam jam a Fernando de Rojas adumbratam et 
fatis insignibus debitam in clarissima luce coUocaverit. 
Famulum dico comicum qui postea « gracioso » vocabitur 
et quem immerito suum esse Lope de Vega praedicabit (i). 
Nonne enim Lenicio acuto et faceto modo eas agit partes ? 
Quid salibus amarius quibus Teodorum irridet? Quid sen- 
tentiis verius et venustius quibus mulieres rudibus perpu- 
gnacium militum moribus captas insectatur et cavillatur ? 
« Transeuntem, inquit, canem si nunc perfoderim, videbis 
quot ego Gum cruentato gladio blanditiarum et risuum ab 
ea sim accepturus. Sponsione te provoco eam inducula 
usuram esse ut frontis meae sudorem abstergat, dominique 
mihi et regis nomina imposituram. » Neminem Lenicio 
facetiis intactum relinquit, nec praesertim Gomecium. Cui 
cum persuaserit brevi eum a Dorosia amatum iri vincula 
injicit et ridicula et magica carmina dicit [certum, bertum^ 
calabazas^ garabatos^ etc.) quae Calderm et post eum Tho- 
mas Corneille longe aberunt ut despiciant. (2) 

Vera jam est et quasi perfecta comcedia « de capa y 
espada » Imenea illa quae priorum Ecglogarum nihil nisi 
cantilenam « villancico » dictam retinet, materiam^ autem e 
Tragicomoedia de Calisto y Melibea eruit. Imeneum enim 
juvenem videmus qUi duobus comitatus famulis nobilis 
Febeae fenestras nocturna symphonia ornat et ^ puella 
mollissimis precibus impetrat ut in ejus domum proxima 
nocte se insinuet. Quae tum ille exposcit et illa recusat con- 
cinnis et aliquando subtilioribus verbis dicuntur quibus 
nihil magis est comparandum quam primi Calisti et 



(i) Cf epistolam quam primis comcediae Francesilla verbis Lope de Vega adjecit. 
(2) Cf < El Ahtrologofingido > et < L* Feint Astrologue ». 

Melibe^ sermones. Febea vero, quia non a Celestina 
aliqua paulatim corrumpitur, Imenei ardori nimia festi- 
natione indulgere videtur. Personam tamen Torres Naharro 
formavit quam et suam et masimi esse ponderis praedicare 
jlptest. Marchisus enim, Febeae frater, ita honori suo in- 
servit ut sororem intenta cura asservet illicitoque in sermone 
deprehensam haud dubitanter occisurus sit. Nonne multas 
in <k aureae » aetatis comcediis personas invenies quae ex 
illius ore quasi imagines exprimentur ? Cetera vero Barto- 
lomeus e Celestince fonte hausit. Imo hoc inter famulos 
Boream etElisum interesse voluit quod etinter Sempronium 
et Parmenonem. Alter enim ex alterius animo ultima evelHt 
scrupuU* uterque dominum peculiari illo et acuto modo 
irridet quo post Fernandum de Rqjas omnes hispaniensis 
comoediae famuli non utendi finem facient. Tertium Imenece 
actum vel potius, ut Bartolomei verbo utar, diem lege, Do- 
restaeque in verbis Boream et Turpedionem vicissim cavil- 
lantis nescio quid tibi videre videberis quod non multum a 
Calderonis sermone abhorret. Duodecimum contra Celes- 
tince actum animo colliges cum Imenei ministros trepi- 
dantes videbis primoque tumultu fugientes. Febea etiam, 
postquam in amorem eflfusa est, Melibeae ardorem ostendit 
cui jam Calisto omnia et vitae gaudia et culpae patrocinia 
solus est. At Fernando de Rojas ad hominum mores de- 
pingendos majorem adhibuerat et varietatem et veritatem. 
Nemo nihilominus magis et melius quam Torres Naharro 
ejus arte usus est quippe qui dialogi flamman nitoremque 
imitatione consequi valuerit el diversae intermixtaeque 
societati in qua versatus est veris describendae coloribus 
haud impar evaserit. Nec amorem sane, nec honorem vi- 
vidis et tragicis effinxit imaginibus quibus interdum Tragi- 
comoedia dv. Calisto y Melihea tantopere illustratur. Honoris 
enim hispaniensis Marchisus in (nlmenea» so\\is est qui 
vividam speciem praebeat ; amoris autem voluptates Jacinto 
et Floristan mollioribus et subtilioribus sententiis expri- 
munt. Verumtamen Torres Naharro (quae laus non est 
mediocris) primus intellexit quo poeta modo fictis et falsis 

veras et gcnuinas res miscere posset et ad ecgloga gra- 
viorem formam et etiam ad antiquorum grammaticorum 
praecepta dramaticam accommodare materiam quam in 
« Celestina ^ frementem sensimus. 

Minus felices, fateor, in imitando fuerunt qui in sexto 
decimo saeculo Bartolomei vestigia secuti sunt. Non enim 
quid in ejus comcediis verisimilius esset et severiore ordine 
dispositum sui juris facere conati sunt sed quid magis 
contra fidem aut pudorem appareret. Quamobrem Jaime 
de Huete in Tesorina sua Bartolomeum magnis cumu'at 
laudibus nisi quod ejus vitia ita amavit ut nihil improbi 
scribere recusaverit ? Improbiora tamen scripsit Cristohal 
de Castillejo qui in « Satura » de la Constanza ad summam 
licentiam pervenit ? Quid probrosius maritis ilHs qui uxores 
maledictis et contumeliis vexant et inter se denique com- 
mutant ? Nihil sermone magis pudendum esse praedicarem 
in quo de matrimonii jure et officio disseritur, si « reli- 
giosi » objurgationem a presbytero exspostulatam prius non 
legissem. Nihil enim magis impurum et corruptum Celestina 
dixit ut homines in venerem ruendi necessitatem doceret. 
Sunt tamen mimico illo in joco quae et ridicula et politis- 
sima haberi possint et etiam ad Moheri nostri « saturas » 
cogitationem interdum referre (i). 

Talia et laudanda et praesertim vituperanda in comoediis 
apparent quae tum, ut «Hipolita» et «Serajina », ab in- 
certis auctoribus scriptaesunt (2), Fernandique de Rojas aut 
Bartolomei vitia, id est nimiam eruditionem et licentiam 
praecipue imitantur. Nullius autem ponderis sunt qui anti- 
quorum comoedias aut tragoedias in hispaniensem linguam 
transferunt. Docti saltem nostri ejusdem aetatis Jodelle^ 
Belleau^ Grivin et Garnier publicum constituere thcatrum 
cupiebant, et, licet discipulorum sotum et grammaticorum 
plausus excitarent, dramaticum genus tuebantur quod a 

(1) Si, exempli gratia, Antonis et Marinae primo in Actu jurgium legeris, comoedia 
subito tibi in mentem veniet quse <l Le Mddecin malgri lui » mscribilur. 

(2) Valencia, MDXXI. 

Gallorum ingenio minime abhorrebat. Francisco vero de 
VillaloboSy Ferna7i Perez de Oliva ceterique nihil propo- 
situm habent nisi scholasticorum modo verbum verbo 
reddere aut in graecis et latinis exemplariis transferendis 
affectatas arcessere similitudines. Nullo igitur modo value- 
runt ad fingendam et accrescendam Hispanorum comoediam. 

Magno contra modo valuit fictarum et parum verisimilium 
fabularum studium cui quamquam Fernando de Rojas repu- 
gnavit Hispani tamen magis magisque indulserunt; Nec 
uUum meliorem inveniam testem quam bractearium illum 
qui a Cervantes haud immerito « magnus » dictus est ut 
qui hispaniensi theatro favorem ad vulgus primus concilia- 
verit. Manifestum est Lope illum de Rueda « Celestinam f> 
perlcgisse cujus plerumque vividos colores et dilucidura 
sententiosumque dicendi genusreferre videtur. (i) Ab Italis 
quoque auctoribus, Bartolomei modo, sed non.ab iisdem 
Lope noster ncnnihil mutuatus est. Neglectis enim poetis, 
scriptorum vestigia secutus est qui, sicut Bandello, fabulas 
subtiles et non a dramaticis abhorrentes soluta oratione 
narraverunt. Quae cum diversa et ahquando absona imita- 
tione referenda sibi proposuerit, quid demum effecit et 
hispaniensibus poetis tradidit qui ad theatralia opera com- 
ponenda ab eo profecti sunt ? 

Tres partes et inter se dissimillimas in editione oportet 
distinguas quae ab ejus amico et discipulo •Johanne de Ti- 
moneda anno MDLXXVI in vulgus prolata est. Duodecim 
primum fabellas «pasos »'dictas in ea inveniesquae Fernandi 
nostri artem in humilioribus personis depingendis mira 
felicitate et novitate usurpant. Non enim tantum Centu- 
rionis memoriam Siguenza revocat quantum propria eminet 
vaniloquentia et ignavia. (2) Neque Sempronio neque Par- 

(i) Quid, verbi gratia, Siguenea famulus Sebastianx meretrici turpius exprobrari 
posse praedicat nisi matrem ipsam quse altera fuit Celestina, « una iegunda Celeg' 
tina » /* Cf « Paso » illum a Moratin « El Rufiaii Cobarde » nuncupatum {tkOrige- 
nes del teatroespahol^, Bibliotcca de Autores espaholes, Afadrid, Rivadeneyra, 1848^ 
tomo 11). 

(2) Cf Bl Rufian cobarde. 

meno magis vividis exprimuntur imaginibus quam heluones 
aut fures quorum doli tot cachinnis alegentibus excipiuntur. 
Quoties vel ministri vel mariti habitu stultus ille « simple » 
nuncupatus inducetur, nisi gravi et melancholico morbo 
laboraveris, risum tenere frustra conaberis. Quid tandem ? 
<^Pasos» hos, quibus antea nihil similius est quam Auto 
ille del Repelon a Johanne del Encina compositus, multi 
postea in tabellis « entremeses » dictis imitati sunt, nemo 
vero, ne Luis quidem de Benavente^ aliquid scripsit cui 
non digna sint quae conferantur et Dialogus « sohre la 
invencion de las calzas que se usan agora » et praesertim 
« Las Aceitunas » . 

Facetissimos illos sales in duobus colloquiis (« Colo- 
quios^y) frustra quaeras qu^, quamvis interdum simplicibus 
et ingenuis illustrentur imaginibus, figuratis et amentissi- 
mis fabulis plerumque indulgent. Quid enim in Coloquio 
de Camila videmus nisi puellam a tonsore ambitam qui ab 
ea postremo pater nominabitur, et pastorem juvenem qui 
paternis manibus interficeretur si Fortuna dea opportuno 
tempore non interveniret ? Plura certe dici possent ; sed 
hactenus'dictum sane videbitur. 

Ficta quoque, nec ita absurda et verissimis etiam pictu- 
ris mixta, in quatuor comoediis reperiuntur cujus apud Hispa- 
nos magnum fuit pondus. Cum enim « Medora » duos indu- 
cat liberos quorum alter a puero raptus domum redit mulieri 
habitu indutus et sorori ipsi. magis terrori est quam esse 
debet, quid inter ejus fabulam et tot alias interest quibus 
Lope de Vega ejusque discipuli utuntur et delectantur ? 
Magis, fateor, veritatem et fidem « Armelina » excedit quae 
vicissim pueros raptos, mutatas vestes, piratasque et magos 
oculis nostris proponit, nec tamen nihil poetae Montalvan 
imitatione referendum praebuit. Nonne et Ijope de Vega et 
Montalvan tibi duas illas comcedias legenti occurrunt qua- 
rum quasi primam speciem Italis Bandello adumbratam 
bbtulerat ? Quae est enim Eufemia nisi infinitarum puella- 
rum exemplar quae, ab illa « Duquesa de Amalfi -» (i) 

(i) Cf liope eU Vega : € El Mayordomo de la duquesa de Amalfi ». 

usque ad nostram « Lauram » (i), semper falso insimulatae 
crimine Hispanorum et Gallorum misericordiam variis nomi- 
nibus commovebunt ? Non aliter denique de notissima et 
« Los Engai\ados » dicta comcrdia existimandum est quam, 
ne plures referam, apud Montalvan iterum expressam agnos- 
cere potes. (2) 

Non ita tamen Italicosscriptores Lope de Rueda in comce- 
diis suis imitatus est ut fictis eorum fabulisunice incubuerit. 
Quae contra et tunc erant et hodie sunt magis vivida et ad 
spectantis delectationem apta, ea Fernandi de Rojas modum 
et artem renovant. Nusquam, fateor, quamquam Lelia (3) 
amantis oblivium non sine misericordia deploratur, et Eufe- 
mia falsum sibi imputatum crimen summa vi obterit (4), 
tragico affectu diu animus tuus concitabitur. Quos yero 
cachinnos et quam non solum mimicorum sed comicorum 
aliquando ludorum proprios tibi^ famuli elicient, sive Mel' 
chor illis ridiculis facetiis utitur quibus ad Claudinam 
depingendam Celestina jam usa est {5), sive Guiomar et 
Julieta maledictisinter se certant (6). Duo sant apud Jjope 
de Rueda ministrorum genera quae nunc discreta. nunc in 
unum collata plurimum in « aureae » aetatis comoedia vigue- 
runt. Cum enim illi qui, sicut Gargullo^ « lacayos » nomi- 
nantur antiquorum servorum dolos et machinas sui juris 
faciant, hi contra qui ab illo « simple >> Ortega proficiscuntur 
peculiaribus et vere hispaniensibus illustrantur stultitiis et 
ineptiis. Una denique est nec minus lepida persona quae nec 
antea expressa esse videtur et postea non apud Lopede Vega 
sed apud Francisco de Rojas ita ad votum processit ut' 
multis comoediis nomen « de figuron » imposuerit : illum 
dico hon tam ridiculum quam deformem calceolarium 
Diego de Cordova qui; ut Armelinam mollibus et exquisitis 

(i) Cf Rotrou : « Laure persScuUe ». 

(2) Ci < La Donaella de labor >. 

(3) Cf < Los Engatiados :>. 

(4) Cf ^Eufemia ». 

(5) Cf < Eufemia ». 

(6) Cf « Los Engaiiados ». 

prosequatur blanditiis, puellae virtutes et sutoriae artis ins- 
trumenta in certamen deducit et inconsulta scurrilique dica- 
citate confundit et perturbat. (i). Quae, etsi a simplicitate 
et veritate abhorrent, non in Hispania tantum floruerunt sed 
a Scarron apud Gallos importata sunt et diu probata (2), 
donec Boileau et MolUre, praeceptis ille, hic autem exem- 
plis pro inimanibus ejusmodi jocis humaniorem et urbanio- 
rem risum eos docuerint. 

Optime nihilominus de hispaniensi theatro Lope de Rueda 
meruit. Intermixtis enim joculatoriis fabelliset etiam salta- 
tionibus frequentem ad pulpita. allexit populum quem 
« Introyfo » suo delectatum et « Argumento » admonituna 
usque ad finem longioris et definitum quemdam ordinem 
servantis spectaculi ducere et retinere valuit. Non aliter 
majorum nostrum benevolentiam Alexander Hardy sibi 
conciliavit et dignus fuit cui magnas gratias posteriores et 
multo praeclariores theatralium operum auctores deberent. 
Nonne summam quoque apud posteros gentis suae poetas 
gratiam Lope de Rueda iniit, quandoquidem, veris ignobi- 
lium naturarum imaginibus fictisque Italorum fabulis haud 
inepte junctis, multorum plausus movit qui res inter se 
contrarias non tam in personarum verbis quam in ipsorum 
animis notissimas et carissimas reperiebant ? Quia vero ad 
caveam praesertim spectabat, neque comoediis suis, sicut 
Torres Naharro^ disciplinam quamdam aut saltem verisimi- 
litudinem imposuit, neque e Celestina tragicam et gravio- 
rem amoris et honoris speciem eruere conatus est. 

Tragicum magis qui ei successerunt interdum spirare 
videntur, non ita tamen ut a mira fabularum insolentia 
abstineant. Quae contra magis fidem excedunt ea magis 
magisque spectantium favorem consequuntur. Ne spectacula 
e religione orta memorem (3), quorum ixxrj/opiai? et portentis 

(i) « Artnelina ». 

(2) Cf. exempli gratia, « Don Japhet d'Arminie ». 

(3) Cf. verbi gratia, Jaime Ferrus : « Auto de Cain y Abel » ; et Francisco de 
las Cuevas : € Auto del Martirio de San ^usto y Pastor (1568). 

spectacula « autos » postea dicta in septimo decimo saeculo 
redundabunt, quid apud Johannem de Timoneda aut Alonso 
de la Vega invenias nisi ficta et parum credibilia ? Divinum 
in <N Aurelia » videbis annulum cujus duae partes, multas 
post commutationes, in unam coguntur et simul turris 
ruinam trahunt qua collapsa regius thesaurus apparet. Quae 
est tracjoedia Serajina nisi fabulosa puellae historia quae 
null iin nisi Amorem ipsum amare in animo habet, quae 
vero postquam ei feri duo homines catenas injecerunt Cupi- 
dini> sagitta tangitur nec prius e subito et inaudito somno 
suscitatur quam dilectus juvenis mortem sibi arcessivit ? 
Ducem tantum in Comoedia « de la Duquesa de la Rosa » 
invenimus qui vere tragicas agit partes et Calderonis, honori 
feroci et cruento modoinserviendo, memoriam revocat. Quid 
vero canentium choris magis absonum qui e figuratis et 
incongruentibus personis constant ? Quid regii principis 
Dulcelirio dictis et factis magis fabulosum ? 

Haec tamen et alia non minus absurda publicum favorem 
sibi conciliant dum jam Lope de Vega in eo est ut quasi fax 
et stella appareat. Quibus enim Valenciani qui primi sta- 
bilcm theatrum tunc constituunt spectaculis delectantur ? 
Eorum pottas Artieda aut Virues si legeris, nunc fabulosis 
equestrium heroum facinoribus intereris (i), nuncnihil ex 
Italicis scriptoribus erogatum agnosces nisi quod ad novos 
et vesanos rerum et personarum motus effingendos valeat (2). 
Tali quoque studio Sevillani fliagrant talibusque dementiis 
delirant, qui, si comoedias ad disciplinam quamdam a Ma- 
lara aut Guevara accommodatas non sine causa satis male 
excipiunt, theatralia opera in quibus ^uan de la Cuevainsa- 
nirevidetur nimiis et immeritisplausibus consectantur.Quot 
enim in eis incantamenta aut spectra, quot virili vestitu 
mulieres indutae, quot figurat^ person^ congeruntur 

(1) Cf Andr^s R$y cUAriUda: € Amadis de GaulaTt et «£09 BneaniM d§ 
Mmrlin ». 

(fl) Cf tLa Inftlig Miare^ia » quam ad comcediam componendam noonibil a 
poemata illo (Mando/uri^ dicto Crisiokal de VinUt 

Quam incongruenter, permixtis antiquioribus et recentio- 
ribus locis et temporibus, ab Hispania in Africam et Scy- 
thiam et longinquiores regiones vicissim traducimur! 
Quibusex mirificiset portentosis rebusquamquam Johannis 
de la Cueva fabulae constant, longe sunt tamen ut ab eis 
Lope ejusque discipuli semper abhorreant. Ut, exempli 
gTdi\\^^ El principe tirano^ sic No hay ser padre siendo 
rey (i) ad exitum properat, nec non quaedam ab El Infa- 
mador mutuatur El Burlador de Sevilla (2). Veterem 
quoque Sevillanorum poetam illi perlexerunt qui postea 
El Bastardo Mudarra (3), Los Siete Infantes de Lara (4) 
et El Cerco de Zamora (5) composuerunt. 

Quid ex his inferamus oportet ? Primo jam ^tatis apud 
Hispanos « aureae » dictae ortu, num Celestince vestigia 
adeo poetae deserunt ut veras rerum et hominum imagines 
referre dedignentur? Non ita se res habet. Fictarum sane 
et a quotidiano usu remotarum fabularum studio magis 
magisque Hispani indulgent, non ii vero facti qui scenicos 
ludos flocci faciant in quibus personae viventium modo 
spirare videantur. Quos, verbi gratia, homines in mimis 
^farsas )> aut « entremeses » dictis ^uan de Timoneda 
colloquentes inducit nisi qui locum in Celestina jure ac 
merito sibi vindicare possent ? Si ejusdem aut Alonsi de la 
Vega comoedias evolveris, famuli tibi occurrent qui eisdem 
ac Sempronio aut Tristan salibus et facetiis utuntur. Juan 
de la Cueva ipse, quamquam Nemesim, Somnum, Betim 
fluvium aliasque fabulares personas interponit, C-elestinam 
laudare non dubitat (6) cujus incantamenta et machinas 
vvi ad puellae amoren Lencino conciliandum Teodora lena 

adhibet. Duo denique theatralia opera quae vel maximi 
ante Lope de Vega aestimanda sunt Rojas nostri modum et 

(i) Francisco de Rojas. 

(2) Tirso de Molina. 

(3) Lope de Vega. 

(4) Hurtado Velarde. 

(5) Diamante. 

(6) Cf C^tMiia dd In/amador. 

artem sui juris facere conantur. Nihil enim antiquarum tra- 
goediarum nisi choros in Josefina sua Micael de Carvajal 
retinet qui Celestince aut Propalladice licentiora verba res- 
puit, vividiora vero et festiviora usurpat ut Jacoh suum 
Pleberii pietate instinctum et ^enobiam Meliheae modo 
ardentem effingat. Comoedia autem Prodiga (i) multo magis 
TragicomaediaB de Calisto y Melibea memoriam revocat ut 
quae jircnes de mahs muheribus et infidis ministris et 
ipsa prsemoneat. Etenim Prodigo qui in ea primas agit 
partes militum quorumdam perfidia opprimitur qui a Cen- 
turionc et ab iHis \n Soldadesca {2)'mdL\xc\Xs s\m\\\\.\idmem 
ducunt, nec non, cum ad Brianam confugit, alteram Ce- 
lestinam experitur, nec non et, velut Calisto, praeceps ad 
terram datur, non sane vita, omni saltem re famihari ex- 
pulsus. Ita fit ut <v Comedia Prodiga ^> per septem actus 
producta qui brevitate illas a Lope de Rueda « escenas » 
dictas assequuntur aeque ac Celestina veritatem redolet et 
simul magis presso et incitato modo procedit. 

Quod exemplum si Lope de Vega ejusque discipuli asse- 
cuti essent, multum fortasse profecissent. Sexto enim decimo 
in saeculo nescio quem sincerum poetae saporem fundunt 
quo multo magis delectamur quam fucatis horum odoribus 
qui ab iUis profecti sunt. Secundum naturam sermonem 
tum scriptores enuntiant qui, velut Rojas noster, simphcem 
atque in promptu positum dicendi modum ad vividissimas 
res ingenyie exprimendas adhibent (^3). Qui contra septimo 
decimo in saeculo ingenium jactant, dum fictis et veritatem 
excedentibus fabuhs inserviunt, arcessitis utuntur sententiis 
et jam defliorescentem et deminutam hispaniensis theatri 

(i) Quae comoedia a LuU de Miranda scripta est. 

(2) Torres Naharro. 

(3) Non sine caosa grammaticus D. Manutl Cafieie^ dum mimum quemdam ab 
AUmso de Salaya compositum cum subsimili parte comcediae El Amory el Amiatad 
inscripta: confert, veterem et obscunim poetam nescio quo ingenuo et flebili leno- 
cinio notiflsimum et recentiorem Tirso de Molina interdum superare praedicat. 
(Cf Teairo espah^l del Siglo XVI, Madrid, 1885). — Tale aliquid senties n, perlecta 
Joseflna tragoedia, comoediam 4.L0S Triunfos de ^ose/ » evolveris quae a Cal- 
dMone icripta ane patatiir« 

speciem ante oculos nostros obversant. Utinam et ipse 
Lope de Vega non omnia sua amasset et uberiori suae fa- 
cilitati diffisus esset! Fateor quidem, si non tam illeamen- 
tissima quam verissima concupisset, futurum fuisse ut 
omnium eruditorum consensu magis comprobaretur, minus 
vero Hispanorum amore. Quid tamen fecundissimus ille 
poeta artis adhuc retinet quam Rojas noster edidit et ins- 
tituit ? Quam denique partem in informando non Hispa- 
norum solum sed et ceterorum Europae populorum theatro 
Celestina jure sibi ac merito deposcere potest ? Haec, cum 
jam per notissimum temporis spatium eamus, breviter et 
ad summam explanare satis erit. 

EPILOGUS : 

Quo Celestina gradu in recentiorum theatro 

HABENDA SIT • 

Lo^ illum de Vega in legenda Celestina immoratum 
esse eaque nutritum esse opera ejus diversissima demonsf^ 
trant. Non igitur opus est « Doroteam » longius memoremus 
quae inter libros suavissimos quos unquam soluto sermone ■ 
auctores Hispanienses ediderunt annumeranda est, quaeque 
sedulo e Celestina similitudinem ducit. Nec aliud ante 
oculos exemplar Lope habuit cum illam lenam quae in 
comoedia « El caballero de Olmedo » versatur effinxit ; nec 
eodem fonte minus ille « Entremes de la Hechizera » 
effluere videtur. Lidonio autem in comoedia El llegar can 
ocasion enarrat se ut iis rebus quas concupiat potiatur arte 
quadam usum esse qua Calisto uti soleat et auxilium ab 
anu officiosa petivisse. In « Gatomachia » etiam et in his 
versibus ridiculis quos edidit rarissimus ille ^^idL<s<El fenix 
de los ingenios esfafioles » dictus deprehenduntur quaedam 
partes quae in mentem Celestinam aut Melibeam revocent. 
Referre autem quam ejus discipuli hanc tragicomcediam 
imitati sint supervacaneum videtur. In memoriam illum 
« don J-uan » revocare satiserita MarchioneflfeA/b/a aliquid 
percontantem de matronis hispanis qu^ quidem Celestinse 
vestigia sequantur (i). Meretrix enim et iena a Calderone 
tantum ex his fabulis praecipue regi Philippo IV ejusque 
aulicis scriptis amoventur ; nec tamen jure affirmare licet 
illam de Calisto y Melibea tragicomoediam nihil in ipsius 
poetae theatro valere. 

Merito igitur contendere licebit « aureae », ut ita dicam, 
^tatis comoedias multum a dramatico Fernandi nostri opere 
mutuatas esse. Nonnullae enim personae quas vulgo Lope 

(i) Cf tiftM tU iMina : c Bl burlador di S^viUa ». 

ejusque discipuli adhibent, etsi quasdam nec semper felices 

praeferunt mutationes, originemtamen ducunt ab illis figuris 

quae in Celestina versantur ; et. ut quaedam exempla usur- 

pemus, nonne Calisto maximam sui partem illi personae 

quae «galan^fy perhibetur praebuisse videtur, quamquam 

alienus sit ab illo nimis exquisito et quibusdam quasi cala- 

mistris inusto sermone quo multo libentius « galan » 

ille utitur. Nec infelici et dulcissimae Melibeae praestant, 

quamvis eximio eniteant lepore, « damas s> illae solitae 

apud recentiores poetns e reticulata fenestra amantis 

cantum auribus cxhaurire aut murata veste et vultu in tris- 

titiam composito infidum juvenem insectari. Quis autem in 

horto Pleberii de amore suo tanta cum dulcedine collo- 

quenies impares dicere dubitabit notissimis amantibus, et 

illis etiam « Romco et Juliet », quibus in posterioribus 

comcediis delectati sumus ? Nec satis ; dicam enim plane 

quod sentio. Cum Calderonis personae exquisitius sentire 

et subtilius loqui videantur, majore nos detinent gaudio illi 

Fernandi nostri adolescentes in quibus sincerae etabarte 

fucata remotissimae illecebrae^eminent. 

Nobis vero ad famulos respicientibus tale quidquam repe- 
rietur : nempe hos recentiorum comoediarum' ministros sibi 
pro virili pnrte Fernando de Rojas vindicare poterit. Nonne 
sunt et ipsi cum arrogantibus verbis ignavi, et in respon- 
dendo alacres, et edendo voraces? Quin etiam, qui « gra- 
cioso» dicitur, quo magis in dies popularis fit, eo clarius 
in lucem profert has duas contrarias ex quibus conflatur 
partes. quas praecipuc adamavisse Hispanos coristat, scili- 
cet illam Sempronii et Parmenonis rusticitatem et illum 
ad sublimia tantum tendentem ardorem quo Calisto rapi- 
tur. Nec satis ; interdum et Fernando de Rojas deside- 
rium sui relinquit. Non enim tam Hispanorum ingenio 
consentanea quam omnem veritatem excedentia Calderon 
ante oculos nostros obversat qui saepe in comoediis suis 
quasi duas et inter se pugnantes fabulas intermiscet qua- 
nim altera amantes dominos delicatissimis virtutibus extol- 



I 



— 117 — 

lit, altiera vero eosdem nimia ministrorum imitatione ridi- 
culos factos irridere videtur. Quid denique de meretricibus 
Elicia et Areusa dicam quae alio nomine vocatae nobis in 
posteriorum comoL^diis poetarum occurrunt, ut est, si exem- 
ploopus est, Fenisa vel Gerardn (i), quasque ut exquisitio- 
ribus ita valde a natura recedentibus verbis ab amatoribus 
suis coluntur ? 

Has saltem personas quae. in theatro plebeculae partes 
obtinent imitatione saepius assequentur et quasi sui juris 
facient auctores illi qui copiosius res hominum tenui censu 
vel e media turba arcessitorum diversissimas soluta ora- 
tione enarrant ; sed ideo Lofie et ejus discipuli anteriores 
poetas superant quod non solum humili loco natos depin- 
xerunt, sed etiam eisdem ac Fernando de Rojas nervis, 
. ut ita dicam, et lacertis vires fabulis suis dederunt quas, 
dum nsqualium moribus imitatione referendis inserviunt, 
validiores etiam et pluribus rebus exprimendis exercitatas 
confirmaverunt. Inter enim amorem colendum et famam 
defendendam tempus terunt personae sive quae posteriorum 
poetarum fabulis, sive quae Tragicomoediae de Calistoy Me- 
libea intersunt. Nonne ex amoro originem ducunt et callidi 
doli et subtilia responsa quibus Belisa Teodoram amitam 
custodiae suae deditam decipit ? (2) Quidquid dicunt vel 
sentiunt, quidquid timent vel sperant Leonora et Blanca (3) 
ex eodem fonte oritur ; amor, ut inter Vestales confugiat, 
stellam illam Sevillanam (4) hortatur et ducissam de Fer- 
rara (5) ad scelus et ad rnortem impellit ; amore adhortante 
lascivit dona Angela (6), in errorcs sollicitos deducitur 
Lisida (7) ; dulcedine tandem amoriscapitur C/rzr^ Malec (8) 
casta simul et amans. Amori autem quasi obvius fit honos 

(i) Cf Lope de Vega : El An^uelode Feiiisa et La Discreta Enamorada. 
(2) Lope de Vega : El Acero de Madrid. 
(3; Lope de Vega : La mafiana deSan Juan. 

(4) Lope de Vega : La Esirella de Sevilla, 

(5) ^P^ ^^ Vega : El Castigo sin Vengansa. 

(6) Calderun : La dama duende. 

(7) Caldaron : Im handa y la flor. 

(8) Calderon : Amar despues de la muerte. 

cum tristi comitatu et scelerum et luctuum. Lex enim hono-^ 
ris tuendi horainibus imponitur dura et inexorabilis, et 
quae illos conserere manus et de vita dimicare saepius cogat, 
et mulieres, dummodo in suspicionem aliqliam inciderint, 
in di. crimine vitae adducat, seu ab iis conjux, seu pater, 
seufrater poenas repetat. Sic amor et honos inter se oppositi 
et discordes nobis spectaculum proponunt quod miseratione 
movet et detinet, cujusque primum exemplum et primam, 
ut ita dicam, figuram Tragicomoedia de Calisto y Melihea 
dederat. 

Qui quid efficere possent utinam Lope de Vega plenius 
expertus esset ! Digni enim erant qui soli ad recentiorum 
theatrum invalescendum omnes nervos intenderent. Quorum 
vero robur fregerunt aut corruperunt amentissimaeillaefabu- 
lae quae quo magis a quotidianis et verisimilibus rebus 
abhorrentes imagines expresserunt eo plures plausus sustu- 
lerunt. Fateor quidem in illis ipsis comoediis, velut in 
speculo, Hispanos sibi, ut ita dicam, arrisisse, risu vero 
qui ceteris gentibus os eorum detorquere visus est. Quin 
etiam, qui a Calderone profecti sunt ita populi vitiis indul- 
serunt ut, omni exuta humanitate, ea solum quae Hispa- 
niam redolerent augendo retulerint. Sic hispaniensis comoe- 
dia deflioruit quia fictas praesertim res et a veris remotas 
assecuta Celestinoe vestigia magis in dies deseruit. 

Qui autem et quo modo excellentem theatralium operum 
spcciem primi absolverint alio loco enodatius explicavimus 
(i). Haec igitur omnia paucis verbis referre sat erit. Quid 
enim ad informandumrecentiorumtheatrum Itali valuerunt? 
Ne eorum tragoedias memorem qyae Senecam pleraeque tur- 
gidis sententiis corr^umpunt, in comoediis etiam quae magis 
e Celestina sinoilitudinem ducunt (2) nihil invenias nisi aliis 
alias implicatas fabulas et quo voluptatibus et molliliis ple- 
niorcs eo licentiores et praviores. Hispani autem ionge 

(1) Qua in materia versatur thesis nostra : < La comedia espagnole en France de 
Hatdy h. Racine ». 

(3) Cf. Ip^lito Salviani: € La Ruffiana > ct Pietro Aretin ; c La Cortigiana >. 

absunt ut nimiam eruditionem et immodicam lasciviam 
quibus Celestina inficitur emendaverint et respuerint, 
Galli tantum quid nobis in Tragicomoedia Ue Calisto y 
Melibea novi et liramatici visum sit sui juris fecerunt et ad 
summum perduxerunt, quippe qui personas humaniore 
vultu praestantes, fabulasque iisdem nervis vigentes pres- 
siusque et simplirius ad exiturn properantes spectantium 
auribus obtulerint. Quae cum ita sint, nihil de nostragloria 
detraximus quia primas recentioris et Europaei theatri 
lineas ab Hispano Fernando de Rojas ductas esse praedi- 
cavimus. 



APPENDICULA 



1. — HeB sunt Celestince proacipuGO editiones et translationes : 
l'Editiones : Burgos aut Medlna del Campo \^^^ — Salamanca 1500, 

1502, 1558, 1569, 1570 - SeciUa 1501, 1502, 1523, 1534, 1536, 1539 - 
Zaragoza 1507 — Milano 1514 - Venezia 1515, 1525, 1531, 1534, 1535, 
1553, 1556 — Toledo 1526, 1538 —Valencia 1529 - Genooa 1538 -Amberes 
1539, 1545, 1595, 1599, 1601 - Cuenca 1561 - Alcala 1563, 1569, 1586, 
15&1 — Madrid 1595, 1601, 1619, 1822, 1849 — Pamplona 1633 — Rotien 
1634,* 1644 — Barcelona 1842. 

2' Celestina ex Hispanorum sermone translata est : 

i; — In Romanorum lingtiam a Gaspar Barth. Cf. Pronoboscodi- 
dascalus latinus^ 1624. 

2. — In Anglorum sermonem a James Mabbe.; Londres, 1631. 

3. — In Germanorum sermonem a Cristoff Wirsung, Augsbourg 
1520 et 1534 et.ab Edw. Bulow, Leipzig, 1843 

4.' — In recentiorum Italorum sermonem ab Alfonso Ordonez (Ve- 
ne-?m 1505, 1515 et 1531); ab Hieronimo Clarisio Immelese {Venezia 
1515) ; a Pedro Nicolini da Savio (Venezia 1519); a Pietro Nicolini 
(15S5); et a nescio quo (Milan 1514 et Venesia 1525). 

S. — In Gallorum sermonem a nescio quo (Paris, apud bibliopolara 
Nic-Cousteau, 1527 , et apud Nic-Barbon 15421 ; a Jacq. de Laviardin 
(PariSj 1578, apud Gil Robinot, et apud Nic. Bonfons; et Eouen, 1578, 
apud Cl. Villain); a Charles Osmond (Pamplona, 1633; Rouen, 1634 
et 1644); a G. Delavigne (Paris, 1841). 

II. — Non inutile nunc forlasse erit prcocipua Hispanorum scripl6- 
ruro opera notare qute sexto decimo et septimo decimo in seeculis 
Celesiinam imitatione expresserunt : 

!• Pedro Manuelde Urrea primum Celestince actum hispaniensibus 
versibus anno 1513 scripsit. Quod inceptum a Juan Sedeno anno 1550 
perfectum est. 

2* Hi sunt libri qui Celestinam magis narrantium quam comicorum 
modo et ratione imitantur : 

La Lozana Andaluza, a Francisco Delicado scripta, K»27. 

La Ingeniosa Elena (Salas Barbadillo, 1613). 

Flora Malsabidilla (ab eodem Salas, 1623). 

La Picara Jusiina (Quevedo). 

3* Hi sunl dialogi qui a Fernando de Rojas ludis sceoicis propriam 
materiam mutuantur : 

La Scfjunda Celesiina (Feliciano de Silva, 1534j; La Tercera Celes- 
tina (Gaspar Gomez, 1537); Tragicomedia de Linnnilro tj Roselia sive 
Cuarta Cetenima (Sancho de Murion, 1542) ; Comedia Tesorina et 
Comedia Vidriana. a Jaime de Huete, in priore sexti decimi seecilli 
parle composilce; Comedia Radiana ab Agusiin Oriiz sicut La Te- 
baida, La Hipolita et La Seraflna ab incertis auctoribus ante annum 
1550 scripla3; Tragedia Policiana (Juan Rodriguez, 1547) ; Faraa en 
coplassobrs la comcdia deCalistoy AfelibeaB Lope Ortis de Stuhiga.ei 
Comedtcd Eufrosina a I ope de Rueda circa annum 1540 aut 1550 
scriptce; Cofnerfm FZormea(JuanRodriguez, Medina del Campo, 1554); 
Comedia Seloagia (Alonso de Villegas Selvago, Toledo, 1554) ; Doleria 
del suetio del Mundo (Luis Hurtado de la Vera, Amberes, 1572, et 
1595, Paris, 1614) ; Comedia SaZco/c^Joaquin Romerode Cepeda, 1582); 
Calixto y Melibea (Mendoza) ; La Escuela de Celestina (Salas Barba- 
dillo) ; La Segunda Celesiina (Salazar y Torres) ; El Celoso o la Lena 
(Velasquez de Velasco, 1602); Comedia Eufrosina a Ferreira de Fa^- 
concellos scripta eiei Ballesteros Saavedra e lusitdDO in hispai^iensem 
sermonem anno 1631 Iranslata; LaZ)oro^ea (Lope de Vega, 1632). 

HL — Librorum index qui ad Celesiinam penitus intelllgendam 
nonnihil habere momenti possunt : 

1' Sexti decimi seeculi hispanienses auctores : : Teatro completo de 
Juan del Encina (Edicion de la Real Academia EspaHola, Madrid, 1893; 
Lucas Fernandez (Farsas y Eglogas, Madrid, 1867) ; Gil Vicente (Obras, 
Hamburgo, 1834); Qutstion de Amor y Carcel de Amor (Anvers, 1576) ; 
Propaladia de Torres Naharro (Napoles, 1517, Sevilla, 1520 et 1535, 
Madrid, \%%^] \ Lope de Rueda (Valencia 1567, Sevillal576, Logrono 
1588); Juande Timoneda (Turina, etc , Valencia 1565); Juan de la 
Cueoa (Sevilla 1588); Micael de Caroajal (Tragedia llamada Josefina, 
Toledo 1546, Madrid 1870) ; Cristobal de Castillejo (Farsa de la Cons- 
tanza, Bib. Escorialensis); Luis de Miranda (Comedia Prodiga, Se- 
villa 1554). 

2' Recentiores grammatici qui hispaniensi theatro explanando 
peculiarem dederunt operam : D. Casiano Pellicer (Tractado historico 
sobre el origen y progresos de la comedia y del histrionismo en 
Espafia, Madrid, 1804); J. N. Bobl de Faber ;Tealro espaftol anterior 
aLopedeVega, Hamburg, 1832); D. Leandro Fernandez de Moratin 
(Origenes delteafroespafioLMadrid, Rivadeneyra, 1848); Eug. Ochoa 
(Originesdu theatre espafeuol, Paris, 1838); Schack (NachtrSge zur 
Geschichte der dramaischen Li e. alur und Kunstin Spanien, Franc- 
fort, 1854); D Luis Lama^^ca (El teatro de Valencia desde su origen, 
Valencia, 1840); G^orz/e T/cA:nor (History of spanish Litterature, Bos- 
ton, 1864); D. Vicente Garcia de la Hueria (Teairo Espafiol, Madrid, 
1875);/). Cayetano Alberto de la Barrera g Leirado (Catalogo biblio- 

grafico y biografico del tealro antiguo espanol. Madrid, 1860); D. 
Manu^l Cafiete{TQH\vo Kspanol dtel siglo xvi, Madrid, 1885). 

3*Volumina divorsaequibus utilia quajiampassim excerpi possunt : 
Las Siete Pariidas de^etj Alfonso el Sahio (Madrid, 1807) ; Agustin de 
Rojas (Viaje enlreterrido, Madrid, 160*4); Velazquez (Origenes de la 
poesia castellana, Malaga, 1754); Sarmiento (Memorias para la histo- 
ria de la poosia, Madrid, 1775); Mayans y Siscar (Origenes, Madrid, 
1789); Lampillas (Ensayo, Madrid, 1789); 5/^nore//e(Storia deiTeatri, 
Xaples, 1813); Btanco White (Variedades, Londres, 1824); CoUier 
(Histoire de la poesie dramatique, Londres, 1S3\) ; Puibusque (His- 
toire comparee des litteratures espagnole et frangaise, Paris, 1843) ; 
Gayangos ^'Memorial hislorico, Madrid, 1855); Woif (Studien zur 
Geschichte der Spanischen und Portugiesischen Nationallileratur, 
Berlin, 18o9); Emite Chasles (La Comedie en France au scizi6me 
si6cle, Paris, 1862) ; D Juan Valera (Estudios crilicos sobre Litera- 
tura, Politicay Costumbres de nuestros dias, Madrid, 1864) ; Menendez 
y Pelayo (Historia de las Ideas esleticas en Espafia, voL 11 et in, 
Madrid 1884 et 1886). 

